**ΑΝΑΛΥΤΙΚΟ ΠΡΟΓΡΑΜΜΑ ΕΚΔΗΛΩΣΕΩΝ ΜΕ ΦΥΣΙΚΗ ΠΑΡΟΥΣΙΑ ΣΤΟ ΠΛΑΙΣΙΟ ΤΩΝ ΕΥΡΩΠΑΪΚΩΝ ΗΜΕΡΩΝ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ 2025 ΜΕ ΘΕΜΑ:**

**«Αρχιτεκτονική Κληρονομιά - Γεφυρώνοντας το παρελθόν με το μέλλον»**

**ΑΤΤΙΚΗ**

**Διεύθυνση Αρχαιολογικών Μουσείων, Εκθέσεων και Εκπαιδευτικών Προγραμμάτων/ Τμήμα Αρχαιολογικών Μουσείων και Συλλογών**

**Υπηρεσία Νεωτέρων Μνημείων και Τεχνικών Έργων Αττικής, Ανατολικής Στερεάς Ελλάδας και Κυκλάδων**

* *Στην οδό Θεμιστοκλέους: ιστορίες και αρχιτεκτονικές αφηγήσεις*

25, 26, 27 Σεπτεμβρίου

Στην οδό Θεμιστοκλέους τα κτήρια είναι διαφορετικών κινημάτων, περιόδων και χαρακτηριστικών. Παρατεταγμένα το ένα δίπλα στο άλλο, συνθέτουν ένα θεατρικό σκηνικό μοναδικό και αποτυπώνουν την ιστορία της νεότερης ελληνικής αρχιτεκτονικής. Κτήρια που αφηγούνται ιστορίες του δρόμου και των ανθρώπων που έζησαν σε αυτόν, σε μια ρυθμική σύνθεση αρχιτεκτονικών περιόδων από την ίδρυση του ελληνικού κράτους μέχρι σήμερα σε μια περιοχή που συνεχίζει να δημιουργεί, να αντιστέκεται και να εμπνέει.

Ξεναγήσεις για παιδιά και ενήλικες:

25 Σεπτεμβρίου, 10:00-11:00: σε σχολική ομάδα της ΣΤ΄ Δημοτικού του 35ου Δημοτικού Σχολείου Αθηνών.

26 Σεπτεμβρίου, 10:00-11:00: σε σχολική ομάδα του 5ου Γυμνασίου Αθηνών.

27 Σεπτεμβρίου, 10:00 και 11:00: σε ενήλικες. Απαραίτητη η δήλωση συμμετοχής στα τηλέφωνα: 210 3321778, 210 3321769, Δευτέρα έως Παρασκευή, ώρες 10:00-14:00.

Διεύθυνση χώρου συνάντησης: Θεμιστοκλέους 5, 10677, Αθήνα

Υπεύθυνoι εκδηλώσεων: Ράνια Φατώλα, Σοφία Γερογιώργη

Κωνσταντίνα Σιούντρη, Νίκος Αρτεμάκης, Βασιλική Δήμα,

Σπυριδούλα Κολώνια, Αντωνία Κουτσουράκη, Ελένη

Οικονομοπούλου, Βασίλης Παναγιωτόπουλος, Σταυρούλα

Τασιούδη

Τηλ. 2103321778, 2103321769, e-mail: ofatola@culture.gr, sgerogiorgi@culture.gr

**Εθνικό Αρχαιολογικό Μουσείο**

* *Αρχιτεκτονική Κληρονομιά - Γεφυρώνοντας το παρελθόν με το μέλλον*

26, 28 Σεπτεμβρίου

Θεματικές περιηγήσεις από τους αρχαιολόγους των Συλλογών του Μουσείου:

* 26 Σεπτεμβρίου, 11:00-12:00: «Νεολιθική οικία: αρχιτεκτονική με τα υλικά της φύσης, πάντα ανανεώσιμη, πάντα λειτουργική, πάντα επίκαιρη».

12:30-13:30: «Αρχιτεκτονικά κατάλοιπα, αρχιτεκτονικά γλυπτά και απεικονίσεις δομημένου περιβάλλοντος μέσα από τη Συλλογή Γλυπτών του Εθνικού Αρχαιολογικού Μουσείου».

* 28 Σεπτεμβρίου, 12:00-13:00: «Αρχαία ελληνικά ιερά: κτήρια, υπαίθριος χώρος, ιερά σπήλαια, μυθικά τοπία και μνήμη. Περιήγηση σε έργα της Συλλογής Γλυπτών».

Εκδήλωση για παιδιά:

* 26 Σεπτεμβρίου

Εκπαιδευτικό πρόγραμμα με τίτλο «Στα νεολιθικά πατήματα…», το οποίο θα απευθύνεται σε μαθητές Α΄Θμιας Εκπαίδευσης (Γ΄και Δ΄ τάξης)

Διεύθυνση χώρου εκδηλώσεων: 28ης Οκτωβρίου (Πατησίων) 44, 10682, Αθήνα

Υπεύθυνοι εκδηλώσεων: Ευάγγελος Βιβλιοδέτης (Γενικός συντονισμός), Αριάδνη Κλωνιζάκη, Κάτια Μαντέλη, Μαρία Σελέκου, Χρυσάνθη Τσούλη, Γιούλη Κουτσιανά

Τηλ. 2132144810-4828, e-mail: eam@culture.gr

**Νομισματικό Μουσείο**

* 02 Οκτωβρίου
* Περιοδική έκθεση «Ενθύμημα-Μετάλλια του Νομισματοκοπείου»
* Ημερίδα για την παρουσίαση του νέου επετειακού μεταλλίου του Νομισματικού Μουσείου για το 2025-2026.

Διεύθυνση χώρου εκδηλώσεων: Πανεπιστημίου 12, 10671, Αθήνα

Υπεύθυνες εκδηλώσεων: Αναστασία Ράμμου, Ελένη Νάκη

Τηλ. 2103632057, e-mail: nm@culture.gr

**Επιγραφικό Μουσείο**

* *Οικοδομήματα και Δημόσια Έργα της αρχαιότητας*

27 Σεπτεμβρίου, ώρα 11:30 – 12:30

Ειδική θεματική ξενάγηση όπου θα παρουσιαστούν στο κοινό επιλεγμένα εκθέματα του Μουσείου που αφορούν σε οικοδομήματα και δημόσια έργα της αρχαιότητας.

Για την παρακολούθηση της ξενάγησης είναι απαραίτητη η δήλωση συμμετοχής.

Διεύθυνση χώρου εκδήλωσης: Επιγραφικό Μουσείο, Τοσίτσα 1, 10682, Αθήνα

Υπεύθυνοι εκδήλωσης: Αθανάσιος Θέμος, Ελένη Ζαββού, Ειρήνη Χωρέμη

Τηλ. 2108847577, 2108232950, e-mail: ema@culture.gr

* *Χαράζοντας επιγραφές*

27 Σεπτεμβρίου, ώρα 12:30 – 13:30

Εργαστήρι χάραξης επιγραφών από τους εικαστικούς του Επιγραφικού Μουσείου.

Για τη συμμετοχή στο εργαστήρι είναι απαραίτητη η δήλωση συμμετοχής.

Διεύθυνση χώρου εκδήλωσης: Επιγραφικό Μουσείο, Τοσίτσα 1, 10682, Αθήνα

Υπεύθυνοι εκδήλωσης: Δημήτρης Μαστορόπουλος, Ζάχη Τζιουβάρα

Τηλ. 2108847577, 2108232950, e-mail: ema@culture.gr

**Βυζαντινό και Χριστιανικό Μουσείο**

* *Αρχιτεκτονική ταυτότητα μέσα από τα ίχνη του παρελθόντος: η ναοδομία, τα κοσμικά κτήρια και η μνήμη του τόπου*

26, 27, 28 Σεπτεμβρίου

Ξεναγήσεις που συνδέουν την αρχιτεκτονική κληρονομιά της βυζαντινής και μεταβυζαντινής περιόδου με το παρόν:

«Ιχνηλατώντας τη ναοδομία: αρχιτεκτονικές μαρτυρίες του Βυζαντίου»

«Εικόνες: αρχιτεκτονική ως τόπος και σύμβολο»

«Η έπαυλη της Δουκίσσης Πλακεντίας: η αρχιτεκτονική του 19ου αιώνα στην Αθήνα»

«Το Μουσείο Λοβέρδου: η ιδιωτική αρχιτεκτονική του ύστερου 19ου αιώνα»

«Ο κήπος ως αρχαιολογικό τοπίο: περιήγηση στον υπαίθριο χώρο»

Διεύθυνση χώρου εκδήλωσης: Λεωφ. Βασ. Σοφίας 22, 10675, Αθήνα

Υπεύθυνη εκδήλωσης: Μαρία Σκλείδα

Τηλ. 2132139584, e-mail: msklida@culture.gr

**Εφορεία Αρχαιοτήτων Πόλης Αθηνών**

* *Μία μέρα αφιερωμένη στον Ναό του Ηφαίστου και της Αθηνάς,* στον Αρχαιολογικό Χώρο αρχαίας Αγοράς

26 Σεπτεμβρίου

Εκπαιδευτικό πρόγραμμα που απευθύνεται σε μαθητές του δημοτικού (Γ’-Ε’ τάξη). Μέσα από το παιχνίδι οι μαθητές καλούνται να ανακαλύψουν τον ρόλο του συντηρητή αρχαιοτήτων όπου θα αναζητήσουν συνανήκοντα μαρμάρινα θραύσματα και θα ακολουθήσουν στάδια συντήρησης (φωτογράφιση, σχεδιαστική αποτύπωση, καθαρισμός και συμπλήρωση).

Διεύθυνση χώρου εκδήλωσης: Αδριανού 24, 10555, Θησείο

Υπεύθυνη εκδήλωσης: Κλειώ Στρατηγάκη

Τηλ. 2103234452, e-mail: kstratigaki@culture.gr

* *Ελάτε να περπατήσουμε με τον Άρη το βατραχάκι στον Αρχαιολογικό Χώρο του Λυκείου που δίδαξε ο Αριστοτέλης,* στον Αρχαιολογικό Χώρο Λυκείου

26 Σεπτεμβρίου

Εκπαιδευτικό πρόγραμμα που απευθύνεται σε μικρούς μαθητές του νηπιαγωγείου, της Α’ και Β΄ τάξης δημοτικού, με στόχο την ευαισθητοποίηση των παιδιών σε θέματα διατήρησης και συντήρησης των μνημείων, των αρχαιολογικών χώρων και αντικειμένων, καθώς και τη γνωριμία με το επάγγελμα του συντηρητή αρχαιοτήτων.

Διεύθυνση χώρου εκδήλωσης: Ρηγίλλης 11, 10675, Αθήνα

Υπεύθυνες εκδήλωσης: Κλειώ Στρατηγάκη, Μάρθα Αθανασιάδου

Τηλ. 2103234452, 2103315400, e-mail: kstratigaki@culture.gr, mathanasiadou@culture.gr

* *Περί ανέμων και υδάτων,* στο Ωρολόγιο Ανδρονίκου Κυρρήστου στη Ρωμαϊκή Αγορά Αθηνών

26 Σεπτεμβρίου

Εκπαιδευτικό πρόγραμμα που απευθύνεται σε μαθητές Ε' τάξης Δημοτικού έως Β΄ τάξης Γυμνασίου με σκοπό τη γνωριμία με το μνημείο με τρόπο παιγνιώδη και βιωματικό, ιδωμένο με τα γυαλιά του αρχαιολόγου και του συντηρητή αρχαιοτήτων. Περιλαμβάνει ξενάγηση, θεατρικό παιχνίδι, κυνήγι θησαυρού, υπαίθρια εργαστήρια συντήρησης, εποπτικό υλικό, τετράπτυχο έντυπο και κατασκευές.

Διεύθυνση χώρου εκδήλωσης: Πολυγνώτου 3, 10555, Αθήνα

Υπεύθυνοι εκδήλωσης: Νικόλαος Τσονιώτης, Κλειώ Στρατηγάκη, Ανδρέας Κοντονής

Τηλ. 6945309598, 6944377360, 6944645900, e-mail: [ntsoniotis@culture.gr](mailto:ntsoniotis@culture.gr),

kstratigaki@culture.gr, akontonis@culture.gr

* *Πλατεία Αγίων Θεοδώρων: πώς η πόλη «αγκαλιάζει το μνημείο»,* στην Πλατεία Αγίων Θεοδώρων

26, 28 Σεπτεμβρίου

26 Σεπτεμβρίου: Ξενάγηση σε σχολικές ομάδες (απαιτείται προσυνεννόηση)

28 Σεπτεμβρίου, 11:00: Ξενάγηση ανοιχτή στο κοινό.

Με κέντρο τον πρόσφατα αποκατεστημένο βυζαντινό ναό των Αγίων Θεοδώρων (11ος αιώνας) στην καρδιά της Αθήνας, ανιχνεύεται, μέσω του σωζόμενου φωτογραφικού και αρχειακού υλικού, η ανάπτυξη της πόλης γύρω από το μνημείο, από τα μέσα του 19ου αιώνα έως σήμερα.

Διεύθυνση χώρου εκδήλωσης: Πλατεία Αγίων Θεοδώρων, 10559, Αθήνα (Πλ. Κλαυθμώνος)

Υπεύθυνες εκδηλώσεων: Αργυρώ Καραμπερίδη, Κατερίνα Αβραμίδου

Τηλ. 2103315400, e-mail: [efaath@culture.gr](mailto:efaath@culture.gr), akaramperidi@culture.gr, aavramidou@culture.gr

**Εφορεία Αρχαιοτήτων Ανατολικής Αττικής**

* *Ανιχνεύοντας τα δυτικά στοιχεία στην αρχιτεκτονική ενός βυζαντινού μνημείου της Αττικής,* στηνΟμορφοκκλησιά (Άγιο Γεώργιο) στο Γαλάτσι

27 Σεπτεμβρίου, ώρα 17:30

Ξενάγηση στο μνημείο. H Ομορφοκκλησιά (Άγιος Γεώργιος) στο Γαλάτσι αποτελεί ένα από τα πιο αξιόλογα βυζαντινά μνημεία της αττικής υπαίθρου. Χτισμένη τον 13ο αιώνα έξω από την πόλη των Αθηνών, η Ομορφοκκλησιά αποτελεί αντιπροσωπευτικό παράδειγμα ενός μνημείου της εποχής των de la Roche, των Γάλλων δουκών του αθηναϊκού κάστρου. Στην αρχιτεκτονική, τη ζωγραφική και τον γλυπτό της διάκοσμο επισημαίνονται στοιχεία ενός καλλιτεχνικού ιδιώματος, στο οποίο η βυζαντινή παράδοση εμπλουτίζεται από τη δυτική τέχνη.

Διεύθυνση χώρου εκδήλωσης: Λεωφόρος Βεΐκου, 14233, Γαλάτσι

Υπεύθυνος εκδήλωσης: Ιωάννης Θεοχάρης

Τηλ. 2103213122 (εσωτ. 146), e-mail: efaanat@culture.gr, itheocharis@culture.gr

* *Το Ιερό της Βραυρωνίας Αρτέμιδος. Ταξίδι στον χώρο και τον χρόνο μέσα από τα μνημεία του Ιερού και τα εκθέματα του Αρχαιολογικού Μουσείου Βραυρώνας,* στον Αρχαιολογικό Χώρο Ιερού Βραυρωνίας Αρτέμιδος και το Αρχαιολογικό Μουσείο Βραυρώνας

28 Σεπτεμβρίου

Περιήγηση στον Αρχαιολογικό Χώρο του Ιερού της Βραυρωνίας Αρτέμιδος και το Αρχαιολογικό Μουσείο Βραυρώνας όπου οι επισκέπτες θα έχουν την ευκαιρία να γνωρίσουν την ιστορία του Ιερού μέσα από τα εκθέματα του Αρχαιολογικού Μουσείου.

Διεύθυνση χώρου εκδήλωσης: Αρχαιολογικός Χώρος και Μουσείο Βραυρώνας, Δήμος Μαρκοπούλου Μεσογαίας

Σημείο συνάντησης: 11:00 Είσοδος Αρχαιολογικού Χώρου Βραυρώνας (Περιήγηση στον Αρχ/κό Χώρο: 11:00 - 12:00)

12:00 Προαύλιο Αρχαιολογικού Μουσείου Βραυρώνας (Περιήγηση στο Αρχ/κό Μουσείο: 12:00 - 13:00)

Υπεύθυνες εκδήλωσης: Μαρία- Χριστίνα Κατσαβού, Κατερίνα Πέτρου

Τηλ. 2103213122 (εσωτ. 112, 149), 2299027020 (εσωτ. 19), e-mail: efaanat@culture.gr

**Εφορεία Αρχαιοτήτων Δυτικής Αττικής**

* *Μονή Δαφνίου: από το χθες στο σήμερα*, στον Αρχαιολογικό Χώρο Μονής Δαφνίου

28 Σεπτεμβρίου, ώρα 19:00

Ομιλίες με θέμα την αρχιτεκτονική του μοναστηριακού συγκροτήματος του Δαφνιού και τις διαφορετικές χρήσεις του χώρου στο πέρασμα του χρόνου, όπως παρουσιάζονται από τα αρχιτεκτονικά κατάλοιπα, τα ιστορικά δεδομένα, τις διηγήσεις των περιηγητών και των μελετητών, καθώς και το διαθέσιμο εποπτικό υλικό (γκραβούρες, σχέδια, ατσαλογραφίες, φωτογραφίες). Η παρουσίαση θα περιλαμβάνει, επίσης, ιστορικές στιγμές του εμβληματικού μνημείου ως σημαντικό τοπόσημο της περιοχής κατά τον 19ο και τον 20ο αιώνα, δίνοντας έμφαση σε μία από τις θεματικές ενότητες του φετινού εορτασμού, στη σχέση των μνημείων με τις τοπικές κοινωνίες.

Η εκδήλωση είναι ανοιχτή για το κοινό.

Συνεργαζόμενος φορέας: Δήμος Χαϊδαρίου

Διεύθυνση χώρου εκδήλωσης: Τέρμα Ιεράς Οδού, 12461, Χαϊδάρι

Υπεύθυνες εκδήλωσης: Καλλιόπη Φλώρου, Ελευθερία Ζαγκουδάκη, Άννα Πιανάλτο, Μαρία Άννα Παπαναστασοπούλου

Τηλ. 2103213571, 2132047237, e-mail: efada@culture.gr, pmarianna@haidari.gr

**Υπηρεσία Συντήρησης Μνημείων Ακρόπολης**

* *Αναστηλώνοντας τα μνημεία της Ακρόπολης - μία εκπαιδευτική προσέγγιση,* στον Αρχαιολογικό Χώρο Ακρόπολης Αθηνών

26 Σεπτεμβρίου

Επιμορφωτικό σεμινάριο-περιήγηση για εκπαιδευτικούς δευτεροβάθμιας εκπαίδευσης.

Για την υποβολή συμμετοχής είναι απαραίτητη η συμπλήρωση διαδικτυακής φόρμας:

https://forms.gle/E8DU2XHaBiNVc6U47

Διεύθυνση χώρου εκδήλωσης: Αρχαιολογικός Χώρος Ακρόπολης Αθηνών

Υπεύθυνες εκδήλωσης: Ειρήνη Καϊμάρα, Ασημίνα Λεοντή

Τηλ. 2109239186, e-mail: ysma@culture.gr, ekaimara@culture.gr, aleonti@culture.gr

**Εφορεία Αρχαιοτήτων Πειραιώς και Νήσων**

* *Η γειτονιά του μουσείου. Ανοίγοντας τα παράθυρα του χρόνου,* στο Αρχαιολογικό Μουσείο Πειραιά

27 Σεπτεμβρίου, ώρα 12:00-13:00

Περιήγηση στο οικοδομικό τετράγωνο του Αρχαιολογικού Μουσείου Πειραιά και γνωριμία με τα κτήρια που το περιβάλλουν εξερευνώντας, με αφετηρία το Αρχαίο Θέατρο της Ζέας, το οποίο υπήρξε διαχρονικά ο πυρήνας της γειτονιάς, τα οικοδομήματα του χθες και του σήμερα, ανιχνεύοντας την ιστορική τους διαδρομή, καθώς και την αλληλεπίδρασή τους στο σύγχρονο αστικό τοπίο και την καθημερινή ζωή.

Διεύθυνση χώρου εκδήλωσης: Χαριλάου Τρικούπη 31 (είσοδος αρχαιολογικού μουσείου), 18536, Πειραιάς

Υπεύθυνες εκδήλωσης: Άννα Βασιλική Καραπαναγιώτη, Ανδρομάχη Καπετανοπούλου

Τηλ. 2104590704, e-mail: efapn@culture.gr

* *Ανακαλύπτοντας το κέντρο του αρχαίου Πειραιά*

28 Σεπτεμβρίου, ώρα 11:00

Περιήγηση στο κέντρο της σύγχρονης πόλης, με αφετηρία τον σταθμό του Μετρό «Δημοτικό Θέατρο» και κατάληξη τον τερματικό σταθμό του ΤΡΑΜ στην Ακτή Ποσειδώνος στον Πειραιά, ανακαλύπτοντας τα ορατά και μη ορατά ίχνη του κέντρου της αρχαίας ιπποδάμειας πόλης, από το τέμενος του Διός Σωτήρος μέχρι την αποβάθρα του αρχαίου λιμανιού.

Διεύθυνση χώρου εκδήλωσης: Αφετηρία Πλατεία Κοραή Πειραιά, στην έξοδο του σταθμού μετρό «Δημοτικό Θέατρο» και κατάληξη Γούναρη 2 πλησίον του σταθμού μετρό «Πειραιάς»

Υπεύθυνη εκδήλωσης: Κυριακή Ψαράκη

Τηλ. 2104590723, e-mail: efapn@culture.gr

* *Περίπατος στα Μακρά Τείχη και στις πέριξ αυτών αρχαιότητες (αρχαίες οδοί, κτήρια, νεκροταφεία)*

28 Σεπτεμβρίου, ώρα 10:30

Περιήγηση σε τμήματα του νότιου Μακρού Τείχους, αλλά και σε διαμορφωμένους χώρους όπου διατηρούνται αρχαιότητες πέριξ των Μακρών Τειχών, αναπλάθοντας την αρχαία τοπογραφία της περιοχής. Ιδιαίτερη έμφαση θα δοθεί στη συνύπαρξη του σύγχρονου αστικού ιστού με τα αρχαία κατάλοιπα και στο παλίμψηστο των υποδομών, που γεφυρώνουν το παρελθόν με το μέλλον.

Σημείο συνάντησης: Σταθμός ΗΣΑΠ “Ταύρος” - εκδοτήρια εισιτηρίων

Διάρκεια περιπάτου: 4 ώρες

Υπεύθυνοι εκδήλωσης: Ειρήνη Σκιαδαρέση, Γιάννης Συρόπουλος, Άννα – Μαρία Αναγνωστοπούλου

Τηλ. 2104590700, 705, 711, 712, e-mail: efapn@culture.gr

**Εφορεία Αρχαιοτήτων Πειραιώς και Νήσων**

**Time Heritage**

* *Μια Μέρα στο Καστράκι. Ιστορικός περίπατος στα προσφυγικά της Δραπετσώνας,* στον Αρχαιολογικό χώρο Ηετιώνειας Πύλης και τη Δραπετσώνα

26 Σεπτεμβρίου

Ιστορικός περίπατος για μαθητικό κοινό (μαθητές/τριες Γυμνασίου – Λυκείου) με σκοπό την ευαισθητοποίησή του για την αρχιτεκτονική κληρονομιά της Δραπετσώνας. Οι συμμετέχοντες/σες θα έχουν την ευκαιρία να γνωρίσουν μέσα από μαρτυρίες τον προσφυγικό συνοικισμό που βρισκόταν γύρω από την Ηετιώνεια Πύλη και να περιηγηθούν σε αρχιτεκτονικά τοπόσημα της παλιάς Δραπετσώνας, όπως η Γέφυρα του Ρεμπέτη και οι προσφυγικές κατοικίες και πολυκατοικίες.

Διεύθυνση χώρου εκδήλωσης: Κανάρη 58, 18648, Δραπετσώνα

Υπεύθυνες εκδήλωσης: Εύη Πίνη, Αφροδίτη Καμάρα

Τηλ. 2104590707, 2106510549, e-mail: efapn@culture.gr, [timeheritage24@gmail.com](mailto:timeheritage24@gmail.com)

**Time Heritage**

**Εφορεία Αρχαιοτήτων Πειραιώς και Νήσων**

* *Μια Μέρα στο Καστράκι: περίπατος στα προσφυγικά της Δραπετσώνας,* στον Αρχαιολογικό χώρο Ηετιώνειας Πύλης και τη Δραπετσώνα

28 Σεπτεμβρίου

Με αφορμή το audio book «Μια μέρα στο Καστράκι», οι συμμετέχοντες στη δράση θα έχουν την ευκαιρία να γνωρίσουν μέσα από μαρτυρίες τον προσφυγικό συνοικισμό που βρισκόταν γύρω από την Ηετιώνεια Πύλη αλλά και να περιηγηθούν σε αρχιτεκτονικά τοπόσημα της παλιάς Δραπετσώνας, όπως η Γέφυρα του Ρεμπέτη και οι προσφυγικές κατοικίες και πολυκατοικίες με σκοπό την ευαισθητοποίησή τους για την αρχιτεκτονική κληρονομιά της Δραπετσώνας.

Διεύθυνση χώρου εκδήλωσης: Κανάρη 58, 18648, Δραπετσώνα

Υπεύθυνες εκδήλωσης: Αφροδίτη Καμάρα, Εύη Πίνη

Τηλ. 2106510549, 2104590707, e-mail: timeheritage24@gmail.com, [efapn@culture.gr](mailto:efapn@culture.gr)

**Time Heritage – Α. Καμάρα και ΣΙΑ ΟΕ**

* *Η οικιστική και βιομηχανική αρχιτεκτονική κληρονομιά της Νέας Ιωνίας: Ιστορικός περίπατος*

27 Σεπτεμβρίου, ώρα 10:30

Ιστορικός περίπατος στη Νέα Ιωνία και ιδιαίτερα στην περιοχή της Ελευθερούπολης, προκειμένου να αξιοποιηθούν οι μαρτυρίες που έχουν συλλεγεί από σχολεία της περιοχής και να ευαισθητοποιηθεί το κοινό και οι τοπικοί φορείς για τη διάσωση και αξιοποίηση του προσφυγικού αρχιτεκτονικού αποτυπώματος.

Συνεργαζόμενος φορέας: Πανεπιστήμιο Δυτικής Αττικής/Τμήμα Αρχειονομίας-Βιβλιοθηκονομίας

Διεύθυνση χώρου συνάντησης: Χρυσοστόμου Σμύρνης και Πατριάρχου Ιωακείμ, 14234, Νέα Ιωνία

Υπεύθυνη εκδήλωσης: Αφροδίτη Καμάρα

Τηλ. 2106510549, e-mail: timeheritage24@gmail.com

**Μουσείο Νεότερου Ελληνικού Πολιτισμού**

* *Η παραδοσιακή αρχιτεκτονική ως πολιτιστική κληρονομιά και εργαλείο για ένα βιώσιμο μέλλον*

26 Σεπτεμβρίου

Ημερίδα με τίτλο «Η παραδοσιακή αρχιτεκτονική ως πολιτιστική κληρονομιά και εργαλείο για ένα βιώσιμο μέλλον».

* *Ο Μέγας Αλέξανδρος και το Καταραμένο Φίδι*

27 Σεπτεμβρίου

Παράσταση θεάτρου σκιών με τον Κωνσταντίνο Κουτσουμπλή.

Συνεργαζόμενοι φορείς: Δίκτυο Ζώσας Πολιτιστικής Κληρονομίας, Μπουλούκι, Άνθη της Πέτρας, Αμπασάδα, Πανελλήνιο Σωματείο Θεάτρου Σκιών

Διεύθυνση χώρου εκδηλώσεων: Κλάδου 5, 10555, Μοναστηράκι

Υπεύθυνη εκδηλώσεων: Ουρανία Ράπτη

Τηλ. 2103223355, e-mail: [mnep@culture.gr](mailto:mnep@culture.gr), orapti@culture.gr

**Μουσείο Ελληνικών Λαϊκών Μουσικών Οργάνων «Φοίβος Ανωγειανάκης» - Κέντρο Εθνομουσικολογίας (ΜΕΛΜΟΦΑΚΕ)**

* *Η Στρατιωτική Μουσική Φρουράς Αθηνών. Μια ιστορία μουσικής προσφοράς …από τα χρόνια του Λασσάνη. 200 χρόνια Στρατιωτικής Μουσικής,* στον κήπο του ΜΕΛΜΟΦΑΚΕ

27 Σεπτεμβρίου

Μουσική εκδήλωση προς τιμή της κοινωνικής και πολιτιστικής προσφοράς των στρατιωτικών μουσικών συνδέοντας ποικιλότροπα την ιστορία της πόλης, του κτηρίου που στεγάζει το Μουσείο, την ιστορία του πρώτου ιδιοκτήτη του, Κοζανίτη λόγιου, αγωνιστή της Επανάστασης και πολιτικού Γεωργίου Λασσάνη, αλλά και τις ίδιες τις συλλογές του Μουσείου που σχετίζονται με τη μουσική μας ιστορία επιτυγχάνοντας τη σύνδεση της μουσικής κληρονομιάς με την ιστορία αλλά και την αρχιτεκτονική κληρονομιά της πόλης.

Συνεργαζόμενος φορέας: Στρατιωτική Μουσική Φρουράς Αθηνών

Διεύθυνση χώρου εκδήλωσης: Διογένους 1-3, 10555, Πλάκα

Υπεύθυνη εκδήλωσης: Ιωσηφίνα Αλεβίζου

Τηλ. 2103254129, e-mail: zalevizou@culture.gr

**Ελληνικό Τμήμα ICOM**

* *Αρχιτεκτονική του 19ου και 20ού αιώνα στα Εξάρχεια*

5 Οκτωβρίου, ώρα 11:30-13:00

Το Ελληνικό Τμήμα του ICOM προσκαλεί τα μέλη του σε έναν περίπατο/περιήγηση στην περιοχή των Εξαρχείων, με οδηγό τον ομότιμο καθηγητή της Ανώτατης Σχολής Καλών Τεχνών, κ. Ανδρέα Γιακουμακάτο. Θα πραγματοποιηθεί επίσκεψη και συζήτηση για μερικά από τα σπουδαιότερα κτήρια στην ιστορία της ελληνικής αρχιτεκτονικής του 19ου και 20ού αιώνα:

* Μπλέ πολυκατοικία, 1933, Κυριάκος Παναγιωτάκος
* Πολυκατοικία αδελφών Μιχαηλίδη, 1932, Πολύβιος Μιχαηλίδης-Θουκυδίδης Βαλεντής
* Σχολείο οδού Κωλέττη, 1932, Νίκος Μητσάκης
* Πολυκατοικία οδού Εμμ. Μπενάκη, 1973, Δημήτρης και Σουζάνα Αντωνακάκη
* Κτήρια συγκροτήματος Πολυτεχνείου και Εθνικού Αρχαιολογικού Μουσείου (19ος αιώνας).

Λόγω περιορισμένου αριθμού θέσεων, δηλώσεις συμμετοχής στο [icom@otenet.gr](mailto:icom@otenet.gr)

Διεύθυνση χώρου συνάντησης: Σπ. Τρικούπη & Στουρνάρη, πλατεία Εξαρχείων, Αθήνα

Η περιήγηση θα ολοκληρωθεί στο Εθνικό Αρχαιολογικό Μουσείο.

Υπεύθυνη εκδήλωσης: Πένυ Θεολόγη-Γκούτη

Τηλ. 2103239414, e-mail: [icom@otenet.gr](mailto:icom@otenet.gr)

**Ελληνικό Παιδικό Μουσείο**

* *Ανακαλύπτοντας τα μυστικά ενός κτηρίου!*

27, 28 Σεπτεμβρίου, ώρα 11:15 - 13:15

27 Σεπτεμβρίου: για παιδιά ηλικίας 7-12 χρόνων

28 Σεπτεμβρίου: για οικογένειες με παιδιά ηλικίας 6-12 χρόνων

Ένα κτήριο Bauhaus στο κέντρο της Αθήνας! Ποια σχήματα κρύβονται στο περιστύλιο του Ωδείου Αθηνών, ποια χρώματα αντανακλώνται στα τζάμια του; Ποια αρχιτεκτονικά μέλη το κάνουν να ξεχωρίζει; Σε διάλογο με το έκθεμα «Γεια σου, Πυθαγόρα!» του Παιδικού Μουσείου της Αθήνας, παιδιά και οικογένειες παρατηρούν συνειδητά το αρχιτεκτονικό και φυσικό περιβάλλον, κάνουν μετρήσεις και ανακαλύπτουν μοτίβα, σχήματα και στερεά. Στη συνέχεια, μπαίνουν σε ρόλο αρχιτέκτονα και εμπνεόμενοι/-ες από τη Σχολή Bauhaus κάνουν τις δικές τους αρχιτεκτονικές μελέτες και προτάσεις, στις οποίες δίνουν μορφή… με τουβλάκια Lego®!

Απαραίτητη η δήλωση συμμετοχής μέσω της πλατφόρμας www.more.com. Το πρόγραμμα δεν έχει οικονομική συμμετοχή.

Συνδιοργανωτής: Οργανισμός Πολιτισμού, Αθλητισμού και Νεολαίας Δήμου Αθηναίων

Διεύθυνση χώρου εκδήλωσης: Ρηγίλλης και Βασ. Γεωργίου Β΄ 17-19, 10675, Αθήνα (ισόγειο κτηρίου Ωδείου Aθηνών)

Υπεύθυνη εκδήλωσης: Έβελυν Μπανάκα

Τηλ. 2103312995, 2103312996 (εσωτ. 122), e-mail: secretariat@hcm.gr

**Tμήμα Πινακοθήκης Ανώτατης Σχολής Καλών Τεχνών**

* *Ξεναγήσεις και Μουσικές στον Καθολικό Καθεδρικό Ναό Αγίου Διονυσίου* *Αρεοπαγίτου*

26, 27 Σεπτεμβρίου, ώρα 11:00 – 12:30

Το 2025 ο ναός εορτάζει τα 160 χρόνια από τα εγκαίνιά του, ενώ είναι επίσης και το Ιωβηλαίο Έτος, χρονιά προσευχής και συγχώρεσης για την Καθολική Εκκλησία.

Η εκδήλωση περιλαμβάνει α) ξενάγηση από τη Δέσποινα Παρασκευά, Ιστορικό της Τέχνης, που επικεντρώνεται στην ιστορία, την αρχιτεκτονική, τη γλυπτική και την αγιογράφηση του ναού, στη ζωή, το έργο και τη θητεία του ως Διευθυντή του Σχολείου των Τεχνών, του αρχιτέκτονα του ναού Λύσανδρου Καυταντζόγλου, και β) σύντομο μουσικό πρόγραμμα.

Συνεργαζόμενος φορέας: Καθολικός Καθεδρικός Ναός Αγίου Διονυσίου Αρεοπαγίτου Διεύθυνση χώρου εκδήλωσης: Πανεπιστημίου 24 και Ομήρου 9, 10672, Αθήνα

Υπεύθυνη εκδήλωσης: Δέσποινα Παρασκευά

Τηλ. 2104801342, e-mail: dparaskeva@asfa.gr

**Οργανισμός Πολιτισμού, Αθλητισμού και Νεολαίας Δήμου Αθηναίων**

* *Ανοίγουμε τις θύρες και τα παρά-θυρα μας στον πολιτισμό,* στο Πολιτιστικό Κέντρο “Μελίνα”

27 Σεπτεμβρίου

Μικροί και μεγάλοι παίρνουν ιστορικές πληροφορίες για τη μελέτη και τη χρήση των θυρών και των παρα-θύρων στον αρχιτεκτονικό σχεδιασμό των οικιών αλλά και των δημόσιων κτηρίων από την αρχαία ελληνική εποχή μέχρι σήμερα. Επίσης, θα έχουν την ευκαιρία να διακρίνουν χαρακτηριστικά υλικά δημιουργίας παραδοσιακών παραθύρων και θυρών (από τη νησιωτική και την ηπειρωτική Ελλάδα) και διακοσμητικών στοιχείων τους (ξυλογλυπτικής, μεταλλοτεχνίας κ.λ.π.), ενώ θα φιλοτεχνήσουν τη δική τους "πύλη" προς τον πολιτισμό!

Διεύθυνση χώρου εκδήλωσης: Ηρακλειδών 66 και Θεσσαλονίκης, 11851, Αθήνα

Υπεύθυνη εκδήλωσης: Φωτεινή Τσάμπρα

Τηλ. 2105284858, 2103414466, e-mail: melina@opanda.gr

* *Η Ακαδημία του Πλάτωνα στο Ψηφιακό Μουσείο Ακαδημίας Πλάτωνα: Το μόνιμο συνδιαλέγεται με το εφήμερο στο αστικό τοπίο*

27 Σεπτεμβρίου

Παρουσίαση και συζήτηση για την κατασκευή του Ψηφιακού Μουσείου και περιήγηση στα εκθέματα του Μουσείου. Το κτήριο του Ψηφιακού Μουσείου είναι από την κατασκευή του ένας χώρος εφήμερος και προσβάσιμος για όλους που λειτουργεί ως βιωματικός χώρος συνύπαρξης και ανάδειξης των ιδεών του Πλάτωνα. Η κατασκευή του στοχεύει στο ελάχιστο δυνατό περιβαλλοντικό αποτύπωμα του κτηρίου αλλά και στην όσο το δυνατόν πιο αρμονική σύνδεσή του με τον αστικό ιστό. Τοποθετημένο στο χώρο που ο Πλάτωνας ίδρυσε την Ακαδημία του, το εφήμερο όχι μόνο συνυπάρχει αλλά αλληλοσυμπληρώνει το μόνιμο καθώς το κτήριο συμμετέχει στη διαμόρφωση της συλλογικής μνήμης και της πολιτιστικής ταυτότητας του τόπου.

Διεύθυνση χώρου εκδήλωσης: Κρέοντος 1, Ακαδημία Πλάτωνος, 10442, Αθήνα

Υπεύθυνος εκδήλωσης: ΟΠΑΝΔΑ

Τηλ. 2105142138, e-mail: platon.dm@opanda.gr

**Μουσείο Λαϊκής Τέχνης και Παράδοσης “Αγγελική Χατζημιχάλη” Δήμου Αθηναίων**

* *Αρχοντικό Χατζημιχάλη, μια ξεχωριστή αρχιτεκτονική μεσοπολεμική δημιουργία-Ζωντανή κληρονομιά στην Αθήνα*

28 Σεπτεμβρίου

* Ξενάγηση (ώρα 11.30) στο Μουσείο Λαϊκής Τέχνης και Παράδοσης «Αγγελική Χατζημιχάλη» του δήμου Αθηναίων με αναφορά:

α. στην ιδιαίτερη εκλεκτικιστική αρχιτεκτονική του, με στοιχεία από την αρχαιότητα, μεταβυζαντινά και λαϊκής τέχνης

β. στο χρονικό μετατροπής του από οικία σε Μουσείο, με τις συνιστώσες που καθορίζουν τη νέα λειτουργία και συναρτώνται σε υλικό επίπεδο με τη μορφή του και τα αντικείμενα λαϊκής τέχνης που φιλοξενεί ενώ σε άυλο επίπεδο με τη διατήρηση της μνήμης και του έργου της Αγγελικής Χατζημιχάλη.

* Εργαστήρι για ενηλίκους (ώρα 12.30) στο πλαίσιο της έκθεσης “YARN BOBMING” (πλέκουμε ηλιοτρόπια).

Διεύθυνση χώρου εκδηλώσεων: Αγγελικής Χατζημιχάλη 6, 10558, Πλάκα

Υπεύθυνη εκδηλώσεων: Σταυρούλα Πισιμίση

Τηλ. 2103243987, 2103243972, e-mail: chatzimichali.museum@opanda.gr

**Πολεμικό Μουσείο**

* *Τα αρχιτεκτονικά σχέδια του Πολεμικού Μουσείου*

27, 28 Σεπτεμβρίου

Έκθεση φωτογραφίας αρχιτεκτονικών σχεδίων του Πολεμικού Μουσείου, που παρουσιάζει μια σειρά παλαιών φωτογραφιών του κτηρίου, καθώς και των αρχιτεκτονικών σχεδίων αυτού. Ένα εμβληματικό δείγμα μεταπολεμικού μοντερνισμού, σχεδιασμένο από τον καθηγητή Θουκυδίδη Βαλεντή, με αναφορές στη γερμανική σχολή του Μπάουχαους και εγκαινιασμένο το 1975.

Διεύθυνση χώρου εκδήλωσης: Λεωφόρος Βασιλίσσης Σοφίας & Ριζάρη 2-4, 10675, Αθήνα

Υπεύθυνη εκδήλωσης: Πλωτάρχης Μαρία Λαντζουράκη

Τηλ. 2107239692, e-mail: info@warmuseum.gr

**Μουσείο Ηρακλειδών**

* *Η μεταμόρφωση ενός κτηρίου: από κατοικία σε μουσείο*

27 Σεπτεμβρίου

Ξενάγηση για ενήλικες με επίκεντρο την ιστορία του κτηρίου που στεγάζει το Μουσείο Ηρακλειδών. Οι συμμετέχοντες θα ανακαλύψουν πώς το διατηρητέο κτίσμα, που αρχικά στέγαζε δύο οικίες, συντηρήθηκε με σεβασμό στην αρχιτεκτονική του κληρονομιά και απέκτησε νέα χρήση ως πολιτιστικός χώρος και μουσείο. Η ξενάγηση εστιάζει σε αρχιτεκτονικά στοιχεία που διασώζουν τη μνήμη της παλαιότερης του λειτουργίας, αναδεικνύοντας την έννοια της πολιτιστικής επανάχρησης.

* *Από κατοικία σε πολιτισμό: Εξερευνώντας το κτήριο του μουσείου*

27 Σεπτεμβρίου

Εκπαιδευτικό πρόγραμμα για παιδιά Δημοτικού που τα προσκαλεί να εξερευνήσουν την ιστορία και την αρχιτεκτονική του κτηρίου του Μουσείου Ηρακλειδών. Μέσα από βιωματική περιήγηση, ανακαλύπτουν πώς ένα παλιό σπίτι, που στέγαζε δύο οικίες, συντηρήθηκε, μεταμορφώθηκε και απέκτησε νέα χρήση ως χώρος τέχνης και, τελικά, μουσείο. Ιδιαίτερη έμφαση δίνεται σε αρχιτεκτονικά στοιχεία του εσωτερικού που αποκαλύπτουν την παλαιότερη του χρήση.

Διεύθυνση χώρου εκδηλώσεων: Μουσείο Ηρακλειδών, Ηρακλειδών 16, 11851, Θησείο

Υπεύθυνη εκδηλώσεων: Βασιλική Παπακώστα

Τηλ. 2103461981, e-mail: info@herakleidon.org, vpapakosta@herakleidon.org

**Μουσείο Σχολικής Ζωής και Εκπαίδευσης**

* *Στα Μονοπάτια του Πικιώνη: Ένας περίπατος πολιτιστικής και αρχιτεκτονικής κληρονομιάς στον λόφο Φιλοπάππου*

28 Σεπτεμβρίου, ώρα 11:00

Εκπαιδευτική και βιωματική διαδρομή για οικογένειες και παιδιά ηλικίας 6–12 ετών, αφιερωμένη στον αρχιτέκτονα Δημήτρη Πικιώνη και το έργο του στον λόφο Φιλοπάππου, μέσα από εξερεύνηση, παρατήρηση, αφήγηση και δημιουργικές δραστηριότητες.

Συνεργαζόμενος φορέας: Οργανισμός Πολιτισμού, Αθλητισμού και Νεολαίας Δήμου Αθηναίων

Διεύθυνση χώρου εκδήλωσης: Διονυσίου Αρεοπαγίτου και Ροβέρτου Γκάλι 69, 11741, Αθήνα

Υπεύθυνος εκδήλωσης: Αθανάσιος Φουργκατσιώτης

Τηλ. 2103250341, e-mail: pr@ekedisy.gr

**Πολιτιστικό Ίδρυμα Ομίλου Πειραιώς**

**Εφορεία Αρχαιοτήτων Πειραιώς και Νήσων**

* *Ο αρχαίος Πειραιάς στην επιφάνεια* ,στο Κτήριο Ξυλαποθήκη στον Πειραιά

25 Σεπτεμβρίου

Θεματική περιήγηση στην αρχαιολογική έκθεση «Στην επιφάνεια», όπου παρουσιάζεται το ανασκαφικό έργο που υλοποιήθηκε στον Πειραιά και σε όμορους Δήμους, στο πλαίσιο δύο μεγάλων δημόσιων συγκοινωνιακών έργων, του Μετρό και του Τραμ. Το κοινό θα επισκεφθεί την Ξυλαποθήκη, ένα σημαντικό πολιτιστικό κτήριο σε επανάχρηση και θα έρθει σε επαφή με τον κόσμο του μουσείου μέσα από το επάγγελμα του αρχαιολόγου.

Η εκδήλωση απευθύνεται σε ενήλικες.

Διεύθυνση χώρου εκδήλωσης: 34ου Συντάγματος Πεζικού και Πύλης 8, 18532, Πειραιάς

Υπεύθυνες εκδήλωσης: Βασιλική Τύρλα, Εύη Πίνη

Τηλ. 2103739651, 2104590707, e-mail: Tirlav@piraeusbank.gr, efapn@culture.gr

**Πολιτιστικό Ίδρυμα Ομίλου Πειραιώς**

* *Συνέβη στην Αθήνα,* στο Κτήριο του ΠΙΟΠ στον Ταύρο

26 Σεπτεμβρίου

Εκπαιδευτική δράση εμπνευσμένη από τη γαλλική εκπομπή Carte Blanche και το αφιέρωμα του Μάνου Χατζιδάκι το 1963, ο οποίος παρουσίασε τότε την Αθήνα όπως τη γνώριζε.

Η δράση καλεί μαθητές να ανακαλύψουν και να αποτυπώσουν φωτογραφικά την αρχιτεκτονική κληρονομιά της Αθήνας μέσα από το δικό τους βλέμμα: ανώνυμα κτήρια, πολυκατοικίες, μικρά αρχιτεκτονικά στοιχεία, καταστήματα, περίπτερα, σκαλοπάτια, κάγκελα και ό,τι άλλο συνθέτει την ταπεινή, αλλά ουσιαστική αρχιτεκτονική κληρονομιά της πόλης. Οι φωτογραφίες θα αποτελέσουν τεκμήρια για το προσωπικό τους αρχείο και το Ιστορικό Αρχείο ΠΙΟΠ, ενώ η δράση θα κορυφωθεί με διαδικτυακή έκθεση.

Απευθύνεται σε μαθητές από Ομίλους Αρχιτεκτονικής, Ιστορίας Τέχνης, Φωτογραφίας και Ιστορίας.

Διεύθυνση χώρου εκδήλωσης: Λεωφ. Ειρήνης 14 και Δωρίδος 2, 17778, Ταύρος

Υπεύθυνη εκδήλωσης: Ειρήνη Πυρπάσου

Τηλ. 2103418064, e-mail: [PyrpasouE@piraeusbank.gr](mailto:PyrpasouE@piraeusbank.gr)

**Εθνικό Ιστορικό Μουσείο**

* *Ξεναγήσεις στις εκθέσεις του Εθνικού Ιστορικού Μουσείου*

27 Σεπτεμβρίου

Ξεναγήσεις από επιμελητές των Συλλογών του μουσείου στη μόνιμη έκθεσή του, καθώς και στην περιοδική έκθεση «Από τη Μεγάλη… στη Σύγχρονη Ελλάδα (Μέρος Β΄): Οι Πρόσφυγες»

11:00 – Η μόνιμη έκθεση με έμφαση στην αρχιτεκτονική ιστορία του κτηρίου

12:00 - Η περιοδική έκθεση «Από τη Μεγάλη στη …Σύγχρονη Ελλάδα (Μέρος Β΄): Οι Πρόσφυγες»

12:00 – Η μόνιμη έκθεση του Εθνικού Ιστορικού Μουσείου με έμφαση στην τέχνη

13:00 – Η μόνιμη έκθεση του Εθνικού Ιστορικού Μουσείου με έμφαση στην κοινοβουλευτική ιστορία του κτηρίου

Για τη συμμετοχή στις ξεναγήσεις είναι απαραίτητη η τηλεφωνική κράτηση από Τρίτη έως Παρασκευή και ώρες 10:00 έως 15:00.

Διεύθυνση χώρου εκδήλωσης: Μέγαρο Παλαιάς Βουλής, Σταδίου 13, Πλατεία Κολοκοτρώνη, 10561, Αθήνα

Υπεύθυνος εκδήλωσης: Φίλιππος Μαζαράκης-Αινιάν

Τηλ. 2103237617 (εσωτ. 115), e-mail: [pmazarakis@nhmuseum.gr](mailto:pmazarakis@nhmuseum.gr)

* *Ξεναγήσεις στην* *Ιστορική Οικία Λαζάρου Κουντουριώτη*, στην Ύδρα

27 Σεπτεμβρίου

Ξεναγήσεις στην περιοδική έκθεση «Διαφημίζοντας την Ελλάδα. Οι απαρχές του ελληνικού τουρισμού» στην Ιστορική Οικία Λαζάρου Κουντουριώτη.

Διεύθυνση χώρου εκδήλωσης: Ιστορική Οικία Λαζάρου Κουντουριώτη, 18040, Ύδρα

Υπεύθυνη εκδήλωσης: Στέλλα Ρονιώτη

Τηλ. 2298052421, e-mail: [iolk@nhmuseum.gr](mailto:iolk@nhmuseum.gr)

**Εθνική Πινακοθήκη– Μουσείο Αλεξάνδρου Σούτσου**

* *Αρχιτεκτονική Μνήμη και Καινοτομία: Η Εθνική Πινακοθήκη σε Τρισδιάστατη Αναπαράσταση*

26, 27, 28 Σεπτεμβρίου

Παρουσίαση τρισδιάστατων εκτυπωμένων μακετών του κτηρίου της Εθνικής Πινακοθήκης – Μουσείου Αλεξάνδρου Σούτσου (ΕΠΜΑΣ), στο κεντρικό κτήριό της, που θα συνοδεύεται από Ψηφιακή Γωνιά με προβολή φωτογραφιών και πληροφορίες γι’ αυτό και τα κτήρια των παραρτημάτων της.

Διεύθυνση χώρου εκδήλωσης: Λεωφ. Βασιλέως Κωνσταντίνου 50, 11634, Αθήνα

Υπεύθυνες εκδήλωσης: Ειρήνη – Δάφνη Σάπκα, Έφη Αγαθονίκου, Αγνή Τερλιξή

Τηλ. 2144086258, e-mail: eirinisapka@nationalgallery.gr, efiagathonikou@nationalgallery.gr, agniterlixi@nationalgallery.gr

* *Σε τρεις διαστάσεις*

27, 28 Σεπτεμβρίου

Εργαστήρια αρχιτεκτονικής για παιδιά 6–12 ετών προσκαλούν τους μικρούς επισκέπτες να περιηγηθούν στην τρισδιάστατη μακέτα του κτηρίου της Εθνικής Πινακοθήκης και να δημιουργήσουν τις δικές τους μακέτες και αναπτύγματα, μαθαίνοντας για την κλίμακα και τον πολεοδομικό σχεδιασμό και κατανοώντας τους συνεκτικούς δεσμούς ανάμεσα στην αρχιτεκτονική και τον μουσειολογικό σχεδιασμό.

27 Σεπτεμβρίου, 12:00: για παιδιά 6–8 ετών

28 Σεπτεμβρίου, 12:00: για παιδιά 8–12 ετών

Διάρκεια: 90 λεπτά | Συμμετοχή δωρεάν | Απαραίτητη η συνοδεία γονέα

Όριο συμμετεχόντων: 25 παιδιά ανά εργαστήριο  
Κρατήσεις στο edu.episkepseis@nationalgallery.gr (θα τηρηθεί σειρά προτεραιότητας)

Διεύθυνση χώρου εκδήλωσης: Λεωφ. Βασιλέως Κωνσταντίνου 50, 11634, Αθήνα

Υπεύθυνες εκδήλωσης: Ειρήνη – Δάφνη Σάπκα, Χριστίνα Μπότσου

Τηλ. 2144086258, 2144086223, e-mail: eirinisapka@nationalgallery.gr, christinabotsou@nationalgallery.gr

**Εκδόσεις Πατάκη**

* *Η καταγραφή του αστικού τοπίου στη λογοτεχνία του Μένη Κουμανταρέα: Ανθρωπογεωγραφία και τοπόσημα της Αθήνας,* στο κέντρο της Αθήνας

27 Σεπτεμβρίου, ώρα 11:00

Ο Μένης Κουμανταρέας στο έργο του αναφέρεται κατεξοχήν στην πόλη της Αθήνας, τόσο στους ανθρώπους όσο και σε τοπόσημά της. Στον λογοτεχνικό περίπατο που θα εκτείνεται στο κέντρο της πόλης, θα «ζωντανέψουν» ήρωες των βιβλίων του που έχουν συνδεθεί με συγκεκριμένα σημεία.

Συνεργαζόμενος φορέας: Εταιρεία Συγγραφέων

Διεύθυνση χώρου συνάντησης: Πλατεία Κοτζιά, Σταδίου 57 (έξω από τη Στοά), 10551 Αθήνα

Υπεύθυνη εκδήλωσης: Αλεξάνδρα Τράντα

Τηλ. 6942815396, e-mail: alenitr@gmail.com, press@patakis.gr

**Ίδρυμα Βασίλη και Ελίζας Γουλανδρή**

* *Αρχιτεκτονική ξενάγηση στο κτήριο του μουσείου Ιδρύματος Βασίλη και Ελίζας Γουλανδρή*

27 Σεπτεμβρίου, ώρες 16:00 και 17:00

Ξεναγήσεις στο κτήριο που στεγάζει τη συλλογή του Ιδρύματος Βασίλη και Ελίζας Γουλανδρή, με στόχο το κοινό να γνωρίσει το διατηρητέο κτήριο και να ανακαλύψει τα εντυπωσιακά αρχιτεκτονικά γνωρίσματά του.

Προκράτηση θέσης στο [www.goulandris.gr](http://www.goulandris.gr)

* *Ερατοσθένους 13- Μνήμες και αρχιτεκτονική*

28 Σεπτεμβρίου, ώρα 12:00

Γνωριμία με τις ιστορίες των κατοίκων που συνδέονται με το κτήριο του Μουσείου καθώς και τα αρχιτεκτονικά του γνωρίσματα σε συνεργασία με τον αρχιτέκτονα Αλέξη Βικέλα. Προκράτηση θέσης στο [www.goulandris.gr](http://www.goulandris.gr).

Συνεργαζόμενος φορέας: Vikelas Architects

Διεύθυνση χώρου εκδηλώσεων: Ερατοσθένους 13, 11635, Παγκράτι

Υπεύθυνος εκδηλώσεων: Ίδρυμα Βασίλη & Ελίζας Γουλανδρή

Τηλ. 2107252895, e-mail: visit@goulandris.gr

**Μουσείο Μαρία Κάλλας**

* *“Κι αν τα κτήρια μιλούσαν;” Μια αρχιτεκτονική βόλτα με δεύτερες ευκαιρίες και δεύτερες σκέψεις στη γειτονιά της οδού Μητροπόλεως*

28 Σεπτεμβρίου

Με αφετηρία το χαρακτηριστικό κτήριο του Μουσείου, θα ακολουθηθεί μία μικρή, αλλά σημαντική διαδρομή, από το Σύνταγμα μέχρι την οδό Μητροπόλεως, κάνοντας ιδιαίτερες στάσεις σε κτήρια-σταθμούς.

Συνεργαζόμενος φορέας: ΑΜΚΕ “Monumenta”

Διεύθυνση χώρου εκδήλωσης: Μητροπόλεως 44, 10563 , Αθήνα

Υπεύθυνη εκδήλωσης: Μορφούλα Γαλοπούλου

Τηλ. 2104404204, e-mail: mgalopoulou@mariacallasmuseum.gr

**Οργανισμός Πνευματικής Ιδιοκτησίας**

* *Museums of the Future and Copyright: Preservation of and access to cultural heritage in the age of AI,* στο Μουσείο Κυκλαδικής Τέχνης

7 Οκτωβρίου, ώρα 09:00-17:00

Εκδήλωση με σκοπό την ευαισθητοποίηση σχετικά με τα δικαιώματα πνευματικής ιδιοκτησίας για τα ιδρύματα πολιτιστικής κληρονομιάς.

Συνεργαζόμενος φορέας: Ευρωπαϊκή επιτροπή

Διεύθυνση χώρου εκδήλωσης: Νεοφύτου Δούκα 4, Αθήνα

Υπεύθυνη εκδήλωσης: Μαρία Ράπτη

Τηλ. 2132147800, e-mail: info2@opi.gr

**Εθνική Βιβλιοθήκη της Ελλάδος**

* *Στα ίχνη της Εθνικής Βιβλιοθήκης της Ελλάδος: περίπατος σε κτήρια-σταθμούς για την ιστορία της,* από την Πλατεία Μοναστηρακίου στο Βαλλιάνειο Μέγαρο της Εθνικής Βιβλιοθήκης της Ελλάδος

27 Σεπτεμβρίου

Με οδηγό έναν χάρτη του 1837 θα αναζητηθούν σημαντικοί σταθμοί στην ιστορία της Εθνικής Βιβλιοθήκης της Ελλάδος (ΕΒΕ). Κτήρια που άλλαξαν χρήση στον χρόνο, άλλα που εξαφανίστηκαν από τον αστικό ιστό, κάποια που χτίστηκαν για έναν σκοπό ή συνδύασαν παραπάνω από δύο λειτουργίες, όλα συνδέονται άρρηκτα όχι μόνο με τη λειτουργία της ΕΒΕ αλλά και με την ιστορία της πόλης διασώζοντας όψεις της αρχιτεκτονικής μας κληρονομιάς.

Διεύθυνση χώρου συγκέντρωσης: Πλατεία Μοναστηρακίου, 10555, Αθήνα

Υπεύθυνη εκδήλωσης: Μαρία Συράγα

Τηλ. 2130999977, e-mail: events@nlg.gr

**Πινακοθήκη Δήμου Αθηναίων**

* *Ζωγραφίζοντας την Αθήνα από ψηλά!*

27, 28 Σεπτεμβρίου

Παιδιά και γονείς παρατηρούν το αστικό τοπίο του Μεταξουργείου και μαθαίνουν την ιστορία της Αθήνας μέσα από το έργο «Η Αίγινα το 1862» του αρχιτέκτονα Ερνέστου Τσίλερ.

Από το μπαλκονάκι της Πινακοθήκης, οι συμμετέχοντες σχεδιάζουν τη γειτονιά του Μεταξουργείου και μαθαίνουν ιστορίες για το ίδιο το κτήριο, το οποίο έχει σχεδιαστεί από τον Δανό αρχιτέκτονα Χριστιανό Χάνσεν. Το αστικό τοπίο της περιοχής μεταμορφώνεται κάτω από το εικαστικό πρίσμα των μικρών ζωγράφων.

Διεύθυνση χώρου συνάντησης: Λεωνίδου και Μυλλέρου, 10436, Μεταξουργείο

Υπεύθυνες εκδήλωσης: Βικτώρια Ζυγούρου, Στέιση Βεντούρα , Έφη Τσουλουχοπούλου

Τηλ. 2105202420, e-mail: pinakothiki@opanda.gr

**Διεύθυνση Πολιτισμού Δήμου Πειραιά**

* *130 χρόνια Δημοτικό Θέατρο Πειραιά,* στο Δημοτικό Θέατρο Πειραιά και στη Δημοτική Πινακοθήκη Πειραιά

Δημοτικό Θέατρο Πειραιά:

18 Σεπτεμβρίου, ώρα 11:00: Ξενάγηση στο εμβληματικό Δημοτικό Θέατρο Πειραιά, με στόχο την ανάδειξη της ιστορίας, της αισθητικής και της πολιτιστικής του σημασίας. Οι επισκέπτες θα έχουν την ευκαιρία να περιηγηθούν στους εντυπωσιακούς χώρους του θεάτρου και να γνωρίσουν από κοντά τη διαδρομή 130 χρόνων θεατρικής και πνευματικής ζωής.

21 Σεπτεμβρίου, ώρα 19:00: Ξενάγηση με τίτλο «Το Δημοτικό Θέατρο και ο νεοκλασικός Πειραιάς» που προσφέρει μια μοναδική ευκαιρία στο κοινό να γνωρίσει την ιστορία του Δημοτικού Θεάτρου αλλά και της ίδιας της πόλης στα τέλη του 19ου αιώνα. Μέσα από τη διαδρομή θα αναδειχθούν καθοριστικές στιγμές που σφράγισαν την πολιτιστική ταυτότητα του Πειραιά.

23 Σεπτεμβρίου, ώρα 19:00: Ξενάγηση με τίτλο «Μια όπερα στο λιμάνι. Το δικό μου Δημοτικό Θέατρο» που παρουσιάζει την πορεία του Θεάτρου μέσα από δύο διαφορετικές οπτικές γωνίες, συνδυάζοντας την ιστορική αφήγηση με την προσωπική μνήμη. Το κοινό θα γνωρίσει πτυχές της θεατρικής ζωής που διαμόρφωσαν την ταυτότητα του χώρου.

Δημοτική Πινακοθήκη Πειραιά:

26, 27 Σεπτεμβρίου, ώρα 12:00: Ξεναγήσεις στο εμβληματικό κτήριο της πόλης, το παλιό ταχυδρομείο, όπου σήμερα στεγάζεται η Πινακοθήκη. Το κοινό θα έχει την ευκαιρία να γνωρίσει πίνακες Ελλήνων δημιουργών του 20ού αιώνα, γλυπτά του Γ. Καστριώτη (1899-1969), καθώς και τη μοναδική συλλογή του Πάνου Αραβαντινού (1884-1930) με μακέτες, μικρογραφίες σκηνογραφιών, σχέδια κοστουμιών και αφίσες.

Διευθύνσεις χώρων εκδηλώσεων: Λεωφ. Ηρ. Πολυτεχνείου 32, 18535, Πειραιάς (Δημοτικό Θέατρο), Φίλωνος 29, 18531, Πειραιάς (Δημοτική Πινακοθήκη)

Υπεύθυνη εκδηλώσεων: Ευαγγελία Μπαφούνη

Τηλ. 2144090152, e-mail: culture@piraeus.gov.gr

**Κοινωνικοπολιτισμική εταιρεία πeripatos (ΠΕΡΙΠΑΤΟΣ ΙΚΕ)**

* *Ναυτικό Κύμα: μία διαδρομή στη ναυτική αρχιτεκτονική κληρονομιά του Πειραιά*

26, 27, 28 Σεπτεμβρίου

Διαδρομή - ταξίδι στον χρόνο από τον αρχαίο ναύσταθμο (νεώσοικοι Ζέας), στα νεοκλασικά κτήρια του 19ου αιώνα, έως τα σύγχρονα κέντρα ναυτιλίας, εκπαίδευσης και πολιτισμού, που αναδεικνύει τον αρχιτεκτονικό πλούτο του Πειραιά και φανερώνει τη βαθιά και αδιάλειπτη σχέση της πόλης με τη θάλασσα. Κατά τη διάρκεια της διαδρομής, οι συμμετέχοντες/ουσες θα έχουν την ευκαιρία να ανακαλύψουν πώς η θάλασσα καθόρισε την οικονομική, κοινωνική και πολιτισμική ταυτότητα του Πειραιά, αλλά και την αρχιτεκτονική της πόλης.

Συνεργαζόμενος φορέας: Δήμος Πειραιά - Διεύθυνση Πολιτισμού

Διεύθυνση χώρου συνάντησης: Δημοτικό Θέατρο Πειραιά, Λεωφ. Ηρ. Πολυτεχνείου 32, 18535, Πειραιάς

Υπεύθυνη εκδήλωσης: Ευαγγελία Πελεντρίδου

Τηλ. 2106841223, e-mail: info@peripatos.net

**Δήμος Μαρκοπούλου**

* *Η ιστορία ενός παλιού ανεμόμυλου,* στον παλαιό ανεμόμυλο στο Μαρκόπουλο Μεσογαίας

27 Σεπτεμβρίου

Εκπαιδευτικό πρόγραμμα με αφήγηση παραμυθιών, χειροτεχνίες και κατασκευές με θέμα τον ανεμόμυλο και τίτλο «Η αιολική ενέργεια και η κατασκευή ενός μύλου».

Συνεργαζόμενοι φορείς: Καλλιτεχνικά παιδικά εργαστήρια

Διεύθυνση χώρου εκδήλωσης: Αερομύλου 8, 19003, Μαρκόπουλο

Υπεύθυνοι εκδήλωσης: Δημήτριος Κολιαβασίλης, Ευδοκία Μεθενίτη

Τηλ. 2299020150, e-mail: [antid.politismou@markopoulo.gr](mailto:antid.politismou@markopoulo.gr)

**ΕΣΤΙΑ Νέας Σμύρνης**

* *Το Μέγαρο της ΕΣΤΙΑΣ Νέας Σμύρνης: Ένα Κτήριο που Ζει Ιστορίες,* στο Μέγαρο της ΕΣΤΙΑΣ Νέας Σμύρνης

27 Σεπτεμβρίου

α) Ξενάγηση στον ιστορικό χώρο της ΕΣΤΙΑΣ που θα αναδεικνύει την αρχιτεκτονική και ιστορική σημασία του κτηρίου, ώρα 10.00-12.00

β) Προσωρινή έκθεση αφιερωμένη στην ιστορία του κτηρίου της ΕΣΤΙΑΣ και των μετασχηματισμών του, ώρα 10.00-16.00

γ) Φωτογραφική έκθεση που εστιάζει στο κτήριο της ΕΣΤΙΑΣ, παρουσιάζοντας τις αλλαγές του με την πάροδο των χρόνων και πώς αυτός ο χώρος έχει εξελιχθεί, τόσο από αρχιτεκτονική όσο και από κοινωνική άποψη, ώρα 10.00-16.00

Διεύθυνση χώρου εκδηλώσεων: Κωνσταντίνου Παλαιολόγου 1, 17121, Νέα Σμύρνη

Υπεύθυνη εκδηλώσεων: Δήμητρα Βλάχου

Τηλ. 2109333702, e-mail: pressoffice@estia-ns.gr

**Δήμος Χαϊδαρίου**

* *Παλατάκι: από το χθες στο σήμερα,* στον προαύλιο χώρο του πύργου «Παλατάκι»

29 Σεπτεμβρίου, ώρα 19:00

Ομιλίες με θέμα την αρχιτεκτονική φυσιογνωμία του ιστορικού χώρου «Παλατάκι», την ιστορική του διαδρομή και συζήτηση γύρω από τη σημασία της διατήρησης και αξιοποίησης των μνημείων στον σύγχρονο αστικό χώρο. Παρουσίαση πλούσιου φωτογραφικού υλικού που θα καταγράφει την εικόνα του σε διάφορες χρονικές περιόδους προσφέροντας στο κοινό μια εικονική περιήγηση στο παρελθόν και το παρόν.

Διεύθυνση χώρου εκδήλωσης: Λ. Αθηνών και Στρ. Καραϊσκάκη, 12461, Χαϊδάρι

Υπεύθυνη εκδήλωσης: Μαρία Άννα Παπαναστασοπούλου

Τηλ. 2132047237, e-mail: pmarianna@haidari.gr

**Παγκόσμιο Πολιτιστικό Ίδρυμα Ελληνισμού της Διασποράς (ΠΠΙΕΔ) –**

**Δήμος Φιλαδέλφειας – Νέας Χαλκηδόνας**

* *Μουσείο “Φιλιώ Χαϊδεμένου”: Γέφυρα από το εκεί στο εδώ*

26 Σεπτεμβρίου, ώρα 19:00

Η εκδήλωση περιλαμβάνει:

α) Έκθεση φωτογραφικού υλικού: Ανιχνεύοντας τη ζωή των Ελλήνων στη Μικρά Ασία (Αλησμόνητες Πατρίδες) – Μικρασιατική εκστρατεία – Καταστροφή – Εγκατάσταση στη Νέα Πατρίδα – Προσφυγικοί οικισμοί – Προσφυγικός οικισμός «Νέα Φιλαδέλφεια».

β) Ομιλία του Παύλου Παπαθεοφάνους, εκπαιδευτικού, με τίτλο «Πώς φτάσαμε στη Μικρασιατική Καταστροφή και την εγκατάσταση των προσφύγων στην Ελλάδα και τη δημιουργία του προσφυγικού συνοικισμού της Νέας Φιλαδέλφειας».

γ) Ομιλία της Καλλιόπης Αμυγδάλου, Επίκουρης Καθηγήτριας, Σχολής Αρχιτεκτόνων Μηχανικών ΕΜΠ με τίτλο «Τα προσφυγικά, μια δύσκολη αρχιτεκτονική κληρονομιά».

Διεύθυνση χώρου εκδήλωσης: Λεωφόρος Δεκελείας 152 & Αττάλειας, 14342, Νέα Φιλαδέλφεια

27 Σεπτεμβρίου, ώρα 19:00

Η εκδήλωση περιλαμβάνει:

α) Ομιλία του Παύλου Παπαθεοφάνους, εκπαιδευτικού, με τίτλο «Ιστορική αναδρομή στην πόλη της Νέας Χαλκηδόνας».

β) Ομιλία της Ειρήνης Γρατσία, Αρχαιολόγου, συντονίστριας της “Monumenta”, με τίτλο «Η αρχιτεκτονική κληρονομιά της Νέας Χαλκηδόνας».

γ) Μαρτυρίες κατοίκων για τη ζωή τα πρώτα χρόνια δημιουργίας του προσφυγικού συνοικισμού και της κοινότητας της Νέας Χαλκηδόνας

δ) Τραγούδια της Μικράς Ασίας από χορωδία του Δήμου

Συνεργαζόμενος φορέας: Monumenta, Αστική Μη Κερδοσκοπική Εταιρεία για την προστασία της φυσικής και αρχιτεκτονικής κληρονομιάς Ελλάδας και Κύπρου

Διεύθυνση χώρου εκδήλωσης: Εθνικής Αντιστάσεως και Κ. Βάρναλη, Πάρκο Γ. Αποστολάκη, 14343, Νέα Χαλκηδόνα

28 Σεπτεμβρίου, ώρα 21:00

Συναυλία Παραδοσιακής Μικρασιατικής Μουσικής με τίτλο: «Από τη Μικρά Ασία στη Νέα Φιλαδέλφεια»

Διεύθυνση χώρου εκδήλωσης: Λεωφόρος Δεκελείας 152 και Αττάλειας, 14342, Νέα Φιλαδέλφεια

Υπεύθυνος εκδηλώσεων: Κωνσταντίνος Τομπούλογλου

Τηλ. 6907103002, e-mail: ktompi63@gmail.com

**Επιτροπή Ποντιακών Μελετών-Μουσείο Ποντιακού Ελληνισμού**

* *Αγροτική κατοικία και αστικό σπίτι στον Πόντο,* στο Μουσείο Ποντιακού Ελληνισμού

28 Σεπτεμβρίου, ώρα 11:00-13:00

Η δράση θα περιλαμβάνει:

α) θεματική ξενάγηση στο Μουσείο,

β) προβολή αγροτικής κατοικίας και αστικού σπιτιού στον Πόντο μέσα από το φωτογραφικό υλικό της συλλογής της Επιτροπής Ποντιακών Μελετών, με παράλληλη σχετική τεκμηρίωση.

Διεύθυνση χώρου εκδήλωσης: Αγνώστων Μαρτύρων 73, 17123, Νέα Σμύρνη

Υπεύθυνη εκδήλωσης: Λένα Καλπίδου

Τηλ. 2109325521, e-mail: info@epm.gr

**Κέντρο Σαρακατσάνικων Μελετών**

* *Αρχιτεκτονική προσέγγιση της Σαρακατσάνικης ζωής,* στο Πάρκο Εθνικής Αντιστάσεως στη Βούλα

26, 27, 28 Σεπτεμβρίου

Η δράση εστιάζει στην αναπαράσταση ενός Σαρακατσάνικου κονακιού, του παραδοσιακού εποχικού οικιστικού συνόλου των Σαρακατσάνων, που αποτελεί ένα εξαιρετικό παράδειγμα διασύνδεσης της άυλης με την υλική πολιτιστική κληρονομιά. Το κονάκι περιλάμβανε το χαρακτηριστικό καλύβι –κινητό και προσωρινό κατάλυμα νομαδικής χρήσης– το οποίο στήνονταν και αποσυναρμολογούνταν με τεχνικές που διατηρούνται ακόμα στη συλλογική μνήμη και δεξιότητα της κοινότητας.

Συνεργαζόμενος φορέας: Δήμος Βάρης-Βούλας-Βουλιαγμένης

Διεύθυνση χώρου εκδήλωσης: Πάρκο Εθνικής Αντιστάσεως, 16673, Βούλα

Υπεύθυνη εκδήλωσης: Σοφία Κωστούλα

Τηλ. 6983100311, e-mail: svlontzo@otenet.gr

* *Αρχιτεκτονική προσέγγιση της Σαρακατσάνικης ζωής,* στο Κέντρο Πολιτισμού Ιδρύματος Σταύρος Νιάρχος

26 Σεπτεμβρίου, ώρα 17:30

Ημερίδα με θέμα το Σαρακατσάνικο κονάκι ως χαρακτηριστικό παράδειγμα διασύνδεσης της άυλης με την υλική πολιτιστική κληρονομιά. Η προβολή της «απλοϊκής» αυτής αρχιτεκτονικής μορφής ως σημείου συνάντησης, κοινωνικής συνοχής και επιβίωσης, με την ταυτόχρονη αποτύπωση της νομαδικής ταυτότητας, της ευελιξίας στον σχεδιασμό και της εναρμόνισης με τη φύση, θα αναδείξουν το κονάκι ως ένα ζωντανό «παράθυρο στο παρελθόν» και συγχρόνως «πόρτα προς το μέλλον» της πολιτιστικής κληρονομιάς.

Αναπαράσταση του παραδοσιακού κονακιού, με ανάλυση των υλικών και της τεχνικής κατασκευής του (ξύλο, καλάμια, φλοιός, χώμα, σπάγγοι από φυσικές ίνες).Διεύθυνση χώρου εκδήλωσης: Λεωφόρος Συγγρού 364, 17671, Καλλιθέα

Υπεύθυνος εκδήλωσης: Κωνσταντίνος Καλτσάς

Τηλ. 6977995337, e-mail: kaltsas339@yahoo.gr

**Παμποντιακή Ομοσπονδία Ελλάδος**

* *Αρχιτεκτονική Μνήμη και Μεταλλωρύχοι: Η Ποντιακή Διαδρομή στο Λαύριο,* στο Τεχνολογικό Πάρκο Λαυρίου

27 Σεπτεμβρίου

Η δράση επιχειρεί να συνδέσει την αρχιτεκτονική και βιομηχανική κληρονομιά της πόλης με τη ζωντανή παρουσία του Ποντιακού Ελληνισμού. Μέσα από μια διαδρομή που ξεκινά από το Ορυκτολογικό Μουσείο Λαυρίου, περνά από την ιστορική Πλατεία και καταλήγει στη νέα έδρα του Συλλόγου «Μιθριδάτης», αναδεικνύονται οι τεχνικές παραδόσεις, η κοινωνική διαστρωμάτωση και η μνημειακή παρουσία των Ποντίων στο αστικό τοπίο.

Συνεργαζόμενοι φορείς: Δήμος Λαυρεωτικής, Αντιπεριφέρεια Ανατολικής Αττικής, Ορυκτολογικό Μουσείο Λαυρίου, Πολιτιστικός Σύλλογος «Ο Μιθριδάτης»

Διεύθυνση χώρου συνάντησης: Ανδρέα Κορδελά 6, 19500, Λαύριο

Υπεύθυνος εκδήλωσης: Ραφαήλ Μετενίδης

Τηλ. 6977676702, e-mail: rafmete@outlook.com.gr

**Πολιτιστικός και Περιβαλλοντικός Σύλλογος Τήνου «Αμπασάδα»**

* *Θεόκτιστα και χειροποίητα: Νομική προστασία του αγροτικού πολιτιστικού τοπίου των Κυκλάδων,* στο Ιωνικό Κέντρο

26 Σεπτεμβρίου

Η αναγνώριση της αξίας των παραδοσιακών αγροτικών κατασκευών και των τοπίων που συνθέτουν αποτυπώνεται στο διεθνές και εθνικό Δίκαιο των τελευταίων δεκαετιών. Η εκδήλωση επιχειρεί μια διερεύνηση: αφενός της υφιστάμενης νομικής προστασίας των τοπίων αυτών και των μεμονωμένων κτισμάτων και κατασκευών που περιλαμβάνουν, ξερολιθικών και μη· αφετέρου των δυνατοτήτων εφαρμογής της προστασίας αυτής στην πράξη.

Συνεργαζόμενοι φορείς: Αμπασάδα Τήνου, Andros Routes, Άνεμος Ανανέωσης Σίφνου, Δίκτυο για Βιώσιμες Κυκλάδες, Εκπολιτιστικός Σύλλογος Αγίου Ιωάννη Κύθνου, Ελληνική Εταιρεία Περιβάλλοντος και Πολιτισμού, Ερευνητικό Κέντρο Άνδρου, Κίνηση για την Προστασία των Νησίδων, Κίνηση Πολιτών Πάρου, Νήσος Αμοργός, Πολιτιστικός Σύλλογος Αγκαιριάς Πάρου, Save Ios, Σύλλογος Μονιατών Νάξου «Η Τέχνη», Σύνδεσμος Δρυοπιδέων Κύθνου, Σύνδεσμος Ιητών, Σύνδεσμος Κυθνίων, Σύνδεσμος Σικινητών, Το Μιτάτο της Αμοργού.

Διεύθυνση χώρου εκδήλωσης: Λυσίου 11, 10556, Αθήνα

27 Σεπτεμβρίου

Έκθεση φωτογραφίας κυκλαδικών αγροτικών κτισμάτων (27/9-18/10).

Συνεργαζόμενοι φορείς: Δίκτυο για βιώσιμες Κυκλάδες, Πολυχώρος «Σ22»

Διεύθυνση χώρου εκδήλωσης: Κ. Σμολένσκη 22, 11472, Αθήνα

Υπεύθυνη εκδηλώσεων: Κωνσταντίνα Παπαγεωργίου

Τηλ. 6980875879, e-mail: konstantina@posteo.net

**Ινστιτούτο Μελέτης της Τοπικής Ιστορίας και της Ιστορίας των Επιχειρήσεων Α.Μ.Κ.Ε.**

* *Ψηφιακά πολιτιστικά αποθετήρια του ΙΜΤΙΙΕ,* στη Λέσχη Ανάγνωσης του Ινστιτούτου

26 Σεπτεμβρίου, ώρα 19:30-20:30

Μέσα από τα ψηφιακά αποθετήρια του Ινστιτούτου θα παρουσιαστούν όψεις της οικονομικής και κοινωνικής ιστορίας του 19ου και 20ου αι., μεταξύ των οποίων και τεκμήρια της αρχιτεκτονικής κληρονομιάς.

Διεύθυνση χώρου εκδήλωσης: Κομοτηνής 125, 18541, Πειραιάς

Υπεύθυνος εκδήλωσης: Νικόλαος Μέλιος

Τηλ. 6932311490, e-mail: meliosni@otenet.gr

**ΣΤΕΡΕΑ ΕΛΛΑΔΑ**

**Εφορεία Αρχαιοτήτων Αιτωλοακαρνανίας και Λευκάδας**

* *Πάμε θέατρο στους Οινιάδες;,* στο Αρχαίο Θέατρο Οινιάδων

26 Σεπτεμβρίου

Εκπαιδευτικό πρόγραμμα για μαθητές της Ε΄ και Στ΄ τάξης Δημοτικού Σχολείου στο αρχαίο θέατρο Οινιαδών.

Συνεργαζόμενος φορέας: Διεύθυνση Πρωτοβάθμιας Εκπαίδευσης Αιτωλοακαρνανίας

Διεύθυνση χώρου εκδήλωσης: Αρχαίο Θέατρο Οινιάδων Δήμου Ι.Π. Μεσολογγίου, 30001.

Υπεύθυνη εκδήλωσης: Δήμητρα Γαβρίνα

Τηλ. 2631026068, e-mail: dgavrina@culture.gr

* *Τα Κτήρια Μιλούν – Μνήμες σε Κώδικα,* στο Κάστρο Ναυπάκτου

26, 27 Σεπτεμβρίου

Πρόκειται για μια ψηφιακά υποστηριζόμενη περιπατητική εμπειρία, αφιερωμένη στην ανάδειξη της αρχιτεκτονικής κληρονομιάς της πόλης της Ναυπάκτου. Θα εστιάζει στα μνημεία αρμοδιότητας της Εφορείας Αρχαιοτήτων, καθώς και σε άλλα κτήρια, που έχουν ιστορικό, αισθητικό ή κοινωνικό ενδιαφέρον. Επιπλέον, θα αναδειχθούν οι υποδομές της πόλης, η ρυμοτομία της, καθώς και διάφορες προτομές ευεργετών ή ιστορικών προσώπων.

Μέσα από την τοποθέτηση QR codes στα επιλεγμένα σημεία, οι επισκέπτες θα μπορούν να ανακαλύπτουν προφορικές μαρτυρίες, φωτογραφίες, μικρά βίντεο και ηχητικά αρχεία, που αναδεικνύουν τη μνήμη και τις ιστορίες που φέρουν τα κτήρια αυτά.

26 Σεπτεμβρίου (πρωί): για τα σχολεία

27 Σεπτεμβρίου (πρωί και βράδυ): για το ευρύ κοινό.

Συνεργαζόμενος φορέας: Αδελφότητα Ναυπακτίων Νομού Αττικής «Ο Έπαχτος»

Διεύθυνση χώρου εκδήλωσης: Κάστρο Ναυπάκτου, 30300, Ναύπακτος

Υπεύθυνη εκδήλωσης: Έλενα Κατσούλη

Τηλ. 2634027240, e-mail: ekatsouli@culture.gr

* *Ξενοκράτειο 1885-2025: Από το σχολείο στο μουσείο,* στο Ξενοκράτειο Αρχαιολογικό Μουσείο Ι. Π. Μεσολογγίου

28 Σεπτεμβρίου

Ημερίδα για το Ξενοκράτειο, κηρυγμένο ως μνημείο, και από το 2021 κεντρικό αρχαιολογικό μουσείο της Π.Ε. Αιτωλοακαρνανίας, που αποτελεί σημαντικό μέρος της αρχιτεκτονικής κληρονομιάς και της συλλογικής μνήμης της Ιεράς Πόλης του Μεσολογγίου. Θεμελιωμένο το 1885, το Ξενοκράτειο λειτούργησε μέχρι τη δεκαετία του 1980 ως σχολείο και από το 2011 παραχωρήθηκε στο ΥΠΠΟ για τη δημιουργία Μουσείου.

Συμμετέχουν παλαιοί δάσκαλοι και μαθητές του Ξενοκρατείου, οι οποίοι θα καταθέσουν τις προσωπικές τους μνήμες, ενώ από την πλευρά του ΥΠΠΟ θα παρουσιαστούν ανακοινώσεις οι οποίες θα αφορούν στη μετατροπή του σχολείου σε μουσείο (εργασίες αποκατάστασης και οργάνωσης της έκθεσης) και τη μέχρι σήμερα απήχηση και δραστηριότητα που έχει αναπτύξει το Μουσείο στα 3,5 περίπου χρόνια λειτουργίας του (εκδηλώσεις, εκπαιδευτικά προγράμματα, ψηφιακές δράσεις).

Συνεργαζόμενος φορέας: Υπηρεσία Νεωτέρων Μνημείων και Τεχνικών Έργων Δυτικής Ελλάδας, Πελοποννήσου και Νοτίου Ιονίου

Διεύθυνση χώρου εκδήλωσης: Ασ. Φωτήλα 2, 30200, Μεσολόγγι

Υπεύθυνη εκδήλωσης: Φωτεινή Σαράντη

Τηλ. 2631055654, e-mail: fsaranti@culture.gr

**Εφορεία Αρχαιοτήτων Βοιωτίας**

* *Πύργος Σεντ Ομέρ: Ένα μνημείο αφηγείται…,* στον αύλειο χώρο του Αρχαιολογικού Μουσείου Θήβας

26 Σεπτεμβρίου

Ιστορικό αφηγηματικό δρώμενο με θεματικό πυρήνα την ιστορία μέσα στους αιώνες του μεσαιωνικού πύργου Σεντ Ομέρ.

Συνεργαζόμενος φορέας: Δήμος Θηβαίων

Διεύθυνση χώρου εκδήλωσης: Θρεψιάδου 1, 32200, Θήβα

Υπεύθυνη εκδήλωσης: Ευτυχία Κουρούνη

Τηλ. 2262023559, e-mail: ekourouni@culture.gr

**Εφορεία Αρχαιοτήτων Φωκίδας**

* *Ο Ιερός Ναός της Μεταμορφώσεως του Σωτήρος και η αρχιτεκτονική κληρονομιά του Γαλαξιδιού*

26, 27, 28 Σεπτεμβρίου

Με αφορμή την ολοκλήρωση των εργασιών αποκατάστασης του Ιερού Ναού της Μεταμορφώσεως του Σωτήρος, θα παρουσιαστούν στους μαθητές (26/9) και το ευρύ κοινό (27 και 28/9) οι εργασίες αποκατάστασης του ναού που στόχο είχαν την προστασία του μέσω βιώσιμων πρακτικών διατήρησης, η λειτουργία του κτηρίου, οι οικοδομικές φάσεις του ναού, τα υλικά δόμησης και εν γένει η ιστορία του ναού που αποτελεί ένα από τα σημαντικότερα μνημεία της περιοχής. Επίσης, θα παρουσιαστούν ιστορίες γύρω από το μνημείο καθώς και η σύνδεσή του με τον τόπο και τους ανθρώπους του.

Συνεργαζόμενοι φορείς: Ιερά Μητρόπολη Φωκίδας, Δ/νσεις Πρωτοβάθμιας και Δευτεροβάθμιας Εκπαίδευσης ΠΕ Φωκίδας, Δήμος Δελφών

Διεύθυνση χώρου εκδήλωσης: Ιερός Ναός της Μεταμορφώσεως του Σωτήρος, 33052, Γαλαξίδι

Υπεύθυνες εκδήλωσης: Ανθούλα Τσαρούχα, Μαριλένα-Χρυσούλα Τσακουμάκη

Τηλ. 2265082313, 2265082346, e-mail: efafok@culture.gr

**Εφορεία Αρχαιοτήτων Εύβοιας**

* *Αρχαιολογικό Μουσείο Χαλκίδας “Αρέθουσα”. Η επανάχρηση του βιομηχανικού κτηρίου, η μετατροπή του σε μουσείο και η επανένταξή του στην πόλη της Χαλκίδας*

26 Σεπτεμβρίου, ώρες 10:00 και 12:00

Παρουσίαση του Αρχαιολογικού Μουσείου Χαλκίδας «Αρέθουσα» που στεγάζεται σε βιομηχανικό κτήριο, κηρυγμένο μνημείο, και αποτελεί το ίδιο έκθεμα και μάρτυρα της βιομηχανικής δραστηριότητας των αρχών του 20ού αιώνα στην περιοχή του Αγίου Στεφάνου Χαλκίδας, όπου βρίσκονται οι πηγές της μυθικής Αρέθουσας, από όπου και έλαβε την ονομασία του.

Δηλώσεις συμμετοχής στο τηλέφωνο: 2221350793

Διεύθυνση χώρου εκδήλωσης: Αρεθούσης και Ι. Κιαπέκου, 34133, Χαλκίδα

Υπεύθυνη εκδήλωσης: Όλγα Κυριαζή

Τηλ. 2221350784, e-mail: efaeuv@culture.gr

* *Η ξεχωριστή αρχιτεκτονική κληρονομιά των Λουτρών Αιδηψού: από τον μύθο στην ιστορία*

26 Σεπτεμβρίου

Με αφορμή τη μυθολογία, τα αρχαιολογικά μνημεία (Σπηλιά του Σύλλα, ρωμαϊκό βαλανείο) και τα διατηρητέα κτήρια της πόλεως (παλαιό Υδροθεραπευτήριο Αγίων Αναργύρων), οι μαθητές της Ε΄ τάξης του Δημοτικού Σχολείου έρχονται σε επαφή με την επίδραση της γεωλογικής ιδιομορφίας της Λουτρόπολης στην ανθρωπογεωγραφία της περιοχής και ειδικότερα στην αρχιτεκτονική, τόσο ως προς τη χρήση συγκεκριμένων υλικών (χρήση του τοπικού λίθου στην κατασκευή κτηρίων), όσο και ως προς τη λειτουργία των κτηρίων ως χώρων αναψυχής και θεραπείας των επισκεπτών τους. Η εκδήλωση θα περιλαμβάνει τη δημιουργία εποπτικού υλικού.

Συνεργαζόμενος φορέας: Δημοτικό Σχολείο Λουτρών Αιδηψού

Διεύθυνση χώρου εκδήλωσης: Λουτρά Αιδηψού, 34300, Δήμος Ιστιαίας Αιδηψού

Υπεύθυνη εκδήλωσης: Αμαλία Κατερέλου

Τηλ. 6936803576, e-mail: [efaeuv@culture.gr](mailto:efaeuv@culture.gr), [akaterelou@gmail.com](mailto:akaterelou@gmail.com)

* *Οι Ωρεοί ως τόπος ανάπτυξης ανθρώπινων δικτύων μέσα από την αρχιτεκτονική κληρονομιά τους*

27 Σεπτεμβρίου

Οι μαθητές της Ε’ και ΣΤ’ τάξης του Δημοτικού Σχολείου Ωρεών περπατούν στην πόλη και έρχονται σε γνωριμία με την τοπική ιστορία και τα μνημεία της πόλης τους (Κάστρο Ωρεών, ναοί Αγ. Βασιλείου, Αγ. Αθανασίου, Αγ. Νικολάου), αναγνωρίζουν την ύπαρξη ανθρώπινων δικτύων, αντιλαμβάνονται την ιστορική συνέχεια και κατοίκηση του χώρου και συζητούν για τη σημασία της προστασίας των μνημείων και συνολικά της πολιτιστικής κληρονομιάς.

Συνεργαζόμενος φορέας: Δημοτικό Σχολείο Ωρεών

Διεύθυνση χώρου εκδήλωσης: Ωρεοί, 34012, Δήμος Ιστιαίας Αιδηψού, Εύβοια

Υπεύθυνη εκδήλωσης: Αμαλία Κατερέλου

Τηλ. 6936803576, e-mail: [efaeuv@culture.gr](mailto:efaeuv@culture.gr), akaterelou@gmail.com

**Δήμος Δομοκού**

* *Δομοκός, όταν οι τοίχοι ψιθυρίζουν ιστορίες,* στο Δημαρχείο Δομοκού

28 Σεπτεμβρίου

Η δράση προσφέρει ένα ταξίδι στον χρόνο και τον χώρο της πόλης, εστιάζοντας στην παραδοσιακή αρχιτεκτονική και την πολιτιστική κληρονομιά του Δημαρχείου Δομοκού. Μέσα από την αφήγηση, την οπτική παρουσίαση και τη μουσική, οι τοίχοι του Δημαρχείου και οι ιστορικοί χώροι της πόλης γίνονται φορείς μνήμης και πολιτισμού. Τα υλικά, οι δρόμοι και οι σιωπές του χτισμένου περιβάλλοντος αποκαλύπτουν την ιστορία και την ταυτότητα του τόπου, συνδέοντας το παρελθόν με το παρόν.

Συνεργαζόμενος φορέας: Εφορεία Αρχαιοτήτων Φθιώτιδας-Ευρυτανίας

Διεύθυνση χώρου εκδήλωσης: Πλατεία Μουσών 1, 35010, Δομοκός

Υπεύθυνες εκδήλωσης: Ευαγγελία Ζησοπούλου, Κωνσταντίνα Ψαρογιάννη

Τηλ. 2232350221, e-mail: [e.zisopoulou@domokos.gr](mailto:e.zisopoulou@domokos.gr)

**Γενικό Λύκειο Ευπαλίου**

* *Δωρίδα: «Μνημειακό Ταξίδι στον Τόπο μας»,* στο αμφιθέατρο του Λυκείου Ευπαλίου, Δήμου Δωρίδας

26 Σεπτεμβρίου

Οι μαθητές του Γενικού Λυκείου Ευπαλίου, μέσω ψηφιακής αφήγησης, θα παρουσιάσουν τα μνημεία πολιτιστικού ενδιαφέροντος του Δήμου Δωρίδας Φωκίδας. Επίσης, προσκεκλημένοι ομιλητές θα αναπτύξουν την έρευνά τους γύρω από τα μνημεία της Δωρίδας.

Συνεργαζόμενοι φορείς: Δήμος Ευπαλίου Δωρίδας, Εφορεία Αχαιοτήτων Φωκίδας

Διεύθυνση χώρου εκδήλωσης: Γενικό Λύκειο Ευπαλίου, Ευπάλιο, 33056, Δωρίδα Φωκίδας

Υπεύθυνη εκδήλωσης: Παναγιώτα Σταμάτη

Τηλ. 6994481741, e-mail: gstamati@yahoo.gr

**ΦΑΟΣ Αστική μη Κερδοσκοπική Εταιρεία**

* *Τα γεφύρια του Αιτωλικού,* στον αύλειο χώρο του Μουσείου Αλιείας Αιτωλικού

27 Σεπτεμβρίου

Βιντεοπροβολή με θέμα τα γεφύρια του Αιτωλικού ως αρχιτεκτονική κληρονομιά του τόπου. Η κατασκευή και η χρήση τους από το χθες στο σήμερα.

Συνεργαζόμενοι φορείς: Μουσείο Αλιείας Αιτωλικού, Δήμος Ιεράς Πόλης Μεσολογγίου

Διεύθυνση χώρου εκδήλωσης: Κ. Λάσκαρη 115, 30400, Αιτωλικό

Υπεύθυνη εκδήλωσης: Κωνσταντίνα Καρτέρη

Τηλ. 6948174223, e-mail: [faos1210@gmail.com](mailto:faos1210@gmail.com)

**ΘΕΣΣΑΛΙΑ**

**Εφορεία Αρχαιοτήτων Λάρισας**

* *Μαλλιά – Κουβάρια: Από τον Ρήγα στον Καποδίστρια,* στο Αρχοντικό Γ. Σβαρτς στα Αμπελάκια

26 Σεπτεμβρίου

Εκπαιδευτικό πρόγραμμα για μαθητές Γ’ Γυμνασίου με στόχο την ανάδειξη της ιστορίας του μνημείου και της περιοχής. Οι μαθητές θα ξεναγηθούν στους χώρους του αρχοντικού και θα ταξιδέψουν μαζί με τους Αμπελακιώτες εμπόρους του τέλους του 18ου και των αρχών του 19ου αιώνα στα μεγάλα οικονομικά κέντρα της Ευρώπης και της Μεσογείου, ενώ παράλληλα θα γνωρίσουν την πορεία της πνευματικής άνθισης που σημειώθηκε την ίδια εποχή στην περιοχή αυτή.

Διεύθυνση χώρου εκδήλωσης: Αρχοντικό Γ. Σβαρτς, 40004, Αμπελάκια

Υπεύθυνες εκδήλωσης: Αρχοντούλα Αναστασιάδου, Αικατερίνη Ζάχου

Τηλ. 2413508235, 2413508227, e-mail: aanastasiadou@culture.gr, azachou@culture.gr

* *Ευρωπαϊκά μονοπάτια και παραδοσιακή κληρονομιά. Ιστορίες σε αρχοντικά,* στο Αρχοντικό Γ. Σβαρτς στα Αμπελάκια

26, 27, 28 Σεπτεμβρίου, ώρα 12:00

Μέσα από τις επισκέψεις στο Αρχοντικό, το κοινό θα έχει την ευκαιρία να γνωρίσει ένα κομμάτι της ζωής στα Αμπελάκια, εκείνων των ανθρώπων που ξεπέρασαν τα στενά όρια της εποχής τους και ταξίδεψαν στα μεγάλα εμπορικά κέντρα της Ευρώπης, σε μια πορεία οικονομικής ανάπτυξης που συνοδεύτηκε από πνευματική άνθιση, με τη συμβολή σπουδαίων προσωπικοτήτων που άφησαν τη σφραγίδα τους σε αυτή.

Συνεργαζόμενος φορέας: Λαογραφικό και Ιστορικό Μουσείο Λάρισας

Διεύθυνση χώρου εκδήλωσης: Αρχοντικό Γ. Σβαρτς, 40004, Αμπελάκια

Υπεύθυνη εκδήλωσης: Αρχοντούλα Αναστασιάδου

Τηλ. 2413508235, 2413508227, e-mail: [aanastasiadou@culture.gr](mailto:aanastasiadou@culture.gr)

**Εφορεία Αρχαιοτήτων Μαγνησίας**

* *Αρχαίο θέατρο Φθιωτίδων Θηβών: Γεφυρώνοντας το παρελθόν με το μέλλον,* στον αύλειο χώρο του Γιαννοπούλειου Αρχαιολογικού Μουσείου Αλμυρού

27 Σεπτεμβρίου

Η δράση περιλαμβάνει τις ομιλίες:

- *Συμπληρώνοντας τον γρίφο του θεάτρου των Φθιωτίδων Θηβών: παλαιότερα και νέα αρχαιολογικά δεδομένα*

- *Αρχαίο θέατρο Φθιωτίδων Θηβών: διαχρονικές μέθοδοι, σύγχρονες χρήσεις*

και θα πλαισιωθεί από μουσική εκδήλωση.

Συνεργαζόμενοι φορείς: Δήμος Αλμυρού, Φιλάρχαιος Εταιρεία Αλμυρού «Όθρυς»

Διεύθυνση χώρου εκδήλωσης: Αθηνών 50, 37100, Αλμυρός

Υπεύθυνες εκδήλωσης: Ελισάβετ Νικολάου, Δέσποινα Ευσταθίου

Τηλ. 2421076278, e-mail: enikolaou@culture.gr, defstathiou@culture.gr

**Εφορεία Αρχαιοτήτων Τρικάλων**

* *Ανακαλύπτοντας την αρχαία Πέλιννα*, στον Αρχαιολογικό Χώρο Πέλιννας πλησίον του οικισμού Πετρόπορος

26 Σεπτεμβρίου

Eκπαιδευτική δράση για μαθητές Δημοτικού και Γυμνασίου στον αρχαιολογικό χώρο της Πέλιννας, στον οποίο εκτελούνται ανασκαφικές εργασίες στο πλαίσιο ανάδειξης του χώρου. Οι μαθητές θα έχουν την ευκαιρία όχι μόνον να γνωρίσουν την αρχαία θεσσαλική πόλη, αλλά και να παρακολουθήσουν τη διαδικασία της ανασκαφής, καθώς και να συζητήσουν με τους υπεύθυνους του έργου.

Διεύθυνση χώρου εκδήλωσης: Αρχαιολογικός χώρος Πέλιννας, πλησίον του οικισμού Πετρόπορος, Τρίκαλα

Υπεύθυνος εκδήλωσης: Κωνσταντίνος Κουτσαδέλης

Τηλ. 2431076647, e-mail: efatri@culture.gr

* *Μυστικά του Χαμάμ: Ένα Ταξίδι στην Αρχιτεκτονική μας Κληρονομιά,* στο Δίδυμο Οθωμανικό Λουτρό Τρικάλων

26 Σεπτεμβρίου

Θεματική ξενάγηση για μαθητές Δημοτικού και Γυμνασίου.

Διαδραστική περιήγηση με τη βοήθεια QR codes και σύγχρονων τεχνολογιών. Μέσα από τρισδιάστατες απεικονίσεις, ηχητικά και βίντεο, οι μαθητές ανακαλύπτουν την ιστορία και την αρχιτεκτονική του Δίδυμου Οθωμανικού Λουτρού, ενώ ταυτόχρονα εξερευνούν τη χρήση του στο πέρασμα των αιώνων. Η περιήγηση οδηγεί τους συμμετέχοντες σε ένα ταξίδι στον χρόνο, από την παραδοσιακή λειτουργία του χαμάμ μέχρι τη σύγχρονη σημασία του, γεφυρώνοντας το παρελθόν με το μέλλον της αρχιτεκτονικής και της πολιτιστικής κληρονομιάς.

Συνεργαζόμενος φορέας: Αναπτυξιακό Κέντρο Θεσσαλίας (ΑΚΕΘ)

Διεύθυνση χώρου εκδήλωσης: Βενιζέλου και Καρδίτσης 1, 42100, Τρίκαλα

Υπεύθυνη εκδήλωσης: Ευαγγελία Ντάφη

Τηλ. 2431076647, e-mail: efatri@culture.gr

**Εφορεία Αρχαιοτήτων Καρδίτσας**

* *Μνήμες πελεκημένες στον χρόνο: Τα βυζαντινά και οθωμανικά μνημεία της Π.Ε. Καρδίτσας,* στο Αρχαιολογικό Μουσείο Καρδίτσας

28 Σεπτεμβρίου

Ημερίδα που εστιάζει στην ανάδειξη της αρχιτεκτονικής κληρονομιάς της Π.Ε. Καρδίτσας μέσα από τα βυζαντινά και οθωμανικά μνημεία της περιοχής. Στόχος είναι να αναδειχθούν οι πολλαπλές πτυχές της αρχιτεκτονικής αυτών των κτηρίων, όχι μόνο ως αισθητικά και ιστορικά τεκμήρια, αλλά και ως φορείς συλλογικής μνήμης, κοινωνικής λειτουργίας και τεχνολογικής γνώσης. Οι θεματικές ενότητες της ημερίδας θα περιλαμβάνουν τις λειτουργίες των μνημείων μέσα στον χρόνο, όπως θρησκευτική (εκκλησίες, τεμένη), οικιακή (κατοικίες-κονάκια) και μνημειακή (κτήρια-σύμβολα, κάστρα). Ιδιαίτερη έμφαση θα δοθεί στη μετάβαση των χρήσεων στο πέρασμα των αιώνων και στον τρόπο που αυτές αντανακλούν τις κοινωνικές και πολιτικές μεταβολές. Παράλληλα θα διερευνηθεί η χρήση τοπικών υλικών, καθώς και η σημασία της χρήσης εισαγόμενων υλικών που μαρτυρούν εμπορικές και πολιτισμικές επαφές της περιοχής με άλλες περιοχές και θα γίνει αναφορά στους δημιουργούς των μνημείων – είτε αυτοί ήταν γνωστοί αρχιτέκτονες ή ζωγράφοι της εποχής είτε ανώνυμοι λαϊκοί τεχνίτες και μάστορες τοπικοί ή μετακινούμενοι από άλλες περιοχές.

Συνεργαζόμενος φορέας: Σύλλογος φίλων Αρχαιολογικού Μουσείου Καρδίτσας

Διεύθυνση χώρου εκδήλωσης: Λαχανά 1, 43132, Καρδίτσα

Υπεύθυνοι εκδήλωσης: Μαρία Βαϊοπούλου, Κωνσταντίνος Βουζαξάκης

Τηλ. 2441061564 , e-mail: efakar@culture.gr

**Εφορεία Παλαιοανθρωπολογίας -Σπηλαιολογίας**

* *Σπήλαιο Θεόπετρας: στοιχεία οργάνωσης ενός χώρου προϊστορικής κατοίκησης,* στο Σπήλαιο και στο Κέντρο Τεκμηρίωσης και Εκπαίδευσης Σπηλαίου Θεόπετρας

26 Σεπτεμβρίου

Εκπαιδευτικό πρόγραμμα για μαθητές πρωτοβάθμιας και δευτεροβάθμιας εκπαίδευσης με στόχο να αναδείξει την οργανωμένη ανθρώπινη παρουσία σε έναν χώρο που πρόσφερε η φύση και χρησιμοποίησε ο άνθρωπος με διαφορετικούς τρόπους, από την παλαιολιθική μέχρι και τη νεολιθική περίοδο. Περιλαμβάνει περιήγηση στο σπήλαιο και στο Κέντρο Τεκμηρίωσης και Εκπαίδευσης, παρουσίαση του πολυμεσικού προγράμματος «Ιστορίες και μύθοι από τα βάθη της σπηλιάς», προβολή ταινίας, ψηφιακές διαδραστικές εφαρμογές, επιτραπέζιο παιχνίδι και εικαστικό εργαστήριο.

Διεύθυνση χώρου εκδήλωσης: Θεόπετρα, 42200, Τρίκαλα

Υπεύθυνοι εκδήλωσης: Χριστίνα Μιχελάκη, Μιχάλης Κοντός

Τηλ. 2310410185, e-mail: efps@culture.gr

**Μουσείο Πόλης Δήμου Καρδίτσας**

* *Ιχνηλατώντας αρχιτεκτονικά τον μακρύ 19ο αιώνα στη Καρδίτσα: ιστορίες από πλιθί, τούβλο και πέτρα,* στο ιστορικό κέντρο Καρδίτσας

28 Σεπτεμβρίου

Η -πλίνθινη- οικία Γεροντόπουλου (1864), η -τούβλινη- οικία Λαμπράκη Νικολάου (1896) και η -λιθόκτιστη- παλιά Εθνική Τράπεζα Ελλάδος (1910) αποτελούν τρία εμβληματικά κτήρια για την αρχιτεκτονική εξέλιξη της Καρδίτσας από την ύστερη οθωμανοκρατία ως τις παραμονές του Α’ Παγκοσμίου Πολέμου, περίοδο ιδιαίτερα σημαντική για τον μετασχηματισμό της μικρής κωμόπολης σε πρωτεύουσα επαρχίας.

Η δράση περιλαμβάνει ξενάγηση και κύκλο αναπόλησης, στον οποίο εκτός από γενικό κοινό, θα συμμετέχουν και Καρδιτσιώτες, οι οποίοι κουβαλούν μνήμες από τα συγκεκριμένα κτήρια.

Συνεργαζόμενος φορέας: Φίλοι Μουσείου Πόλης Δήμου Καρδίτσας

Διεύθυνση χώρου συνάντησης: Λ. Σακελλαρίου 35, 43100, Καρδίτσα

Υπεύθυνη εκδήλωσης: Φωτεινή Λέκκα

Τηλ. 2441025301, e-mail: efakar@culture.gr

**Δημοτική Πινακοθήκη Καρδίτσας**

* *Οι ήχοι συναντάνε τις εικόνες στη Δημοτική Πινακοθήκη Καρδίτσας*

26, 27, 28 Σεπτεμβρίου

Ένα τριήμερο κατά το οποίο οι μουσικές θα συναντηθούν με τις εικόνες στη Δημοτική Πινακοθήκη Καρδίτσας. Τρία διαφορετικά είδη μουσικής: φωνητικά σχήματα - παραδοσιακή μουσική - βυζαντινοί ύμνοι επενδύουν ηχητικά την περιοδική και τις μόνιμες εκθέσεις.

Διεύθυνση χώρου εκδήλωσης: Τζέλλα και Βασιαρδάνη, 43100, Καρδίτσα

Υπεύθυνη εκδήλωσης: Μαρία Γιαννέλου

Τηλ. 6973034235, e-mail: pinakothiki@dimoskarditsas.gov.gr

**ΗΠΕΙΡΟΣ**

**Εφορεία Αρχαιοτήτων Άρτας**

* *Λίθοι, πλίνθοι, κίονες… σε μια σειρά βαλμένοι!,* στα Βυζαντινά μνημεία της πόλης της Άρτας

26 Σεπτεμβρίου

Εκπαιδευτική δράση για μαθητές της Ε’-ΣΤ’ τάξης του Δημοτικού, στην οποία θα δοθεί έμφαση στον αρχιτεκτονικό διάκοσμο και τις κατασκευαστικές λεπτομέρειες των βυζαντινών μνημείων της Άρτας, όπως η Παρηγορήτισσα, η Αγία Θεοδώρα, ο Άγιος Βασίλειος της Αγοράς.

Συγκέντρωση στο Κάστρο Άρτας, όπου θα πραγματοποιηθεί παρουσίαση σχετική με το θέμα της βυζαντινής αρχιτεκτονικής και εικαστική δραστηριότητα.

Διεύθυνση χώρων συνάντησης: Παρηγορήτισσα και ναός Αγίας Θεοδώρας, 47132, Άρτα

* *Το οχυρό της πόλης. Ο συμβολικός και αρχιτεκτονικός μετασχηματισμός του Κάστρου της Άρτας από την ίδρυσή του μέχρι σήμερα,* στο Κάστρο Άρτας

28 Σεπτεμβρίου

Ομιλία με θέμα την ιστορία και την αρχιτεκτονική του Κάστρου.

Εγκαίνια φωτογραφικής περιοδικής έκθεσης με θέμα το έργο ανάδειξης του Κάστρου Άρτας.

Διεύθυνση χώρου εκδήλωσης: Κάστρο Άρτας, 47132, Άρτα

Υπεύθυνες εκδηλώσεων: Βασιλική Γαλάνη, Εύη Μούρνου

Τηλ. 2681024636 (εσωτ. 33 και 41), e-mail: efaart@culture.gr

**Εφορεία Αρχαιοτήτων Πρέβεζας**

* *Από το Βουχέτιο στο Κάστρο Ρωγών,* στο Κάστρο Ρωγών Πρέβεζας

27 Σεπτεμβρίου

Περιήγηση στο Κάστρο των Ρωγών, στη θέση που στην αρχαιότητα υπήρχε η ηλειακή αποικία του Βουχετίου. Το κοινό θα περιηγηθεί στα τείχη και θα γίνει προσπάθεια να διακριθούν τα αρχαιότερα τμήματα από αυτά της βυζαντινής εποχής μέσα από τη βιωματική μάθηση. Στη συνέχεια θα περιηγηθεί στον μεταβυζαντινό ναό της Κοιμήσεως της Θεοτόκου και θα ενημερωθεί για τη δράση του Επισκόπου Κοζύλης και Ρωγών. Η δράση θα ολοκληρωθεί με αναφορά στο προσφυγικό χωριό που κτίστηκε πλησίον του κάστρου μετά τη μικρασιατική καταστροφή.

Συνεργαζόμενος φορέας: Ιερά Μητρόπολη Νικοπόλεως και Πρεβέζης

Διεύθυνση χώρου εκδήλωσης: Κάστρο Ρωγών, Νέα Κερασούντα Δήμου Ζηρού, Π.Ε. Πρέβεζας

Υπεύθυνη εκδήλωσης: Ελπίδα Σαλταγιάννη

Τηλ. 2682089890, e-mail: efapre@culture.gr, esaltagianni@culture.gr

* *Αντηχήσεις του χρόνου,* στο Ρωμαϊκό Ωδείο Νικόπολης

27 Σεπτεμβρίου

Μουσική εκδήλωση-συναυλία χορωδιακών συνόλων από την Περιφέρεια Ηπείρου.

Συνεργαζόμενοι φορείς: Περιφερειακή Ενότητα Πρέβεζας, Χορωδία Αρμονία Πρέβεζας

Διεύθυνση χώρου εκδήλωσης: Αρχαιολογικός Χώρος Νικόπολης, Πρέβεζα

Υπεύθυνη εκδήλωσης: Αθηνά Κωνσταντάκη

Τηλ. 2682089892, e-mail: efapre@culture.gr, akonstantaki@culture.gr

* *Αρχιτεκτονική τοπίου στο μνημείο Νίκης του Αυγούστου,* στο Αρχαιολογικό Μουσείο Νικόπολης

28 Σεπτεμβρίου

Περιοδική έκθεση που θα αφορά στον σχεδιασμό τοπίου (*ars topiaria*), ο οποίος ξεκίνησε ως πρακτική κατά τους πρώιμους ρωμαϊκούς χρόνους. Ειδικά στη Νικόπολη, ο σχεδιασμός τοπίου εφαρμόστηκε για πρώτη φορά στο μνημείο της Νίκης του Αυγούστου, όπου υπήρχε οργανωμένος κήπος, σύμφωνα με τα ανασκαφικά ευρήματα (τριάντα ρωμαϊκές γλάστρες).

Διεύθυνση χώρου εκδήλωσης: 5ο χλμ Εθνικής Οδού, Πρέβεζας – Ιωαννίνων,481 00, Πρέβεζα

Υπεύθυνος εκδήλωσης: Ευάγγελος Παυλίδης

Τηλ. 2682089892, e-mail: efapre@culture.gr, [epavlidis@culture.gr](mailto:epavlidis@culture.gr)

**Εφορεία Αρχαιοτήτων Ιωαννίνων**

* *Αναζητώντας το παρελθόν στην Καστρούπολη των Ιωαννίνων,* στην Ακρόπολη Ιτς Καλέ στο Κάστρο Ιωαννίνων

26 Σεπτεμβρίου

Περιήγηση στον περίδρομο του νότιου προμαχώνα της Ακρόπολης Ιτς Καλέ από όπου δίνεται η δυνατότητα της παναραμικής θέασης της παλαιάς πόλης των Ιωαννίνων, της αρχιτεκτονικής της και του τρόπου που αυτή προσαρμόστηκε στο σήμερα, καθώς και του τμήματος των τειχών που επαναχρησιμοποιήθηκε εξυπηρετώντας πολιτιστικούς σκοπούς (π.χ. τα παλιά μαγειρεία μετατράπηκαν σε μουσείο, τμήμα του σεραγιού αποκαταστάθηκε και μετατράπηκε σε χώρο εκθέσεων κ.λπ.).

Συνεργαζόμενος φορέας: Μουσείο Αργυροτεχνίας του ΠΙΟΠ

Διεύθυνση χώρου συνάντησης: Μουσείο Αργυροτεχνίας, Ακρόπολη Ιτς Καλέ. 45221, Ιωάννινα

Υπεύθυνη εκδήλωσης: Αθηνά Ζωγάκη

Τηλ. 2651025989, e-mail: azogaki@culture.gr

* *Λιθαρίτσια: Ο λόφος με τα κρυμμένα μυστικά,* στο Αρχαιολογικό Μουσείο Ιωαννίνων

26 Σεπτεμβρίου

Εκπαιδευτικό πρόγραμμα για παιδιά των δύο τελευταίων τάξεων του Δημοτικού και της Α' Γυμνασίου. Πρόκειται για ένα ταξίδι - περιήγηση στην ιστορία του Λόφου των Λιθαριτσίων από την εποχή του Αλή Πασά (ανέγερση σεραγιών για τους γιους του) έως τον σχεδιασμό του Πάρκου και την ανέγερση του Αρχαιολογικού Μουσείου Ιωαννίνων από τον Άρη Κωνσταντινίδη.

Συνεργαζόμενος φορέας: Πρωτοβάθμια και Δευτεροβάθμια Περιφερειακή Διεύθυνση Ιωαννίνων

Διεύθυνση χώρου εκδήλωσης: Πλατεία 25ης Μαρτίου 6, 45221 Ιωάννινα

Υπεύθυνη εκδήλωσης: Ελένη Βασιλείου

Τηλ. 2651001076, e-mail: evasiliou@culture.gr

* *Muddy Memories,* στην αίθουσα πολλαπλών χρήσεων του Βυζαντινού Μουσείου Ιωαννίνων

26, 27, 28 Σεπτεμβρίου

Έκθεση φωτογραφίας που εντάσσεται στο πλαίσιο του 17ου “Photometria Festival” και παρουσιάζει αρχειακό και τεκμηριωτικό υλικό, τόσο φωτογραφικό όσο και οπτικοακουστικό, το οποίο καταγράφει τις εκτεταμένες καταστροφές που προκάλεσαν οι πλημμύρες του 2024 στη Βαλένθια. Τα φυσικά αυτά φαινόμενα είχαν τραγικές συνέπειες, οδηγώντας στον θάνατο εκατοντάδων ανθρώπων, την κατάρρευση ή σοβαρή φθορά πλήθους κτηρίων, καθώς και την πρόκληση ανυπολόγιστων οικολογικών ζημιών. H έκθεση θα διαρκέσει έως τις 12 Οκτωβρίου 2025.

Συνεργαζόμενος φορέας: Ινστιτούτο Πολιτισμού “Έντευξις” - Αστική Μη Κερδοσκοπική Εταιρία Photometria Photography Festival

Διεύθυνση χώρου εκδήλωσης: Ακρόπολη Κάστρου Ιτς Καλέ, 45221, Ιωάννινα

Υπεύθυνες εκδήλωσης: Σοφία Κίγκα, Σταματία Κορτζή, Εβίτα Τσουλούφα

Τηλ. 2651001067, 2651039580, 6983797750, e-mail: skigka@culture.gr, matakortzi@gmail.com, photometriafestival@gmail.com

**Μουσείο Αργυροτεχνίας-Πολιτιστικό Ίδρυμα Ομίλου Πειραιώς**

* *Spolia: Μεταγράφοντας το παρελθόν για το μέλλον,* στο Μουσείο Αργυροτεχνίας στα Ιωάννινα

26, 27, 28 Σεπτεμβρίου

Περιοδική έκθεση της εικαστικού Νόρρας Όκκα. Περιλαμβάνει 22 χάρτινα έκτυπα πολλαπλών στρώσεων των αναγλύφων της εξωτερικής τοιχοποιίας του Ιερού Ναού Παναγίας Γοργοεπηκόου - Αγίου Ελευθερίου στην Αθήνα.

Διεύθυνση χώρου εκδήλωσης: Μουσείο Αργυροτεχνίας, Ακρόπολη Ιτς Καλέ, 45221, Κάστρο Ιωαννίνων

Υπεύθυνος εκδήλωσης: Κωστής Καλαποθάκης

Τηλ. 2103256928, e-mail: piop@piraeusbank.gr, KalapothakisK@piraeusbank.gr

**Μπουλούκι- Περιοδεύον εργαστήριο για τις παραδοσιακές τεχνικές δόμησης**

**Περιφερειακή Ένωση Δήμων (ΠΕΔ) Ηπείρου**

* *Η αξία του ασβέστη στην πολιτιστική αρχιτεκτονική κληρονομιά*, στοΠαλιό Τελωνείο στην Πλάκα Τζουμέρκων

27 Σεπτεμβρίου

Εγκαίνια έκθεσης και ανοιχτή ξενάγηση με θέμα τις παραδοσιακές ασβεσταριές, όπου αναδεικνύεται ο ρόλος τους ως ιδιαίτερης κατηγορίας ξερολιθικής κατασκευής, στενά συνδεδεμένης με τα δασικά περιβάλλοντα, τις αγροτικές δομές και το πολιτισμικό τοπίο της Ηπείρου και των Τζουμέρκων. Παρουσιάζει την παραδοσιακή τεχνολογία παρασκευής του ασβέστη και τις πολλαπλές εφαρμογές του, από την προστασία καλλιεργειών και τη βελτίωση εδαφών έως το «άσπρισμα» και την απολύμανση, αναδεικνύοντας τόσο την πρακτική όσο και τη συμβολική του αξία. Παράλληλα αναδεικνύεται ο ρόλος του παραδοσιακού ασβέστη προς μία πιο βιώσιμη δόμηση, φωτίζοντας πολύτιμες τεχνικές του παρελθόντος, ως πηγή έμπνευσης για το μέλλον.

Διεύθυνση χώρου εκδήλωσης: Παλιό Τελωνείο Πλάκας, 47043, Τζουμέρκα

Υπεύθυνη εκδήλωσης: Ιωάννα Ντούτση

Τηλ. 2111828348, e-mail: i.ntoutsi@boulouki.org

**ΜΑΚΕΔΟΝΙΑ-ΘΡΑΚΗ**

**Μουσείο Βυζαντινού Πολιτισμού**

* *Η αρχιτεκτονική του Μουσείου Βυζαντινού Πολιτισμού: με έμπνευση από το παρελθόν στο παρόν*

26 Σεπτεμβρίου

Θεματική περιήγηση στους εσωτερικούς και εξωτερικούς χώρους του Μουσείου Βυζαντινού Πολιτισμού που στοχεύει στο να επικοινωνήσει το όραμα του αρχιτέκτονα του Μουσείου Κυριάκου Κρόκου, ο οποίος χρησιμοποίησε ιδέες και υλικά από το παρελθόν και τα συνδύασε με φόρμες και υλικά σύγχρονα πετυχαίνοντας κατ’ αυτόν τον τρόπο τη σύζευξη παρελθόντος και παρόντος στο δημιούργημά του.

Διεύθυνση χώρου εκδήλωσης: Λεωφόρος Στρατού 2, 54640, Θεσσαλονίκη

Υπεύθυνοι εκδήλωσης: Αναστάσιος Αντωνάρας, Αναστάσιος Σινάκος, Εύα Φουρλίγκα

Τηλ. 2313306468-487-419, e-mail: aantonaras@culture.gr, asinakos@culture.gr, efourliga@culture.gr

**Αρχαιολογικό Μουσείο Θεσσαλονίκης**

* *Γνωριμία με τα ποικίλα αρχιτεκτονικά μνημεία της αρχαίας Θεσσαλονίκης και με τις χρήσεις που αυτά υπηρέτησαν μέσα στον μακραίωνο βίο τους μέχρι σήμερα,* στην υπαίθρια έκθεση του Αρχαιολογικού Μουσείου Θεσσαλονίκης

26 Σεπτεμβρίου, ώρα 11:00-12:00

Θεματική ξενάγηση στη μόνιμη υπαίθρια έκθεσης «Μνήμη και Λίθοι» του Αρχαιολογικού Μουσείου Θεσσαλονίκης. Γνωριμία με τα αρχιτεκτονήματα της ρωμαϊκής Θεσσαλονίκης και παρακολούθηση της πορείας τους μέσα στον χρόνο, καθώς πολλά από αυτά επιβίωσαν -αφού αχρηστεύτηκαν- μόνο χάρη στις μεταγενέστερες χρήσεις τους μέσα στον αστικό ιστό.

Διεύθυνση χώρου εκδήλωσης: Μαν. Ανδρόνικου 6, 54621, Θεσσαλονίκη

Υπεύθυνη εκδήλωσης: Καλλιόπη Χατζηνικολάου

Τηλ. 2313310246, e-mail: Kchatzinikolaou@culture.gr

* *Οι τρεις ταφές του ιωνικού ναού της Πλατείας Αντιγονιδών. 25 αιώνες μιας δύσκολης πορείας επιβίωσης ενός σημαντικού οικοδομήματος εκτός και εντός του οικοδομικού ιστού της Θεσσαλονίκης!*

27, 28 Σεπτεμβρίου, ώρα 10:30-12:30

Ξενάγηση και εικαστική δράση.

Ενημέρωση του κοινού (ενήλικες και παιδιά) για τα αρχιτεκτονικά μέλη του αρχαϊκού ναού της Πλατείας Αντιγονιδών και για την ιστορία οικοδόμησης, διαμελισμού, ανοικοδόμησης, εγκατάλειψης, ανασκαφής και διάσωσής του: Μια ιστορία που εμπλέκει Τρώες, Έλληνες, Ρωμαίους, έναν επισκοπικό θρόνο, εργολάβους οικοδομών, αρχαιολόγους, μια παλιά καρτ ποστάλ και την σημερινή Κοινωνία των Πολιτών. Θα ακολουθήσει η σχεδιαστική/εικαστική αποτύπωση της πρόσληψης της ιστορίας του ναού από το κοινό (με την καθοδήγηση εικαστικού). Η δράση θα ολοκληρωθεί με μετάβαση μέσω του Μετρό (27/9) ως το σημείο όπου βρίσκονται καταχωμένα τα θεμέλια του ναού.

Στις 28/9 -μετά την επανάληψη της δράσης στο Μουσείο- θα ακολουθήσει πεζοπορία ως το ίδιο σημείο, κατά την οποία θα γίνεται αναφορά στα μνημεία της διαδρομής, μέσω της ψηφιακής εφαρμογής «Το Μουσείο είναι Παντού».

Συνεργαζόμενος φορέας: Σωματείο «Φίλοι μνημείων Θεσσαλονίκης»

Διεύθυνση χώρου εκδήλωσης: Μαν. Ανδρόνικου 6, 54621, Θεσσαλονίκη

Υπεύθυνος εκδήλωσης: Χαράλαμπος Τσούγγαρης

Τηλ. 2313310273, e-mail: chtsouggaris@culture.gr

**Εφορεία Αρχαιοτήτων Χαλκιδικής και Αγίου Όρους**

* *Η αρχιτεκτονική του παρελθόντος ως πηγή έμπνευσης για τη δημιουργία νέων ιστοριών μνήμης,* στο Μετοχιακό Συγκρότημα Νέων Φλογητών Χαλκιδικής

26 Σεπτεμβρίου

Εργαστήριο για επαγγελματίες και δημιουργούς από διαφορετικά πεδία, οι οποίοι προσκαλούνται σε έναν ανοιχτό διάλογο γύρω από την ανάγνωση, ερμηνεία και δημιουργική αξιοποίηση της αρχιτεκτονικής κληρονομιάς με αφετηρία χαρακτηριστικά παραδείγματα της τοπικής αρχιτεκτονικής. Στόχος του εργαστηρίου είναι η ανάδειξη της πολιτιστικής κληρονομιάς όχι ως στατικό τεκμήριο του παρελθόντος, αλλά ως δυναμικό πεδίο διαλόγου, έμπνευσης και συμμετοχής.

Διεύθυνση χώρου εκδήλωσης: Μετοχιακό Συγκρότημα Νέων Φλογητών Χαλκιδικής, 63200

Υπεύθυνοι εκδήλωσης: Α. Πολυζούδη, Ν. Μερτζιμέκης

Τηλ. 2310285163, e-mail: efachagor@culture.gr, apolyzoudi@culture.gr

* *Χρώματα από τη Φύση: Εργαστήρι φυτικών βαφών σ’ έναν βυζαντινό πύργο,* στον Πύργο Προσφορίου στην Ουρανούπολη Χαλκιδικής

29 Σεπτεμβρίου

Βιωματικό εργαστήρι αφιερωμένο στον κόσμο των φυσικών χρωμάτων. Μέσα από δείγματα από τη συλλογή χαλιών Loch, προβάλλεται η τέχνη και η επιστήμη της φυτικής βαφής: από το ρόδι και το κρεμμύδι μέχρι την κουμαριά και το ριζάρι. Με προσκεκλημένη εξειδικευμένη γεωπόνο σε θέματα φυτικών βαφών, οι συμμετέχοντες/ουσες μαθητές/ριες δευτεροβάθμιας εκπαίδευσης θα έχουν την ευκαιρία να πειραματιστούν με χρωστικές από φυτικά υλικά και να δημιουργήσουν το δικό τους μικρό χρωματολόγιο, ανακαλύπτοντας πώς η παράδοση συναντά τη βιώσιμη δημιουργικότητα.

Διεύθυνση χώρου εκδήλωσης: Πύργος Προσφορίου, 63075, Ουρανούπολη Χαλκιδικής

Υπεύθυνη εκδήλωσης: Α. Πολυζούδη

Τηλ. 2310285163, e-mail: efachagor@culture.gr, [apolyzoudi@culture.gr](mailto:apolyzoudi@culture.gr)

**Εφορεία Αρχαιοτήτων Περιφέρειας Θεσσαλονίκης**

* *Γνωριμία με το αρχαίο πόλισμα στην περιοχή του Δρυμού Θεσσαλονίκης*

1. Σεπτεμβρίου

Γνωριμία με τις αρχαιότητες που ανασκάπτονται στο πλαίσιο του σωστικού έργου της Αρχαιολογικής Υπηρεσίας εδώ και 25 τουλάχιστον χρόνια στον Δρυμό. Θα γίνει προσπάθεια ανασύνθεσης του οικισμού διαχρονικά από την εποχή του σιδήρου έως και τους ύστερους ρωμαϊκούς χρόνους μέσα από τα οικιστικά κατάλοιπα και τα νεκροταφεία. Έμφαση θα δοθεί στην παρουσία του νερού και του ρόλου του στην περιοχή από το παρελθόν έως το σήμερα και η σημασία του για το μέλλον. Η δράση θα συνοδεύεται από εικαστικό παιχνίδι.

Συνεργαζόμενος φορέας: Γυμνάσιο Μυγδονίας (Δρυμού)

Διεύθυνση χώρου εκδήλωσης: Α. Παπανδρέου 40, 57200, Θεσσαλονίκη

Υπεύθυνοι εκδήλωσης: Άννα Παντή, Αναστάσιος Κεραμάρης, Αντώνης Τσέος

Τηλ. 2312007001, 2312007016, e-mail: efapeth@culture.gr

* *Ιχνογραφία Βυζαντινής Μονής Χορταΐτου: Ιστορικό και αρχαιολογικό τοπίο στον σύγχρονο οικισμό του Χορτιάτη,* στον Βυζαντινό Ναό Σωτήρος Χορτιάτη (Μεταμόρφωση Χορτιάτη)

27, 28 Σεπτεμβρίου

27 Σεπτεμβρίου: Αρχαιολογική αφήγηση για τη βυζαντινή μονή Χορταΐτου και για τον σωζόμενο βυζαντινό ναό, που στοχεύει στην ανάγνωση και ανασύνθεση του ιστορικού τοπίου της χαμένης μονής, στην κατανόηση και βιωματική πρόσληψη του σωζόμενου βυζαντινού μνημείου, στην προσέγγιση και νοηματοδότηση του αναπαραστατικού αρχαιολογικού τοπίου της πρόσφατης αρχαιολογικής διαμόρφωσης.

Ώρες: 10:00-12:00, 12:00-14:00, 14:00-16:00. Απαιτείται δήλωση συμμετοχής entafou@culture.gr.

28 Σεπτεμβρίου: Συμμετοχική δραστηριότητα για την προφορική λαϊκή παράδοση του Χορτιάτη, η οποία θα εστιάσει τόσο στην αφήγηση προφορικών τοπικών παραδόσεων για το βυζαντινό μνημείο και τον τόπο του όσο και στη σύγχρονη εμπειρία πρόσληψης και υποδοχής του νέου αρχαιολογικού τοπίου που δημιουργείται στην καρδιά του οικισμού του Χορτιάτη. Συζήτηση ανοικτή στο κοινό. Ώρα 10:30.

Διεύθυνση χώρου εκδήλωσης: Βυζαντινός ναός Μεταμόρφωσης Χορτιάτη (οδός Μεταμορφώσεως), 57010, Χορτιάτης Θεσσαλονίκης

Υπεύθυνη εκδήλωσης: Ευθυμία Ντάφου

Τηλ. 2312007007, e-mail: entafou@culture.gr

**MOMus- Μουσείο Σύγχρονης Τέχνης**

* *Σκάφος προόδου, με πλώρη για το μέλλον!: Στιγμές και επεισόδια από τη βιογραφία ενός μουσειακού κτηρίου*

27, 28 Σεπτεμβρίου

Μέσα από μια βιωματική - εικαστική περιήγηση συνδυασμένη με σύντομη προβολή φωτογραφικού υλικού το κοινό κουβεντιάζει γύρω από σημαντικά επεισόδια της ιστορίας του κτηρίου που στεγάζει σήμερα το MOMus-Μουσείο Σύγχρονης Τέχνης, εντός της ευρύτερης περιοχής της Διεθνούς Έκθεσης – Helexpo. Πρώην περίπτερο της ΔΕΗ στον χώρο της ΔΕΘ, σχεδιασμένο από τον Ιάκωβο Ρίζο στη θρυλική εποχή (1959-1963) του πειραματισμού επώνυμων αρχιτεκτόνων του μεταπολεμικού ελληνικού μοντερνισμού στους χώρους της, πρώτο τηλεοπτικό στούντιο της πειραματικής τηλεόρασης στην Ελλάδα τον Σεπτέμβριο του 1960, αντικείμενο καταγραφής σε ταινίες του ελληνικού κινηματογράφου που άφησαν εποχή και μετέπειτα μουσειακός χώρος, το σημερινό κτήριο του MOMus-Μουσείου Σύγχρονης Τέχνης έχει αναρίθμητες αφηγήσεις να ξεδιπλώσει σε κάθε του γωνιά.

Διεύθυνση χώρου εκδήλωσης: Εγνατίας 154 (εντός ∆ΕΘ-Helexpo), 54636, Θεσσαλονίκη

Υπεύθυνη εκδήλωσης: Χριστίνα Μαβίνη

Τηλ. 2310240002 (εσωτ. 16), e-mail: [christina.mavini@momus.gr](mailto:christina.mavini@momus.gr), education.contemporary@momus.gr

**Εφορεία Αρχαιοτήτων Κιλκίς**

* *Αθανασίας μνήμη στην κοιλάδα του Αξιού: οι ελληνιστικοί ταφικοί τύμβοι στην κοινότητα Τούμπας, Π.Ε. Κιλκίς,* στον Αρχαιολογικό Χώρο Τούμπας στην Παιονία Π.Ε. Κιλκίς

27 Σεπτεμβρίου

Οι συμμετέχοντες θα περιηγηθούν στην ιστορία και τα ευρήματα των δύο μεγαλοπρεπών ελληνιστικών τύμβων που βιογραφούν τους σχετιζόμενους με αυτά εύπορους γαιοκτήμονες της εντόπιας αριστοκρατίας. Οι ταφικοί τύμβοι βρίσκονται περ. 1χλμ. βόρεια του σημερινού οικισμού της Τούμπας.

Διεύθυνση χώρου εκδήλωσης: Τοπική Κοινότητα Τούμπας Κιλκίς

Υπεύθυνοι εκδήλωσης: Γεωργία Στρατούλη, Νεκτάριος Πουλακάκης

Τηλ. 2341022005, 2341076661, e-mail: efakil@culture.gr

* *Στην κοσμοπολίτισσα Γουμένισσα: από την αρχιτεκτονική οικιών και εκκλησιών,* στη Γουμένισσα Κιλκίς

27 Σεπτεμβρίου

Η Γουμένισσα, κωμόπολη ιδρυμένη στην πρώιμη μεταβυζαντινή εποχή, διαθέτει πλούσιο απόθεμα κοσμικών και εκκλησιαστικών κτηρίων. Με κύρια σημεία στοχασμού και παρατήρησης τις δύο κηρυγμένες εκκλησίες της Παναγίας (1802) και του Αγίου Γεωργίου (1864), καθώς και τα αρχοντικά που βρίσκονται στον περιβάλλοντα χώρο τους, οι συμμετέχοντες θα περιηγηθούν στην ιστορία και στα σημαντικής καλλιτεχνικής αξίας μνημεία της κωμόπολης, που άκμασε από τον 17ο αιώνα και εξής, χάρη στην κατασκευή τσόχας για την ενδυμασία του οθωμανικού στρατού και στο εμπόριο του κρασιού της.

Διεύθυνση χώρου εκδήλωσης: Τοπική Κοινότητα Γουμένισσας Κιλκίς

Υπεύθυνες εκδήλωσης: Γεωργία Στρατούλη, Μαγδαληνή Παρχαρίδου

Τηλ. 2341022005, 2341076661, e-mail: efakil@culture.gr

**Εφορεία Αρχαιοτήτων Ημαθίας**

* *Από την Ευρωπό στην Ευρώπη: Γέφυρες Μύθου και Ιστορίας,* στο Πολυκεντρικό Μουσείο Αιγών - Κεντρικό Κτήριο

27, 28, 29 Σεπτεμβρίου

Η Εφορεία Αρχαιοτήτων Ημαθίας και η Εφορεία Αρχαιοτήτων Κιλκίς ενώνουν τις δυνάμεις τους σε μια συμβολική ανταλλαγή εκθεμάτων, που αναδεικνύει τους δεσμούς της αρχαίας Ευρωπού — της «Ευρωπαίων πόλεως» — με τον μύθο της Ευρώπης, μιας μορφής που έδωσε το όνομά της σε ολόκληρη την ήπειρο και συνδέθηκε αργότερα με τον κοινό πολιτισμικό και ιδεολογικό μύθο της Ευρωπαϊκής Ένωσης.

Η Ευρωπός (*Ευρωπαίων πόλις*), ζωντανό κύτταρο του μακεδονικού και ευρωπαϊκού χώρου, παρουσιάζει την επιγραφή της ως τεκμήριο της ιστορικής της συνέχειας.

Παράλληλα, η Εφορεία Αρχαιοτήτων Ημαθίας αποστέλλει στο Κιλκίς ψηφιακό υλικό με το εντυπωσιακό ψηφιδωτό δάπεδο που απεικονίζει την «Αρπαγή της Ευρώπης», από το Ανάκτορο της βασιλικής μητρόπολης των Μακεδόνων, των Αιγών — ένα αρχιτεκτονικό ορόσημο που σηματοδοτεί τη μετάβαση από την κλασική στην ελληνιστική εποχή.

Συνεργαζόμενος φορέας: Εφορεία Αρχαιοτήτων Κιλκίς

Διεύθυνση χώρου εκδήλωσης: Επαρχιακή Οδός Βέροιας Κυψέλης, 59031

Υπεύθυνοι εκδήλωσης: Γεωργία Στρατούλη, Θέμις Βελένη

Τηλ. 2331029737, email: thveleni@culture.gr, efahma@culture.gr

* *Γέφυρα Πολιτισμού: Βυζαντινή Παράδοση και Σύγχρονη Τέχνη,* στο Βυζαντινό Μουσείο Βέροιας

24, 25, 26, 27, 28 Σεπτεμβρίου

Τρεις συμπληρωματικές δράσεις με εκπαιδευτική και εκθεσιακή διάσταση, όπου η σύγχρονη τέχνη συνδέεται με τη βυζαντινή κληρονομιά:

1. Διάλεξη και Εργαστήριο – «Σύγχρονη Τέχνη και Πολιτιστική Κληρονομιά»

Μέσω διάλεξης/εργαστηρίου για ενήλικες, οι συμμετέχοντες θα εξερευνήσουν τη δημιουργική σύζευξη αρχαίων μοτίβων και σύγχρονων καλλιτεχνικών τεχνικών. Θα παρουσιαστούν παραδείγματα από την Αίγυπτο (Αρχαιολογικό Μουσείο), την Κάντιθ (Αρχαιολογικό Μουσείο), τη Θεσσαλονίκη (Αρχαιολογικό Μουσείο) και τη Γρανάδα (Αλάμπρα). Οι συμμετέχοντες θα δημιουργήσουν έργα εμπνευσμένα από αρχαιολογικά ευρήματα και μνημεία της Βέροιας, με στόχο τη σύνδεση αρχαιολογικής και αρχιτεκτονικής κληρονομιάς και καλλιτεχνικής έκφρασης.

1. Τέχνη και Γνώση – «Μαθαίνουμε Αλλιώς!» (Art to Learn)

Καινοτόμο εκπαιδευτικό πρόγραμμα για μαθητές πρωτοβάθμιας και δευτεροβάθμιας εκπαίδευσης, οι οποίοι συμμετέχουν σε δράσεις καλλιτεχνικής έκφρασης, με αφορμή την επίσκεψη στο Βυζαντινό Μουσείο Βέροιας. Μέσα από μοτιβική αντιστοιχία, συνδέουν έργα σύγχρονης τέχνης με στοιχεία της βυζαντινής παράδοσης.

1. Έκθεση Σύγχρονης Τέχνης – «Διάλογοι με τη Βυζαντινή Κληρονομιά»

Έκθεση των Ισπανών εικαστικών και πανεπιστημιακών καθηγητών της Σχολής Καλών Τεχνών του Πανεπιστημίου της Γρανάδας (Ισπανία), Ricardo Marín Viadel και Asunción Jódar Miñarro, με έργα εμπνευσμένα από τα εκθέματα του Βυζαντινού Μουσείου Βέροιας. Η έκθεση επιχειρεί να δημιουργήσει έναν διαπολιτισμικό διάλογο ανάμεσα στη σύγχρονη καλλιτεχνική ματιά και τη βυζαντινή πολιτιστική κληρονομιά, αναδεικνύοντας τη διαχρονική δύναμη των εικαστικών συμβόλων.

Συνεργαζόμενοι φορείς: Πανεπιστήμιο της Γρανάδας (Ισπανία), Διεύθυνση Πρωτοβάθμιας και Δευτεροβάθμιας Εκπαίδευσης Ημαθίας

Διεύθυνση χώρου εκδηλώσεων: Θωμαΐδου 26, 59132, Βέροια

Υπεύθυνες εκδηλώσεων: Γεωργία Στρατούλη, Μαρία Χειμωνοπούλου, Θέμις Βελένη, Μαρία Πολατίδου

Τηλ. 2331029737, 6944607568, email: efahma@culture.gr, thveleni@culture.gr

**Εφορεία Αρχαιοτήτων Κοζάνης**

* *…Επαναχρήσεις,* στην Αρχαιολογική Συλλογή Κοζάνης και στον Ι.Ν. Αγίου Γεωργίου στο Καπνοχώρι Κοζάνης

25, 26, 27, 28 Σεπτεμβρίου

Η δράση απευθύνεται κυρίως σε μαθητές και αποσκοπεί στην εισαγωγή τους στην έννοια της επανάχρησης κτηρίων, την ανάδειξη των ιστορικών και κοινωνικών παραμέτρων που οδηγούν στη μετατροπή των χρήσεων, καθώς και στην καλλιέργεια προβληματισμού γύρω από την έννοια της πολιτισμικής μνήμης. Περιλαμβάνει δύο σκέλη:

* Θεματική ξενάγηση στην Αρχαιολογική Συλλογή Κοζάνης με τίτλο «Το κτήριο της Αρχαιολογικής Συλλογής Κοζάνης αφηγείται την ιστορία του» (25 Σεπτεμβρίου).
* Θεματική περιήγηση στον Ι.Ν. Αγίου Γεωργίου στο Καπνοχώρι Κοζάνης, γνωστό παλαιότερα ως “Sofular”. Ο ναός στεγάζεται σε ένα κτήριο με ιδιαίτερο ιστορικό βάθος, καθώς πρόκειται για μετασκευή παλαιότερου τεκέ – στοιχείο που μαρτυρεί τη διαχρονική χρήση και μετασχηματισμό του χώρου (26 Σεπτεμβρίου).

Παράλληλα, η δράση θα πλαισιωθεί από ψηφιακή έκθεση με αντικείμενα σε «δεύτερη χρήση»: epanaxrhseis.wordpress.com

Συνεργαζόμενος φορέας: Διεύθυνση Δευτεροβάθμιας Εκπαίδευσης Κοζάνης

Διεύθυνση χώρου εκδήλωσης: Δημοκρατίας 8, 50151, Κοζάνη

Υπεύθυνοι εκδηλώσεων: Άννα Κλημάντου, Θεοχάρης Τσάμπουρας

Τηλ. 2461026210, 2461098800, e-mail: aklimantou@culture.gr, thtsampouras@culture.gr

**Πολιτιστικός Σύλλογος Κυπαρισσιωτών**

* *Τα εργαλεία αφηγούνται...,*στο Δημοτικό Σχολείο Κυπαρισσίου-Λαογραφική Συλλογή

26, 27, 28 Σεπτεμβρίου

26 Σεπτεμβρίου: Εκπαιδευτικό πρόγραμμα για μαθητές με σκοπό τη γνωριμία τους με τα εργαλεία των μαστόρων ως φορέων μνήμης και αρχιτεκτονικής δημιουργίας των πετρόκτιστων των μαστοροχωρίων Γρεβενών.

27 Σεπτεμβρίου: Ομιλία – συζήτηση για τη σημασία της διατήρησης και αξιοποίησης των πέτρινων κτισμάτων με σκοπό την ευαισθητοποίηση των πολιτών στην προστασία και την ανάδειξή τους.

28 Σεπτεμβρίου: Ξενάγηση στη Λαογραφική Συλλογή.

Συνεργαζόμενοι φορείς: Περιφέρεια Δυτικής Μακεδονίας, Δήμος Γρεβενών, Γεωπάρκο Unesco Γρεβενών-Κοζάνης

Διεύθυνση χώρου εκδηλώσεων: Κυπαρίσσι Γρεβενών, 51030, Γρεβενά

Υπεύθυνη εκδήλωσης: Ζωή Καρανίκου

Τηλ. 6939398935, email: zkaranikou@yahoo.gr

**Παμποντιακή Ομοσπονδία Ελλάδος**

* *Ρίζες και Πέτρες: το Κτήριο που Έγινε Πατρίδα,* στο Μουσείο Ποντιακού Ελληνισμού της Ένωσης Ποντίων Πιερίας

28 Σεπτεμβρίου

Κατά τη διάρκεια της εκδήλωσης το κοινό το κοινό θα έχει την ευκαιρία:

- να παρακολουθήσει επιλεγμένες μαρτυρίες προσφύγων της πρώτης και δεύτερης γενιάς από τη συλλογή των 50 βιντεομαρτυριών που συγκέντρωσε η Ένωση,

- να γνωρίσει την ιστορία του ίδιου του κτηρίου του μουσείου και πώς αυτό μετατράπηκε από φυσικός χώρος εγκατάστασης σε πνευματικό και πολιτιστικό κέντρο της Ποντιακής κοινότητας, λειτουργώντας ουσιαστικά ως θεμέλιο πάνω στο οποίο χτίστηκε η νέα συλλογική ταυτότητα,

- να περιηγηθεί στις μόνιμες συλλογές του Μουσείου, οι οποίες περιλαμβάνουν πάνω από 600 αυθεντικά τεκμήρια της ζωής στον Πόντο.

Συνεργαζόμενοι φορείς: Ένωση Ποντίων Πιερίας, Δήμος Κατερίνης, Αντιπεριφέρεια Πιερίας, Ιερά Μητρόπολη Κίτρους και Πλαταμώνος

Διεύθυνση χώρου εκδήλωσης: Οδός Μητροπολίτου Τραπεζούντος Χρυσάνθου 13, 60100 Κατερίνη

Υπεύθυνος εκδήλωσης: Ραφαήλ Μετενίδης

Τηλ. 6977676702, e-mail: rafmete@outlook.com.gr

**Αντιδημαρχία Πολιτισμού, Δήμος Κατερίνης**

* *Τεκές Κατερίνης, μνημείο θρησκευτικού πλουραλισμού*

27 Σεπτεμβρίου

Η θεολόγος κ. Αναστασία Αλεξοπούλου σε συνεργασία με την Αντιδημαρχία Πολιτισμού Δήμου Κατερίνης διοργανώνουν εκδήλωση στο Μαυσωλείο του Τεκέ Κατερίνης, το μοναδικό μουσουλμανικό μνημείο που έχει διασωθεί στην πόλη, με σκοπό την ανάδειξη του θρησκευτικού πλουραλισμού, την αποδοχή της θρησκευτικής διαφορετικότητας και της αποδοχής του «άλλου» σε συνδυασμό με την ιστορία της πόλης της Κατερίνης και την απελευθέρωσή της το 1912.

Διεύθυνση χώρου εκδήλωσης: Οδός 7ης Μεραρχίας, Παλαιό Νοσοκομείο Κατερίνης, 60100, Κατερίνη

Υπεύθυνη εκδήλωσης: Αναστασία Αλεξοπούλου

Τηλ. 2351501027, e-mail: [aalexopoyloy@yahoo.gr](mailto:aalexopoyloy@yahoo.gr)

**Εφορεία Αρχαιοτήτων Ξάνθης**

* *”Ἄρατε Πύλας”… στους ναούς της Παλιάς Πόλης της Ξάνθης*

27 Σεπτεμβρίου, ώρα 10:00 – 13:00

Οι παλιότεροι ναοί της Παλιάς Πόλης της Ξάνθης, δηλαδή του Τιμίου Προδρόμου, των Αγίων Ταξιαρχών, του Αγίου Γεωργίου, του Αγίου Βλασίου και του Ακαθίστου Ύμνου, αποτελούν εξαιρετικά δείγματα εκκλησιαστικής αρχιτεκτονικής του 19ου αιώνα και πρόσφατα χαρακτηρίστηκαν μνημεία. Οι αρχαιολόγοι της Εφορείας Αρχαιοτήτων θα βρίσκονται ταυτόχρονα όλο το πρωινό και στους πέντε ναούς προκειμένου να παρουσιάσουν στο κοινό τις αρχιτεκτονικές και γενικώς τις καλλιτεχνικές τους ιδιαιτερότητες. Παράλληλα, θα ζητήσουν από τους ιερείς και τους Ξανθιώτες να μοιραστούν τις μνήμες και τις παραδόσεις που συνδέονται με τους ναούς.

Συνεργαζόμενος φορέας: Ιερά Μητρόπολις Ξάνθης και Περιθεωρίου

Διευθύνσεις χώρων εκδηλώσεων: Ναοί Τιμίου Προδρόμου, Αγίων Ταξιαρχών, Αγίου Γεωργίου, Αγίου Βλασίου και Ακαθίστου Ύμνου στην παλιά πόλης Ξάνθης

Υπεύθυνη εκδηλώσεων: Ελένη Τσιομπίκου

Τηλ. 2541025097-26026, e-mail: etsiompikou@culture.gr

**Εθνολογικό Μουσείο Θράκης**

**Υπηρεσία Νεωτέρων Μνημείων και Τεχνικών Έργων Ανατολικής Μακεδονίας και Θράκης**

* *Τόποι Μνήμης, Σημεία Ζωής,* σε ιστορικά μνημεία της Αλεξανδρούπολης

26 Σεπτεμβρίου

Τέσσερις χώροι που κάποτε έφεραν τη σφραγίδα του ιερού, της κοινότητας ή της καθημερινότητας, της εργασίας, του μόχθου, της τέχνης και της τεχνικής, θα φιλοξενήσουν μορφές τέχνης. Και ο επισκέπτης δεν έρχεται να «δει», αλλά να συμμετάσχει, να συνδεθεί, να σταθεί κριτικά και δημιουργικά απέναντι στην εποχή του και στη σχέση που έχει σήμερα με τον τόπο και το σημείο.

• Σημείο 1: Εθνολογικό Μουσείο Θράκης

Ένα αρχιτεκτόνημα συνυφασμένο με την ιστορία της πόλης από ίδρυσης της.

Δρώμενο: Χορός - Ο χορός ενεργοποιεί την αρχιτεκτονική του χώρου, η αρχιτεκτονική γίνεται «ανάγλυφη» σκηνή, μάρτυρας, και το παρελθόν παλμός. Μέσα από τη σωματική έκφραση, η πολιτιστική κληρονομιά βιώνεται ως εμπειρία, όχι μόνο ως αφήγηση. Η κληρονομιά κινείται, αναπνέει και ζει.

• Σημείο 2: Αρμένικη Εκκλησία

Ένας πέτρινος ναός, λατρευτικός χώρος, φτιαγμένος σιωπηρά και ακάματα από τη σμίλη των προσφύγων, με πέτρες που κράτησαν φωνές, προσευχές, αντίλαλους εποχών.

Δρώμενο: Ηχοτοπίο και λόγος - Η φωνή και ο ήχος δεν πατούν απλώς το δάπεδο – το αφυπνίζουν. Το ηχοτοπίο δεν επενδύει τον χώρο, τον πάλλει, συντονίζεται, αναβιώνει η μνήμη.

• Σημείο 3: Καθολική Εκκλησία

Λιτή, συμμετρική, ευρωπαϊκή — η Καθολική Εκκλησία υψώνεται σιωπηλά στο σταυροδρόμι των πολιτισμών.

Δρώμενο: Ακαπέλα τραγούδι - Εδώ, η ανθρώπινη φωνή στέκεται μόνη, γδυμνή, χωρίς μουσική επένδυση, και γεμίζει τον θόλο με καθαρό συναίσθημα. Η φωνή συναντά τον χώρο όπως το φως το βιτρό: απλά, ιερά, αναγκαία.

• Σημείο 4: Αποθήκη Τελωνείου: *«Εν αρχή ην ο σιδηρόδρομος. Και το Λιμάνι».*

Η Αποθήκη του Τελωνείου — σιωπηλός μάρτυρας της βιομηχανικής αρχιτεκτονικής του τέλους του 19ου αιώνα, «κύτταρο» γένεσης, δημιουργίας και ανάπτυξης της πόλης του Δεδέαγατς.

Δρώμενο: Φωτογραφική Έκθεση και εικαστική εγκατάσταση – Η φωτογραφική έκθεση και η εικαστική εγκατάσταση δεν αναρτώνται απλά, αλλά ανασύρουν σκόνη από το αδιάκοπο γέμισμα και άδειασμα των ζεμπιλιών, βουητό και παραγγέλματα, σφυροκοπήματα σφύρας με σίδηρο, μόχθο, πόνο, πληγές. Κάθε σκουριά, κάθε σκιά, κάθε λεπτομέρεια της ύλης αφηγείται — διδάσκει και προ-καλεί τον θεατή να «συνδεθεί» με μια αφηγηματική περιήγηση στις διατηρούμενες υλικές μαρτυρίες του βιομηχανικού πολιτισμού της περιοχής, κριτικά, αυτοκριτικά και διερευνητικά.

Συνεργαζόμενοι φορείς: Περιφέρεια Ανατολικής Μακεδονίας και Θράκης, Δήμος Αλεξανδρούπολης

Διεύθυνση χώρων εκδηλώσεων:

* Εθνολογικό Μουσείο Θράκης, 14ης Μαΐου 63, 681 31, Αλεξανδρούπολη
* Αρμένικη Εκκλησία Αλεξανδρούπολης / Ναός του Αγίου Ιωάννη, Ανατολικής Θράκης και 14ης Μαΐου, 681 31, Αλεξανδρούπολη
* Καθολική Εκκλησία Αλεξανδρούπολης / Ναός του Αγίου Ιωσήφ, Ελ. Βενιζέλου και Κομνηνών, 681 31, Αλεξανδρούπολη
* Αποθήκη Τελωνείου, Λιμένας Αλεξανδρούπολης, 681 31, Αλεξανδρούπολη

Υπεύθυνοι εκδηλώσεων: Αγγέλα Γιαννακίδου, Θεόδωρος Πριγγόπουλος,

Τηλ. 2541026760, 25510 36663, e-mail: thpriggopoulos@culture.gr, info@emthrace.org

**Μορφωτικός Σύλλογος «Λαογραφικό Μουσείο Διδυμοτείχου»**

* *Η αρχιτεκτονική μιας άλλης εποχής στην οδό Ιωάννη Βατάτζη στο Διδυμότειχο,* στο Λαογραφικό Μουσείο Διδυμοτείχου

26, 27 Σεπτεμβρίου

26 Σεπτεμβρίου: Επισκέψεις σχολείων, παρακολούθηση ειδικού εκπαιδευτικού προγράμματος (περιήγηση σε όλους τους χώρους του Μουσείου και προβολή φωτογραφικού υλικού κτηρίων με αρχιτεκτονική μιας άλλης εποχής).

27 Σεπτεμβρίου: α) Προβολή των τριών νεοκλασικών διατηρητέων κτηρίων με αρχιτεκτονική μιας άλλης εποχής, που υπάρχουν στην οδό Ιωάννη Βατάτζη : 1) Λαογραφικού Μουσείου Διδυμοτείχου 2) Κατοικίας οικογένειας Γιουρτσόγλου 3) Κατοικίας οικογένειας Σιναπίδη.

β) Αναφορές και αφηγήσεις στην ιστορία των κτηρίων, από την Πρόεδρο του ΔΣ του Λαογραφικού Μουσείου Διδυμοτείχου και από τους κληρονόμους των διατηρητέων σπιτιών.

γ) Έκθεση παραστατικών εγγράφων, που μαρτυρούν την εξελικτική πορεία του ιδιοκτησιακού καθεστώτος του Λαογραφικού Μουσείου Διδυμοτείχου.

δ) Περιήγηση στους χώρους του Λαογραφικού Μουσείου Διδυμοτείχου.

ε) Βράβευση δωρητών οικογενειακών κειμηλίων για τον εμπλουτισμό των συλλογών του Λαογραφικού Μουσείου Διδυμοτείχου.

Διεύθυνση χώρου εκδηλώσεων Κολοκοτρώνη 22, 68300, Διδυμότειχο

Υπεύθυνη εκδηλώσεων: Χρυσούλα Κυρούδη Τσιακιράκη

Τηλ. 2553022316, e-mail: laografiko.did@gmail.com

**Μουσείο Μετάξης- Πολιτιστικό Ίδρυμα Ομίλου Πειραιώς**

* *Η Λιθοξοϊκή τέχνη των Μεταξάδων,* στο Μουσείο Μετάξης στο Σουφλί Έβρου

26, 27, 28 Σεπτεμβρίου

Καταγραφή, ανάλυση και τεκμηρίωση της πολεοδομικής οργάνωσης, της αρχιτεκτονικής φυσιογνωμίας και της σπάνιας οικοδομικής και λιθοξοϊκής τέχνης του οικισμού που εφαρμόστηκε κυρίως στον 19ο αιώνα και άφησε σημαντικό αποτύπωμα στην αρχιτεκτονική του Έβρου και έχει αναγνωριστεί ως στοιχείο της Άυλης Πολιτιστικής Κληρονομιάς της Ελλάδας (2019).

Συνεργαζόμενος φορέας: Δημοκρίτειο Πανεπιστήμιο Θράκης/Τμήμα Αρχιτεκτόνων Μηχανικών

Διεύθυνση χώρου εκδήλωσης: Ελ. Βενιζέλου 73, 68400, Σουφλί

Υπεύθυνη εκδήλωσης: Μαρία Βενιζελέα

Τηλ. 2103256926, e-mail: VenizeleaM@piraeusbank.gr

**Φιλοπρόοδη Ένωση Ξάνθης**

* *Μυστήριο στο μουσείο!,* στο Ιστορικό και Λαογραφικό Μουσείο Ξάνθης

27 Σεπτεμβρίου

Διαδραστικό, ψηφιακά υποστηριζόμενο κυνήγι θησαυρού, μια εκπαιδευτική εμπειρία που απευθύνεται σε οικογένειες ή άλλες μικρές ομάδες επισκεπτών του Ιστορικού και Λαογραφικού Μουσείου της Ξάνθης. Οι συμμετέχοντες καλούνται να εξερευνήσουν τόσο την ιστορική αφήγηση όσο και τη μοναδική αρχιτεκτονική του κτηρίου.

Διεύθυνση χώρου εκδήλωσης: Αντίκα 7, 67100, Ξάνθη

Υπεύθυνοι εκδήλωσης: Ισιδώρα Βουλκίδου, Δαμιανή Καραγεωργιάδου, Γιώργος Έψιμος

Τηλ. 2541025421, e-mail: fexanthis@gmail.com

* *Ανακαλύπτοντας την γειτονιά του Μουσείου μέσα από τα κτήρια και τον χρόνο,* στο Ιστορικό και Λαογραφικό Μουσείο Ξάνθης

28 Σεπτεμβρίου

Περίπατος στη γειτονιά του Ιστορικού και Λαογραφικού Μουσείου. Τα κτήρια αφηγούνται την ιστορία τους, το λιθόστρωτο οδηγεί μέσα στον χρόνο και οι συμμετέχοντες ζουν μια παράσταση σ’ ένα αληθινό σκηνικό. Στη διαδρομή από τον ποταμό Κόσυνθο μέχρι το Ιστορικό και Λαογραφικό Μουσείο Ξάνθης, θα αναπτυχθεί ένας διάλογος για την ιστορία, τις ιδιαίτερες τεχνικές, την εξέλιξη και την παρουσία κάθε μορφής τέχνης στο ανθρώπινο περιβάλλον. Στη διάρκεια του περιπάτου θα πραγματοποιηθούν στάσεις σε επιλεγμένα σημεία και αφήγηση της νεότερης ιστορίας της πόλης όπως αυτή παρουσιάζεται μέσα από την αρχιτεκτονική. Η περιήγηση θα καταλήξει στο Μουσείο.

Διεύθυνση χώρου εκδήλωσης: Αντίκα 7, 67100, Ξάνθη

Υπεύθυνη εκδήλωσης: Γιώργος Κυριακίδης, Ισιδώρα Βουλκίδου, Δαμιανή Καραγεωργιάδου,

Τηλ. 2541025421, e-mail: fexanthis@gmail.com

**Δημοτικό Σχολείο Πύργου-Ορεστιάδας**

* *Ιερός Ναός Αγίου Νεκταρίου: Πτυχές της αρχιτεκτονικής κληρονομιάς,* στο παρεκκλήσι του Αγίου Νεκταρίου Πύργου Ορεστιάδας

1. Σεπτεμβρίου

Οι μαθητές-αφηγητές θα παρουσιάσουν στοιχεία για τη λειτουργία-χρήση του κτηρίου του Ναού (που είναι καθαρά θρησκευτική), την τεχνοτροπία-αρχιτεκτονική του, τα υλικά που έχουν χρησιμοποιηθεί για την κατασκευή του (η εξόρυξη τοπικών λίθων πληροφορεί για τη γεωλογία της περιοχής), ενώ κάτοικος της περιοχής θα διηγηθεί προσωπικές του αναμνήσεις και γεγονότα που αφορούν την ιστορία των κατοίκων της περιοχής σε σχέση με τον Ναό, τα οποία είναι σημαντικά για τη συλλογική μνήμη και αποτελούν ισχυρά σύμβολα πολιτιστικής ταυτότητας. Η εκδήλωση πλαισιώνεται και από σχετική βιντεοπροβολή.

Συνεργαζόμενοι φορείς: Δήμος Ορεστιάδας, Ενορία Πύργου, Μορφωτικός Σύλλογος Γυναικών Πύργου, Εθελοντικός Αιμοδοτικός Σύλλογος Λεπτής «Άγιος Σπυρίδων», Δασολόγος του Δημοκρίτειου Πανεπιστημίου Θράκης

Διεύθυνση χώρου εκδήλωσης: Παρεκκλήσι Αγίου Νεκταρίου Πύργου, 68200, Ορεστιάδα

Υπεύθυνες εκδήλωσης: Νικολακούδη Χρυσή, Αναστασία Γκαϊδατζή, Ελισάβετ Καπούση, Αποστολία Κουτρίδου, Παρθένα Σαλτσίδου

Τηλ. 2552024413, e-mail: mail@dim-pyrgou.evr.sch.gr, nikolakoud@gmail.com

**ΠΕΛΟΠΟΝΝΗΣΟΣ**

**Εφορεία Αρχαιοτήτων Αχαΐας**

* *«Το Στάδιο που μιλάει»: Ρωμαϊκό Στάδιο Πάτρας - αρχιτεκτονική και υλικά δομής,* στο αναδεδειγμένο τμήμα του Ρωμαϊκού Σταδίου Πάτρας

26 Σεπτεμβρίου

Τη δράση σχεδίασε και θα υλοποιήσει 7μελής ομάδα συντηρητών της Εφορείας Αρχαιοτήτων, οι οποίοι θα λειτουργήσουν και ως Εμψυχωτές. Η δομή είναι σπονδυλωτή και περιλαμβάνει (α) ξενάγηση και αφήγηση στον χώρο για μαθητές Δημοτικού από τη γειτονιά του Μαρκάτο, και (β) δημιουργικό-εκπαιδευτικό εργαστήριο/workshop υλικών δομής του Ρωμαϊκού Σταδίου. Μέσα από μία βιωματική και δημιουργική εμπειρία, τα παιδιά γνωρίζουν τον αρχιτεκτονικό και πολιτιστικό πλούτο του Ρωμαϊκού Σταδίου Πάτρας και εμπνέονται από την κεραμική και γραφή (σφραγίδες) της εποχής. Προβλέπεται δυνατότητα επέκτασης της δράσης, με μικρή έκθεση των παιδικών έργων στο πλαίσιο των Μαρκάτειων ή/και δημιουργία ψηφιακού λευκώματος φωτογραφιών ή αφήγησης από τα παιδιά.

Η ομάδα των εμψυχωτών της δράσης αποτελείται από τους εξής συντηρητές της Εφορείας Αρχαιοτήτων Αχαΐας: Κώστα Ράλλη, Αθανάσιο Τζελετόπουλο, Σταυρούλα Μιχαλοπούλου, Ζέτα Αποστολοπούλου, Μαρία Κυριακοπούλου, Κέλλυ Κατσιαγιάννη

Συνεργαζόμενος φορέας: Φεστιβάλ «Μαρκάτεια» που διοργανώνεται από την κοινωνική επιχείρηση Mosaic

Διεύθυνση χώρου εκδήλωσης: Ρωμαϊκό Στάδιο Πάτρας και σε χώρο επί της οδού Ηφαίστου, 26225, Πάτρα

Υπεύθυνη εκδήλωσης: Αναστασία Σαμπαζιώτη

Τηλ. 2610275070 (εσωτ.: 188), e-mail: asampazioti@culture.gr

* *Αστικό τοπίο και έργα υποδομής. Όψεις του ρωμαϊκού imperium με τη ματιά σύγχρονων ευρωπαίων*/*Cityscape, infrastructure and art : Aspects of the Roman imperium still impacting the modern world,* στο Αρχαιολογικό Μουσείο Πατρών

1. Σεπτεμβρίου

Θεματική περιήγηση στη συλλογή του Αρχαιολογικού Μουσείου Πατρών με ομάδα δημοσιογράφων και σκηνοθετών προσκεκλημένων του Goethe Zentrum Patras, με έμφαση στην αστική τοπιογραφία της ρωμαιοκρατούμενης πόλης από άποψη καλλιτεχνική/πολιτισμική αλλά και υποδομής/μηχανικής, με στόχο την ανασύνθεση και προβολή – σε ευρωπαϊκό επίπεδο - πτυχών του αχαϊκού πολιτιστικού αποθέματος.

Συνεργαζόμενος φορέας: Goethe Zentrum Patras

Διεύθυνση χώρου εκδήλωσης: Νέα Εθνική Οδός Πατρών-Αθηνών 38-40, 26441, Πάτρα

Υπεύθυνες εκδήλωσης: Έλενα Παρτίδα, Λίλα Κουτσουμπελίτη

Τηλ. 2613616178, 6934272022, e-mail: epartida@culture.gr

* *Alive Heritage - Η Τέχνη ως Δημόσιο Αγαθό. Η Διασπορά ως Πολιτιστική Διπλωματία,* στο Αρχαιολογικό Μουσείο Πατρών

26, 28 Σεπτεμβρίου

18:00-20:00 Θεματικές περιηγήσεις στην Έκθεση Σύγχρονης Τέχνης “Alive Heritage: Matter and Memory”

Για πρώτη φορά στο Αρχαιολογικό Μουσείο Πατρών, εκεί που συναντιούνται τα μυκηναϊκά ξίφη, τα ελληνιστικά στεφάνια και τα μοναδικά ρωμαϊκά γλυπτά και ψηφιδωτά, εκτίθενται σημαντικά έργα από Έλληνες εικαστικούς που κατέκτησαν τη δική τους θέση στον παγκόσμιο πολιτιστικό χάρτη της Σύγχρονης Τέχνης. Με έργα γλυπτικής, ζωγραφικής και σύγχρονες εγκαταστάσεις μετουσιώνουν την ελληνικότητα ως μια ζωντανή, μεταβαλλόμενη εμπειρία και μνήμη. Έλληνες καλλιτέχνες της Διασποράς όπως οι Takis, Chryssa, Stamos, Lucas Samaras, William Baziotes, Jean Varda, Dimitri Hadzi, Philolaos, Constantin Andreou, Kosta Alex, Jim Morphesis και οι Έλληνες Bouteas και Kalogiratos, μετασχημάτισαν την ελληνική ταυτότητα σε παγκόσμια εικαστική γλώσσα.

Συνεργαζόμενος φορέας: Ίδρυμα «Ελληνική Διασπορά»

Διεύθυνση χώρου εκδήλωσης: Νέα Εθνική Οδός Πατρών-Αθηνών 38-40, 26441, Πάτρα

Υπεύθυνη εκδήλωσης: Γεωργία Μανωλοπούλου

Τηλ. 2613616178, e-mail: efaacha@culture.gr, gmanolopoulou@culture.gr

**Εφορεία Αρχαιοτήτων Ηλείας**

* *Το αρχαίο θέατρο Ήλιδας: παρελθόν, παρόν και μέλλον,* στον Αρχαιολογικό Χώρο Ήλιδας

30 Σεπτεμβρίου, ώρα 09:00

Δράση για μαθητές Γυμνασίου με θέμα το αρχαίο θέατρο Ήλιδας, τη μορφή και τη λειτουργία του κατά τους αρχαίους χρόνους, την ιστορία των ερευνών και των επεμβάσεων που έχει δεχθεί, τη χρήση του ως χώρου θέασης κατά τη σύγχρονη εποχή και τις επιπτώσεις που αυτή είχε στη διατήρησή του καθώς και στην ενδεδειγμένη διαχείρισή του στο μέλλον κατά τρόπο που να εξασφαλίζεται η προστασία του αλλά και η βίωσή του από το κοινό.

Διεύθυνση χώρου εκδήλωσης: Αρχαιολογικός χώρος Ήλιδας, 27300, Αμαλιάδα

Υπεύθυνη εκδήλωσης: Τώνια Μουρτζίνη

Τηλ. 2624022529, e-mail: amourtzini@culture.gr

**Εφορεία Αρχαιοτήτων Ηλείας**

**Διεύθυνση Πρωτοβάθμιας Εκπαίδευσης Ηλείας**

* *Η διαχρονική παρουσία των λιθοξόων* ,στον Αρχαιολογικό Χώρο Αρχαίας Ολυμπίας

27 Σεπτεμβρίου

Η δράση απευθύνεται σε εκπαιδευτικούς και μαθητές της Πρωτοβάθμιας Εκπαίδευσης Ηλείας.

Ἀθηναῖοι πολλὰ ἐν τῷ βίῳ ἐπιτηδεύουσι. Οὐκ ὀλίγοι τῶν πολιτῶν τέχνην τινὰ ἐξεμάνθανον, οἷον τὴν τῶν λιθοξόων… καὶ πλεῖστα ἐπιτήδεια τῷ βίῳ ἐξειργάζοντο.

Οι Αθηναίοι ασχολούνται με πολλά επαγγέλματα στη ζωή τους. Πολλοί πολίτες μάθαιναν καλά κάποια τέχνη, όπως αυτήν των μαρμαράδων…κι (έτσι) εξασφάλιζαν πάρα πολλά αναγκαία για τη ζωή.

Διεύθυνση χώρου εκδήλωσης: Αρχαιολογικός Χώρος Αρχαίας Ολυμπίας, 27065, Αρχαία Ολυμπία

Υπεύθυνες εκδήλωσης: Ερωφίλη-Ίρις Κόλλια, Ζαχαρούλα Λεβεντούρη (ΕΦΑ Ηλείας), Ευγενία Ηλιοπούλου (ΔΙΠΕ Ηλείας)

Τηλ. 2624022529, 6936843565, efahle@culture.gr, ypsd@dipe.ilei.sch.gr

**Εφορεία Αρχαιοτήτων Λακωνίας**

* *Από την πυργοκατοικία του εμπόρου Πικουλάκη στο Μουσείο του σήμερα,* στην Αρεόπολη και το Μουσείο Πύργου Πικουλάκη

26, 27 Σεπτεμβρίου

Θεματικές ξεναγήσεις στον οικισμό της Αρεόπολης και στο Μουσείο Πύργου Πικουλάκη.

26 Σεπτεμβρίου: για σχολικές μονάδες της Πρωτοβάθμιας και Δευτεροβάθμιας Εκπαίδευσης

27 Σεπτεμβρίου: για το ευρύ κοινό

Διεύθυνση χώρου εκδήλωσης: Πύργος Πικουλάκη,23062, Αρεόπολη Λακωνίας

Υπεύθυνες εκδήλωσης: Αγγελική Μέξια, Ευαγγελία Ελευθερίου

Τηλ. 2731025363, 2731028503, e-mail: efalak@culture.gr

* *Φεστιβάλ χορωδιών της πόλης του Γυθείου,* στο Αρχαίο Θέατρο Γυθείου

27 Σεπτεμβρίου

Ένα μαγικό μουσικό ταξίδι με τη συμμετοχή των τριών χορωδιών της πόλης του Γυθείου. Συνεργαζόμενος φορέας: Δήμος Ανατολικής Μάνης - Νομικό Πρόσωπο Πολιτισμού και Περιβάλλοντος

Διεύθυνση χώρου εκδήλωσης: Απόλλωνος, 23200, Γύθειο

Υπεύθυνη εκδήλωσης: Μαρία Τσούλη

Τηλ. 2731025363, 2731028503, e-mail: mtsouli@culture.gr

**Εφορεία Αρχαιοτήτων Μεσσηνίας**

* *Η αρχιτεκτονική των βυζαντινών ναών της Καλαμάτας: από τους Κομνηνούς στους Βιλλεαρδουίνους,* στην πόλη της Καλαμάτας

27 Σεπτεμβρίου

Εκπαιδευτική περιήγηση για ενήλικες με θέμα την αρχιτεκτονική των τριών βυζαντινών ναών της Καλαμάτας, Αγ. Αποστόλων, Αγ. Κωνσταντίνου και Ελένης (Καθολικό Μονής Καλογραιών), Αγ. Χαραλάμπους (Κοιμητηριακός).

Διεύθυνση χώρου εκδήλωσης: Πλατεία Αγίων Αποστόλων, 24100, Καλαμάτα

Υπεύθυνοι εκδήλωσης: Μιχάλης Κάππας, Κωνσταντίνα Γερολύμου

Τηλ. 2721022534 (εσωτ. 29), e-mail: kgerolimou@culture.gr

* *Τα μυστήρια μιας Γέφυρας,* στη Γέφυρα της Μαυροζούμενας στο Νεοχώρι Δήμου Οιχαλίας

03, 04 Οκτωβρίου

Θεματική εκπαιδευτική περιήγηση για μαθητές και ενήλικες με θέμα τη γνωριμία με τη γέφυρα της Μαυροζούμενας, κηρυγμένο μνημείο, καθώς αποτελεί σημαντικό τεχνικό έργο των ελληνιστικών χρόνων με επισκευές και προσθήκες που φθάνουν μέχρι σήμερα, ώστε μαθητές και ενήλικες να ευαισθητοποιηθούν στην προστασία του αλλά και να κατανοήσουν την παρουσία του ερευνητικού προγράμματος «Αρχαιολογική Έρευνα Επιφανείας στην Άνω Μεσσηνία» που πραγματοποιείται από το 2021 στην περιοχή τους από το Τμήμα Ιστορίας, Αρχαιολογίας και Διαχείρισης Πολιτισμικών Αγαθών του Πανεπιστημίου Πελοποννήσου και την Εφορεία Αρχαιοτήτων Μεσσηνίας.

Συνεργαζόμενοι φορείς: Τμήμα Ιστορίας, Αρχαιολογίας και Διαχείρισης Πολιτισμικών Αγαθών του Πανεπιστημίου Πελοποννήσου, Ένωση Φίλων Μουσικής Καλαμάτας «Αρμονία»

Διεύθυνση χώρου εκδήλωσης: Γέφυρα της Μαυροζούμενας, 24002 Νεοχώρι Δήμου Οιχαλίας Μεσσηνίας

Υπεύθυνες εκδήλωσης: Κατερίνα Τζαμουράνη, Κωνσταντίνα Γερολύμου, Μαίρη Τσουλάκου

Τηλ. 2721022534 (εσωτ. 29), e-mail: etzamourani@culture.gr

**Εφορεία Παλαιοανθρωπολογίας -Σπηλαιολογίας**

* *Από το Σπήλαιο Λιμνών στα Σπήλαια της Ευρώπης. Τέχνη και Προϊστορία: Ευρώπη, μία Κοινή Κληρονομιά,* στο Σπήλαιο Λιμνών και το Κέντρο Πληροφόρησης Επισκεπτών

26 Σεπτεμβρίου

Διαδραστική εκδήλωση για μαθητικό κοινό που θα αφορά στη σύνδεση του Σπηλαίου Λιμνών με σημαντικά σπήλαια του ευρωπαϊκού χώρου και την παρουσία του προϊστορικού ανθρώπου στα σπήλαια στην πορεία του χρόνου μέσω της τέχνης. Θα περιλαμβάνει αφηγήσεις των παιδιών, παρουσίαση εκ μέρους των οργανωτών και εργαστήριο με πηλό.

Συνεργαζόμενος φορέας: Δήμος Καλαβρύτων (Διοίκηση Σπηλαίων Λιμνών)

Διεύθυνση χώρου εκδήλωσης: Σπήλαιο Λιμνών - Κέντρο Πληροφόρησης, 25097, Καλάβρυτα Αχαΐας

Υπεύθυνες εκδήλωσης: Δήμητρα Μπακογιαννάκη, Στέλλα Κατσαρού

Τηλ. 2109224339, e-mail: [efps@culture.gr](mailto:efps@culture.gr), dimimpak62@gmail.com, skatsarou@culture.gr

**Μουσείο Περιβάλλοντος Στυμφαλίας - Πολιτιστικό Ίδρυμα Ομίλου Πειραιώς**

* *Κατοικώντας το παροδικό,* στο Μουσείο Περιβάλλοντος Στυμφαλίας

26 Σεπτεμβρίου

Βιωματική δράση στην οποία οι μαθητές αφού πρώτα περιηγηθούν στα σχετικά εκθέματα του Μουσείου, γίνονται μικροί ερευνητές και κατασκευαστές. Μαθαίνουν για τους δρόμους που ακολουθούσαν τα κοπάδια, για τον νομαδικό τρόπο ζωής, τις καθημερινές δραστηριότητες, τις συνήθειες, την ενδυμασία, τα εργαλεία. Τέλος, με μπόλικη φαντασία και φυσικά υλικά, κατασκευάζουν τη μακέτα ενός τυπικού καταυλισμού νομάδων και αναπαριστούν σκηνές της ζωής τους. Με σεβασμό στις διαφορετικές ανάγκες των παιδιών, η δράση δύναται να προσαρμοστεί στις ανάγκες μαθητών στο φάσμα του αυτισμού με εικονογραφημένα προγράμματα, αισθητηριακά ερεθίσματα, δομή και επιλογές τους.

Συνεργαζόμενος φορέας: Κοιν. Σ.Επ. «Μαγιόλικα»

Διεύθυνση χώρου εκδήλωσης: Μουσείο Περιβάλλοντος Στυμφαλίας, 20016, Στυμφαλία Κορινθίας

Υπεύθυνος εκδήλωσης: Κωστής Καλαποθάκης

Τηλ. 2103256928, e-mail: [KalapothakisK@piraeusbank.gr](mailto:KalapothakisK@piraeusbank.gr)

**Υπαίθριο Μουσείο Υδροκίνησης - Πολιτιστικό Ίδρυμα Ομίλου Πειραιώς**

* *Παραδοσιακή αρχιτεκτονική και εκκλησίες της Δημητσάνας,* στο Υπαίθριο Μουσείο Υδροκίνησης στη Δημητσάνα

27 Σεπτεμβρίου

Αφιέρωμα στην αρχιτεκτονική / εκκλησιαστική κληρονομιά και την τέχνη της πέτρας στη Δημητσάνα, το οποίο εστιάζει στα ποικίλα χαρακτηριστικά της παραδοσιακής ναοδομίας και των διαφόρων «σχολών» μαστόρων (Λαγκαδινών, Ηπειρωτών, Κουκλινιωτών, κ.ά.). Μετά την παρουσίαση στο Υπαίθριο Μουσείο Υδροκίνησης, θα πραγματοποιηθεί επίσκεψη σε τρεις εκκλησίες της Δημητσάνας (Αγία Κυριακή, Άγιος Χαράλαμπος, Άγιος Αθανάσιος στο κοιμητήριο) με σκοπό να εντοπιστούν και να σχολιαστούν επιτόπου δείγματα αυτών των αρχιτεκτονικών στοιχείων.

Συνεργαζόμενος φορέας: Φίλοι παραδοσιακής αρχιτεκτονικής Αρκαδίας/«Άνθη της Πέτρας»

Διεύθυνση χώρου εκδηλώσεων: Δημητσάνα Αρκαδίας, 22007

Υπεύθυνος εκδηλώσεων: Σπύρος Σουβλάκης

Τηλ. 2103256941, e-mail: Souvlakiss@piraeusbank.gr

**Μουσείο Ελιάς και Ελληνικού Λαδιού - Πολιτιστικό Ίδρυμα Ομίλου Πειραιώς**

* *Μεταμορφώνοντας το παρελθόν: από την παλιά «Ηλεκτρική» στο Μουσείο Ελιάς και Ελληνικού Λαδιού στη Σπάρτη*

28 Σεπτεμβρίου

Ομιλία του αρχιτέκτονα Εθνικού Μετσόβιου Πολυτεχνείου Γιώργου Γιαξόγλου, σύμβουλου επίβλεψης κατασκευής του Μουσείου Ελιάς και Ελληνικού Λαδιού στη Σπάρτη, όπου μέσα από αρχειακό φωτογραφικό υλικό, προσωπικές εμπειρίες και προφορικές μαρτυρίες, θα παρουσιαστεί, βήμα προς βήμα, η «γέννηση» του Μουσείου στη θέση της παλιάς Ηλεκτρικής Εταιρείας Σπάρτης και η μεταμόρφωση ενός βιομηχανικού χώρου σε κομβικό πολιτιστικό κύτταρο της πόλης.

Διεύθυνση χώρου εκδήλωσης: Όθωνος-Αμαλίας 129, 23100, Σπάρτη

Υπεύθυνη εκδήλωσης: Αλεξάνδρα Τράντα

Τηλ. 2103256927, e-mail: trantaa@piraeusbank.gr

**Ἀρχεῖον τῆς Τσακωνιᾶς**

* *Γνωρίζοντας την τσακώνικη Αρχιτεκτονική μέσα από τα Αρχοντικά του Λεωνιδίου,* στο Λεωνίδιο

26 Σεπτεμβρίου

Περιπατητική ξενάγηση στα Αρχοντικά του Λεωνιδίου. Στο Αρχοντικό Τσούχλου, θα γίνει σύντομη προβολή/παρουσίαση με τα βασικά στοιχεία της τσακώνικης αρχιτεκτονικής. Στη συνέχεια, θα ακολουθήσει ο περίπατος προς τα βασικά αρχοντικά που βρίσκονται στο κέντρο του Λεωνιδίου: Αρχοντικό Χιώτη, Αρχοντικό Χατζηπαναγιώτη, Πύργος Πολυτίμου, Πύργος Χατζηρούδη.

Η δράση απευθύνεται σε μαθητές πρωτοβάθμιας και δευτεροβάθμιας εκπαίδευσης.

Διεύθυνση χώρου εκδήλωσης: Αρχοντικό Τσούχλου και κεντρικοί δρόμοι, πλησίον αγοράς Λεωνιδἰου, 22300

* *Τσακώνικη Αρχιτεκτονική*

27 Σεπτεμβρίου

Εσπερίδα με εισηγήσεις για την τσακώνικη αρχιτεκτονική: παρουσίαση των βασικών στοιχείων που κάνουν ιδιαίτερη και ξεχωριστή την αρχιτεκτονική των πυργόσπιτων και των αρχοντικών στην περιοχή της Τσακωνιάς (Λεωνιδίο και Πραστός).

Προβολή φωτογραφιών και βίντεο.

Συζήτηση με ιδιοκτήτες των Αρχοντικών – Πυργόσπιτων σήμερα.

Διεύθυνση χώρου εκδήλωσης: Αρχοντικό Τσούχλου (αύλειος χώρος), 22300, Λεωνίδιο

Υπεύθυνη εκδηλώσεων: Ελένη Πουτσελά

Τηλ. 6937898030, e-mail: arcivestsakonia@gmail.com

**Εταιρεία Σπαρτιατικών Σπουδών**

* *Εργαστήριο Προφορικής Ιστορίας της Λακωνίας,* στο τέως κοινοτικό γραφείο Σκούρας Λακωνίας

26, 27, 28 Σεπτεμβρίου

Τριήμερο εργαστήριο προφορικής ιστορίας της Λακωνίας που θα υλοποιηθεί υπό την καθοδήγηση ιστορικών και ανθρωπολόγων, ούτως ώστε οι ενδιαφερόμενες/ενδιαφερόμενοι να αποκτήσουν βασικές γνώσεις για το προς διαπραγμάτευση αντικείμενο και, κυρίως, να εκπαιδευτούν στη μέθοδο της συνέντευξης, που αποτελεί το κύριο εργαλείο έρευνας της προφορικής ιστορίας.

Δηλώσεις συμμετοχής στη φόρμα: <https://forms.gle/rWLZAjof31Kj8zsU9>

Συνεργαζόμενος φορέας: Πολιτιστικός Σύλλογος Σκούρας

Διεύθυνση χώρου εκδήλωσης: Σκούρα, 23100, Σπάρτη

Υπεύθυνος εκδήλωσης: Αθανάσιος Βλήτας

Τηλ. 6984578189, e-mail: spartanstudiessociety@gmail.com

**ΚΡΗΤΗ**

**Εφορεία Αρχαιοτήτων Χανίων**

* *Αρχιτεκτονική Κληρονομιά της αρχαίας Πολυρρήνιας - Γεφυρώνοντας το παρελθόν με το μέλλον,* στον Αρχαιολογικό Χώρο Πολυρρήνιας Κισάμου

26 Σεπτεμβρίου

Η αρχιτεκτονική κληρονομιά της αρχαίας Πολυρρήνιας είναι στοιχείο-κλειδί στη διαμόρφωση της πολιτιστικής ταυτότητας του σύγχρονου παραδοσιακού ομώνυμου οικισμού. Το σύστημα ύδρευσης και οι λαξευτές κατοικίες της αρχαίας ισχυρής πόλης αποτελούν λειτουργικές κατασκευές στο πέρασμα του χρόνου σε χρήση ακόμη και σήμερα.

Η θεματική ξενάγηση στον χώρο θα προσφέρει την εξερεύνηση των υποδομών του συστήματος ύδρευσης και κατοίκησης με στόχο την προβολή του παρελθόντος και την ευαισθητοποίηση του κοινού για την προστασία της πολιτιστικής τους κληρονομιάς.

Διεύθυνση χώρου εκδήλωσης: Πολυρρήνια, 73400, Κίσαμος

Υπεύθυνη εκδήλωσης: Μαρία Σκόρδου

Τηλ. 2821044418, e-mail: efacha@culture.gr

**Αρχαιολογικό Μουσείο Ηρακλείου**

* *Αρχιτεκτονικά ρεύματα Μεσοπολέμου στην Ελλάδα*

27 Σεπτεμβρίου

Εκδήλωση αφιερωμένη στα αρχιτεκτονικά ρεύματα του Μεσοπολέμου στην Ελλάδα, με αφορμή το κτήριο του Μουσείου, το οποίο αποτελεί έργο του αρχιτέκτονα Πάτροκλου Καραντινού. Η εκδήλωση αποτελείται από δύο μέρη:

- Διάλεξη του Παναγιώτη Τουρνικιώτη, Ομότιμου Καθηγητή του ΕΜΠ, με τίτλο: *«*Η Ελληνική Μοντέρνα Αρχιτεκτονική. Πρωτοπορία ανάμεσα στην αρχαιότητα και την παράδοση*»*

- Ξενάγηση στο κέλυφος του μουσείου από τον αρχιτέκτονα Οδυσσέα Σγουρό, ώστε να αναδειχθεί από τη μία πλευρά το έργο του Πάτροκλου Καραντινού και από την άλλη να τονισθεί η ιστορικότητα και μνημειακότητα του κτηρίου του Μουσείου.

Διεύθυνση χώρου εκδήλωσης: Ξανθουδίδου & Χατζιδάκη 1, 71202, Ηράκλειο

Υπεύθυνοι εκδήλωσης: Δημήτρης Μυλωνάς, Παρασκευή Σταματάκη

Τηλ. 2810279066, 2810279063, e-mail: dmylonas@culture.gr, pstamataki@culture.gr

**Εφορεία Αρχαιοτήτων Ρεθύμνου - «Ημέρες Ρεθύμνου»-**

**Σύλλογος κατοίκων παλιάς πόλης Ρεθύμνου**

* *Συνέχειες και ασυνέχειες στις όψεις των κτηρίων, στην Παλιά Πόλη Ρεθύμνου: από τη βενετική στην οθωμανική περίοδο,* στους δρόμους και τα σοκάκια της Παλιάς Πόλης Ρεθύμνου

26 Σεπτεμβρίου

Θα πραγματοποιηθεί, μέσω περιπάτου, ένα ταξίδι στο πλούσιο παρελθόν της πόλης του Ρεθύμνου μέσα από τα σωζόμενα ανοίγματα, παράθυρα και πόρτες, σε δημόσια, ιδιωτικά και θρησκευτικά κτήρια. Παράλληλα με την αρχιτεκτονική ιστορία των κτηρίων θα τονιστεί η χρήση τους, καθώς και οι αλλαγές που υπέστησαν τα ανοίγματα ανά τους αιώνες, προκειμένου να προσαρμοστούν στις νέες τους χρήσεις.

Δρώμενο: Ακαπέλα τραγούδι από την Μαριέλλα Βιτώρου σε παράθυρα αρχοντικών

Διεύθυνση χώρου εκδήλωσης: Παλιά πόλη Ρεθύμνου, 74131

Υπεύθυνος εκδήλωσης: Κώστας Γιαπιτσόγλου

Τηλ. 2831023653, e-mail: [efareth@culture.gr](mailto:efareth@culture.gr), kostasgiapi@yahoo.gr

**Εταιρία Κρητικών Ιστορικών Μελετών**

* *”Αυτό το παράξενο κατασκεύασμα”, ένας περίπατος στην ιστορία του Ηρακλείου μέσα από τα κτίσματα της πόλης*

27 Σεπτεμβρίου

Με αφετηρία το κτήριο του Ιστορικού Μουσείου Κρήτης, θα πραγματοποιηθεί περίπατος στο κέντρο του Ηρακλείου, στρέφοντας το βλέμμα σε κτίσματα και ερείπια της πόλης που ίσως στην καθημερινότητα περνούν απαρατήρητα. Μέσα από τα αρχιτεκτονικά χαρακτηριστικά τους θα επιχειρηθεί να αναδειχθούν οι διαφορετικές πτυχές της ιστορίας του Ηρακλείου.

Διεύθυνση χώρου συνάντησης: Σοφοκλή Βενιζέλου 27 και Λυσιμάχου Καλοκαιρινού 7, 71202, Ηράκλειο

Υπεύθυνη εκδήλωσης: Στέλλα Μαλλιαράκη

Τηλ. 2810283219 (εσωτ.106), e-mail: ep@ekim.gr

**Πολιτιστικός Σύλλογος Ντουλιανών**

* *Η δυσκολία μάς ενώνει - Ιστορίες αγροτικού τοπίου,* στο χωριό Ντουλιανά Ακοκορώνου Π.Ε. Χανίων

27 Σεπτεμβρίου

Ξενάγηση ερμηνείας της φυσικής, αρχιτεκτονικής και πολιτιστικής κληρονομιάς του χωριού Ντουλιανά. Ο περίπατος θα περιλαμβάνει σταθμούς που θα ξεδιπλώνουν ιστορίες γύρω από την αγροτική αρχιτεκτονική κληρονομιά, διάρκειας περίπου 1.30 ώρας, γύρω και μέσα στο χωριό Ντουλιανά. Η ξενάγηση ερμηνείας διαφέρει από τις παραδοσιακές ξεναγήσεις γιατί προσπαθεί να εμπλέξει το κοινό και τα βιώματά του μέσα από διαλογικές, παιγνιώδεις και βιωματικές μεθόδους ώστε να συνδεθεί καλύτερα με τα «εκθέματά» του.

Στο τέλος της εκδήλωσης ο πολιτιστικός σύλλογος Ντουλιανών θα προσφέρει κεράσματα στην πλατεία του χωριού.

Διεύθυνση χώρου εκδήλωσης: Ντουλιανά Αποκορώνου, 73007, Χανιά

Υπεύθυνη εκδήλωσης: Αναστασία Ράττερ

Τηλ. 6982886129, e-mail: doulianacultureclub@gmail.com

**ΙΟΝΙΑ ΝΗΣΙΑ**

**Μουσείο Ασιατικής Τέχνης Κέρκυρας**

* *Ένα Μνημείο – Πολλές Ιστορίες: Τα Ανάκτορα μέσα από τα Βλέμματα του Χρόνου*

26, 27 Σεπτεμβρίου

Μέσω μιας θεματικής ξενάγησης και εκπαιδευτικής δράσης θα παρουσιαστούν στο ευρύ και μαθητικό κοινό οι πτυχές της ιστορίας των Ανακτόρων ξεκινώντας από τη γνωριμία με την αρχιτεκτονική κληρονομιά του κτηρίου μέσα από το ερώτημα πώς συνεργάστηκαν ο Βρετανός μηχανικός Sir George Whitmore και ο Κερκυραίος γλύπτης Παύλος Προσαλέντης για την ανέγερση και διακόσμησή του. Στη συνέχεια, η δράση εστιάζει στην πολύπλευρη ιστορία των Ανακτόρων που σήμερα στεγάζουν το Μουσείο Ασιατικής Τέχνης Κέρκυρας. Από έδρα του Τάγματος των Αρχ. Μιχαήλ και Αγ. Γεωργίου και κατοικία του πρώτου Ύπατου Αρμοστή Sir Thomas Maitland μέχρι νεότερους σταθμούς της σύγχρονης ιστορίας του.

Διεύθυνση χώρου εκδήλωσης: Ανάκτορα Αρχ. Μιχαήλ και Αγ. Γεωργίου (Παλαιά Ανάκτορα), 49100, Κέρκυρα

Υπεύθυνοι εκδήλωσης: Δέσποινα Ζερνιώτη (Γενική Επιμέλεια), Παναγιώτα Βασιλειάδου, Χριστιάννα Κίτσου, Μιχάλης Τριβυζάς

Τηλ. 2661030443 (εσωτ. 12), e-mail: matk@culture.gr

**Ιστορική και Λαογραφική Εταιρεία Κέρκυρας**

**Λαογραφικό Μουσείο Σιναράδων Κέρκυρας**

* *Ξενάγηση στα εμβληματικά κτήρια του χωριού των Σιναράδων*

27 Σεπτεμβρίου

Οι συμμετέχοντες στην ξενάγηση θα περπατήσουν στο χωριό των Σιναράδων και θα γνωρίσουν σημαντικά κτήρια του χωριού, όπου το καθένα είχε τη δική του ιστορία, είναι ζωντανά μνημεία, με αρχιτεκτονική ταυτότητα και βαθιές ρίζες στην τοπική ιστορία.

Διεύθυνση χώρου εκδήλωσης: Σιναράδες, 49100, Κέρκυρα

Υπεύθυνη εκδήλωσης: Στεφανία Μαυρωνά

Τηλ.: 6973183310, e-mail: stephaniamayrwna@hotmail.com

**Ναυτικό και Λαογραφικό Μουσείο Ιθάκης**

* *Θεσπεσία αὖρα ἀνακουφίσεως: η ηλεκτροδότηση της Ιθάκης υπό Γεωργίου Κ. Δρακούλη και η δημιουργία του Ναυτικού και Λαογραφικού Μουσείου στο κτήριο του πρώην Ηλεκτρικού Σταθμού*

24 Οκτωβρίου

«Ο δίκην πυγολαμπίδων φωτισμός της πόλεως διά των κοινών φανών αντικατεστάθη δι’ απλέτου φωτός»: η μεγάλη σημασία της βιομηχανικής ανάπτυξης της Ιθάκης και η πολλαπλή συμβολή της στην πολιτιστική, τουριστική και οικονομική ανάπτυξη κατά τον 20ο αιώνα.

Η εκδήλωση περιλαμβάνει χαιρετισμό του Δημάρχου Ιθάκης, εισαγωγική ομιλία για το νόημα των Ευρωπαϊκών Ημερών Πολιτιστικής Κληρονομιάς και τον σκοπό της εκδήλωσης από την εκπρόσωπο του Ναυτικού και Λαογραφικού Μουσείου Ιθάκης Άννα Σταθοπούλου, κεντρική ομιλία του αρχιτέκτονα Γερασίμου (Μάσου) Δευτεραίου, υπεύθυνου του έργου μετατροπής του πρώην Ηλεκτρικού Σταθμού στο σημερινό κτήριο που στεγάζεται το Μουσείο (1997), απονομή τιμητικών επαίνων στους έξι Ιθακήσιους που το δημιούργησαν και μικρό, τέλος, παραδοσιακό κέρασμα στον προαύλιο χώρο του Μουσείου.

Συνεργαζόμενος φορέας: Δίκτυο Μουσείων Ιονίων Νήσων

Διεύθυνση χώρου εκδήλωσης: Καλλινίκου, κτήριο πρώην Ηλεκτρικού Σταθμού, 28300, Βαθύ Ιθάκης

Υπεύθυνη εκδήλωσης: Άννα Σταθοπούλου

Τηλ. 2102015376, 6934897826, e-mail: anna.stathopoulou@4dm.gr

**Μουσείο Γρηγορίου Ξενόπουλου**

**Σύλλογος Φίλων Ξενοπούλειου Παιδικής Βιβλιοθήκης**

* *Γνωρίζοντας την ιστορία του σπιτιού του Γρηγορίου Ξενόπουλου μέσα από παιχνίδια της αυλής και τη γνωριμία με μνημεία-σταθμούς του ιστορικού ιστού της πόλης της Ζακύνθου,* στο Μουσείο Γρηγορίου Ξενόπουλου

26 Σεπτεμβρίου, ώρα 18:00 - 20:30

Το Μουσείο Γρηγορίου Ξενόπουλου εγκαινιάστηκε το 1998 στη θέση που προσεισμικά βρισκόταν το σπίτι του μεγάλου θεατρικού συγγραφέα. Σήμα κατατεθέν του Μουσείου είναι η φοινικιά στην αυλή του κτηρίου, ένα από τα λίγα απομεινάρια της προσεισμικής Ζακύνθου. Στην *Αυτοβιογραφία* του ο Γρηγόριος Ξενόπουλος αναφέρει για τα παιχνίδια που έκανε στο περιβόλι του με τα άνθη της βαγιάς. Στο πλαίσιο της δράσης οι συμμετέχοντες θα γνωρίσουν το περιβόλι και στη συνέχεια θα πραγματοποιηθεί περίπατος στα σημαντικότερα μνημεία της περιοχής, στον ναό του Αγίου Διονυσίου, την εκκλησία της Φανερωμένης, το σχολείο του Άμμου και την προτομή του Γρηγορίου Ξενόπουλου, στα δέντρα του Άμμου, περιοχή που ο Ξενόπουλος έπαιζε ως παιδί.

Συνεργαζόμενος φορέας: Δίκτυο Μουσείων Ιονίων Νήσων

Διεύθυνση χώρου εκδήλωσης: Γαΐτα 5, 29100, Ζάκυνθος

Υπεύθυνες εκδήλωσης: Αλεξάνδρα Κατσαΐτου, Κατερίνα Δεμέτη

Τηλ. 6944127059, 6955460414, e-mail: filoixenopouliou@gmail.com

**Μουσείο Σολωμού και Επιφανών Ζακυνθίων**

* *Η ιστορία του κτηρίου του Μουσείου Σολωμού και Επιφανών Ζακυνθίων*

27 Σεπτεμβρίου, ώρα 19:30 – 20:45

Η εκδήλωση θα περιλαμβάνει χαιρετισμό του Σεβασμιοτάτου Μητροπολίτη Ζακύνθου κ.κ. Διονυσίου, ο οποίος θα αναφερθεί στην παραχώρηση του χώρου του προσεισμικού ναού του Παντοκράτορα για να ανεγερθεί το Μουσείο Σολωμού στη μετασεισμική Ζάκυνθο, ομιλία της Προέδρου του Δ.Σ. του Μουσείου για τον θεσμό των Ευρωπαϊκών Ημερών Πολιτιστικής Κληρονομιάς και τον σκοπό της εκδήλωσης, κεντρική ομιλία από τον Γενικό Γραμματέα του Δ.Σ., ο οποίος θα μιλήσει για την ιστορία του κτηρίου του Μουσείου και τη σημασία του για τον ιστορικό ιστό της πόλης της Ζακύνθου.

Θα γίνει επίσης προβολή διαφανειών από τις διάφορες οικοδομικές φάσεις του Μουσείου και την απεικόνισή του σε διάφορα έργα τέχνης και φωτογραφίες εποχής.

Διεύθυνση χώρου εκδήλωσης: Πλατεία Αγίου Μάρκου 15, 29100, Ζάκυνθος

Υπεύθυνος εκδήλωσης: Διονύσης Βίτσος

Τηλ. 6942933760, e-mail: vitsos@otenet.gr

**ΝΗΣΙΑ ΒΑ ΑΙΓΑΙΟΥ-ΔΩΔΕΚΑΝΗΣΑ-ΚΥΚΛΑΔΕΣ**

**Εφορεία Αρχαιοτήτων Λέσβου**

* *Αρχιτεκτονική Περιήγηση στο Κάστρο της Μυτιλήνης*

28 Σεπτεμβρίου, ώρα 18:00

Ξενάγηση στο Κάστρο Μυτιλήνης όπου θα παρουσιαστούν τα πιο καίρια σημεία της καστροπολιτείας, από τα τείχη και τον Πύργο της Βασίλισσας, έως τον Μενδρεσέ, τον Τεκέ, την Δεξαμενή ενώ έμφαση θα δοθεί στην αρχιτεκτονική του μνημείου, αλλά και των κτισμάτων που σώζονται σε αυτό.

Διεύθυνση χώρου εκδήλωσης: Κάστρο Μυτιλήνης, 81100, Μυτιλήνη

Υπεύθυνος εκδήλωσης: Παύλος Τριανταφυλλίδης

Τηλ. 2251042589, e-mail: efales@culture.gr

**Μουσείο Βιομηχανικής Ελαιουργίας Λέσβου - Πολιτιστικό Ίδρυμα Ομίλου Πειραιώς**

* *Η «Μηχανή του κοινού» δίνει ζωή στα κτήρια της Αγίας Παρασκευής,* στο Μουσείο Βιομηχανικής Ελαιουργίας Λέσβου

27 Σεπτεμβρίου

Με σημείο αφετηρίας το Μουσείο Βιομηχανικής Ελαιουργίας Λέσβου, παρουσιάζεται με ξεναγό την ομάδα *Παρέα@Λέσβος* η αρχιτεκτονική του παραδοσιακού ιστορικού οικισμού της Αγίας Παρασκευής με την ανάδειξη εμβληματικών βιομηχανικών συγκροτημάτων, δημόσιων και ιδιωτικών κτηρίων, αστικών και αγροτικών σπιτιών, παραδοσιακών καφενείων και γραφικών παντοπωλείων.

Υπό την αιγίδα του Δήμου Δυτικής Λέσβου και τη συμβολή: Κοιν. Σ. Επ Παρέα@Λέσβος, Αγροτουριστικός Συνεταιρισμός Γυναικών Αγίας Παρασκευής Σελάδα, Λαογραφικός Σύλλογος Αγίας Παρασκευής-Γεωργικό Σωματείο Αγίας Παρασκευής «Η πρόοδος», Πολιτιστικός Σύλλογος Αγίας Παρασκευής «Οι Φίλοι της Παράδοσης»

Διεύθυνση χώρου εκδήλωσης: Αγία Παρασκευή, 81102, Λέσβος

Υπεύθυνη εκδήλωσης: Αλεξάνδρα Τράντα

Τηλ. 2103256927, e-mail: trantaa@piraeusbank.gr

**Μουσείο Μαστίχας Χίου - Πολιτιστικό Ίδρυμα Ομίλου Πειραιώς**

* *Βίγλες της Χίου: Μνήμες πέτρας και επιτήρησης,* στη Βίγλα Αγίας Ελένης Χίου

26 Σεπτεμβρίου

Ξενάγηση και συζήτηση με θέμα την αρχιτεκτονική, στρατηγική και πολιτιστική σημασία των βιγλών στο χιακό τοπίο. Η δράση περιλαμβάνει πεζοπορία προς τη σωζόμενη βίγλα της Αγίας Ελένης, συνοδεία αρχιτέκτονα. Με φόντο τη βίγλα, θα γίνει επιτόπια παρουσίαση της ιστορικής σημασίας και της αρχιτεκτονικής τους και ανοικτή συζήτηση με θέμα «Πώς προστατεύουμε την αρχιτεκτονική μας κληρονομιά;».

Διεύθυνση χώρου εκδήλωσης: Αγία Ελένη, 82100, Καρφάς Χίου

* *Χτίζω τη δική μου βίγλα!,* στο Μουσείο Μαστίχας Χίου

28 Σεπτεμβρίου

Διαδραστικό εκπαιδευτικό εργαστήρι για παιδιά 8-12 ετών που συνδυάζει γνώση, δημιουργικότητα και παιχνίδι. Τα παιδιά θα μάθουν τι είναι οι βίγλες, γιατί κατασκευάστηκαν, και τι ρόλο κατείχαν στην άμυνα του νησιού της Χίου. Στη συνέχεια, θα κατασκευάσουν το δικό τους μοντέλο βίγλας με φυσικά και ανακυκλώσιμα υλικά (χαρτόνι, πέτρα, πηλό) και θα το τοποθετήσουν στον χάρτη της Χίου δημιουργώντας έτσι ένα συλλογικό τρισδιάστατο χάρτη με τις σωζόμενες και κηρυγμένες διατηρητέες βίγλες του νησιού.

Διεύθυνση χώρου εκδήλωσης: Θέση Ράχη (Πυργί), 82102, Χίος

Υπεύθυνη εκδηλώσεων: Μαρία Βενιζελέα

Τηλ. 2103256926, e-mail: VenizeleaM@piraeusbank.gr

**Μουσείο Μαρμαροτεχνίας - Πολιτιστικό Ίδρυμα Ομίλου Πειραιώς**

* *Ανακαλύπτοντας τους περιστεριώνες της Τήνου*

27 Σεπτεμβρίου

Επίσκεψη στο χωριό Ταραμπάδος, όπου στην κοιλάδα του διασώζονται μερικοί από τους ομορφότερους περιστεριώνες της Τήνου. Στη μικρή πλατεία του χωριού, θα γίνει εισαγωγή στους περιστεριώνες, ενώ στη συνέχεια θα ακολουθήσει σύντομη πεζοπορία, ώστε οι συμμετέχοντες να τους δουν από κοντά. Εκεί θα γίνει εκτενέστερη παρουσίαση της αρχιτεκτονικής τους, των δομικών υλικών που χρησιμοποιήθηκαν, της ιδιαίτερης διακόσμησής τους, καθώς και της εργονομικής κατανομής των χρηστικών χώρων τους.

Συνεργαζόμενος φορέας: Tinos Outdoor Activities

Διεύθυνση χώρου εκδήλωσης: Ταραμπάδος, 84200, Τήνος

Υπεύθυνος εκδήλωσης: Σπύρος Σουβλάκης

Τηλ. 2103256941, e-mail: souvlakiss@piraeusbank.gr

**Βιομηχανικό Μουσείο Τομάτας «Δ. Νομικός»**

* *Το Μουσείο ως Μνημείο: Ξενάγηση στην Αρχιτεκτονική του Χώρου*

26, 27, 28 Σεπτεμβρίου

Ξενάγηση στον χώρο του μουσείου με επίκεντρο την ιδιαίτερη αρχιτεκτονική φυσιογνωμία του συγκροτήματος που θα αναδείξει την ιστορική εξέλιξη των κτηρίων, τη χρήση τοπικών υλικών, την κατασκευή και τη λειτουργία του φουγάρου – σημαντικού δείγματος βιομηχανικής αρχιτεκτονικής – καθώς και την αποκάλυψη της στέρνας, ενός κρυμμένου στοιχείου διαχείρισης νερού.

Συνεργαζόμενος φορέας: Εργοστάσιο Τεχνών Σαντορίνης

Διεύθυνση χώρου εκδήλωσης: Βλυχάδα, 84703, Θήρα

Υπεύθυνη εκδήλωσης: Βάνη Βαλλιάνου Νομικού

Τηλ. 2286085141, e-mail: info@tomatomuseum.gr

**Διεύθυνση Δευτεροβάθμιας Εκπαίδευσης Κυκλάδων**

**Γυμνάσιο με Λ/Τ Σικίνου**

* *Ξενάγηση στον προϊστορικό οικισμό Ακρωτηρίου Θήρας*

27 Σεπτεμβρίου, ώρα 15:00

Ξενάγηση στον προϊστορικό οικισμό Ακρωτηρίου Θήρας από τον Δημήτρη Σακελλαρίου (εκπαιδευτικό-ξεναγό).

Η δράση απευθύνεται σε μαθητές και μαθήτριες, γονείς και στο ευρύ κοινό με ενδιαφέρον στην ανασκαφή του συγκεκριμένου αρχαιολογικού χώρου.

Σε περίπτωση συμμετοχής άνω των 50 ατόμων θα πραγματοποιηθεί και δεύτερη ξενάγηση στις 17:00.

Διεύθυνση χώρου εκδήλωσης: Αρχαιολογικός Χώρος Ακρωτηρίου, 84700, Θήρα

Υπεύθυνος εκδήλωσης: Δημήτρης Σακελλαρίου

Τηλ. 6978171343, e-mail: sakellarioudimitrios@yahoo.gr

**Synergy Rhodes-Sincere project**

* *Συνομιλώντας με τα Ιστορικά Κτήρια της Ρόδου*
* *Πώς μπορούμε σήμερα ως πολίτες να υπηρετήσουμε καλύτερα την προστασία της Αρχιτεκτονικής Κληρονομιάς και τη βιώσιμη χρήση των ιστορικών κτηρίων σε συνθήκες κλιματικής κρίσης;*

27, 28 Σεπτεμβρίου

27 Σεπτεμβρίου, 16:00-20:00: Η ανοιχτή πρόσκληση από το Ραδιόφωνο Λυχνάρι προς τους κατοίκους και επισκέπτες της Ρόδου να δώσουν φωνή στα ιστορικά τους κτήρια, στέφθηκε με επιτυχία και δεκάδες αυθεντικές φωνές κτηρίων έχουν συλλεχθεί και περιμένουν να ακουστούν. Κι άλλες ακόμα συνεχίζουν να “επωάζονται”...

Η Συνέργεια-Synergy Rhodes και το Sincere project καλούν τους πολίτες σε έναν βιωματικό περίπατο που θα τους δώσει την ευκαιρία να συνομιλήσουν ζωντανά με τα ιστορικά κτήρια της Ρόδου και να συζητήσουν σημαντικά θέματα για τη βιώσιμη χρήση τους. Ο περίπατος θα ξεκινήσει με μια εισαγωγή στον χώρο του συλλόγου για τη διατήρηση της αρχιτεκτονικής και πολιτιστικής κληρονομιάς Ρόδου.

28 Σεπτεμβρίου, 10:30-13:00: Συμμετοχικό εργαστήρι πολιτών - αξιοποιώντας πρωτότυπες μεθόδους ομαδικής συζήτησης στον κήπο του ιδρύματος Marc de Montalembert.

Πληροφορίες στο mariajbakari@gmail.com.

Συνεργαζόμενος φορέας: Ραδιόφωνο Λυχνάρι

Διευθύνσεις χώρων εκδηλώσεων: Σύλλογος για τη Διατήρηση της Αρχιτεκτονικής και Πολιτιστικής Κληρονομιάς Ρόδου, Κατάλυμα της Αγγλίας, Πλατεία Μουσείου, 85100, Ρόδος

Κήπος του Ιδρύματος Marc de Montalembert, Μεσαιωνική πόλη Ρόδου, 851 00

Υπεύθυνος εκδηλώσεων: Παναγιώτης Αντωνιάδης

Τηλ. 6949436943, e-mail: [panos@nethood.org](mailto:panos@nethood.org)